由於所有未死嘅生物體內都含ATP，而且佢嘅含量幾乎都好穩定，所以喺環境中拎啲標本返嚟再量返嗰啲標本嘅ATP含量，就可以間接咁反映返環境中微生物嘅數量喇。喺餐飲業，食品製造及加工業，醫療業等呢啲對微生物控制比較緊張嘅行業，ATP測量就提供咗一個非常便利嘅方案。


要量度ATP只需要幾分鐘就搞掂，相反，傳統嘅細菌培養測試話唔埋要成4日先做起，到時嗰啲受污染嘅產品已經流晒出市面喇。亦因為咁，ISO 22000食品安全管理系統嘅危害分析重要管制點都建議用呢隻即時知道嘅評估方法。


鳳凰山公園，全名廣東鳳凰山森林公園，係喺中國廣東省廣州市天河區漁沙坦入面。公園嘅西北邊係筲箕窩水庫，公園嘅前面係火爐山森林公園。其中主峰嘅海拔係373.3米，山體係由花崗岩同埋葉岩嚟做成嘅，入面嘅植被係南亞品種嘅熱帶常綠闊葉林。


馬俊傑讀過基督教香港信義會信愛學校、中華基督教會桂華山中學同中華基督教會公理高中書院。另外佢喺香港讀過皇家布里斯本國際學院嘅課程，之後到香港公開大學進修，再喺2015年林肯大學畢業。佢亦參加過貴州衛視真人騷節目《非常完美》，又任職過博物館展覽設計師同平面模特兒。


葉黃素類係一種自然存在嘅黃色色素，係類胡蘿蔔素嘅一個主要分支。佢哋嘅名稱源自希臘文「xanthos」，意思係「黃色」，同埋「phyllon」，意思係「葉子」，因為佢哋可以形成在葉綠素色素層析中嘅黃色帶。


日式燒酒，日文叫燒酎，係一種蒸餾酒。通常使用大米麯，亦會用到大麥、番薯或者蕎麥製麯，加水同酵母，再加大米、大麥、番薯、蕎麥、黑糖、芝麻、糖蜜等主要原料中嘅一、兩種，釀製之後蒸餾，熟化，將酒精濃度調整到45度或者以下而成。


通常使用大米麯，加水釀製，再加糖蜜、粟米、澱粉等釀製，使用連續式蒸餾器，通常減壓蒸餾一次嘅。提取酒精嘅效率高，成本低，不過缺乏原料嘅香味。主要由喺東京都、京都府、大分縣等嘅大酒廠生產，喺韓國亦有廠家。


據報導引述消息人士指，正喺香港還押嘅李宇軒喺2021年3月，被轉往小欖精神病治療中心，即屬高度設防嘅院所，由院所內俗稱「神秘組」嘅懲教人員負責，被單獨囚禁。而有關李嘅情況，佢嘅屋企人事前無被知會，政府做法因此被批評。


李宇軒去到3月底喺內地刑滿被遣返返港後，案件喺3月31號提堂，佢被一名大律師羅達雄代表，羅達雄當時拒絕透露李嘅下落，而李宇軒嘅妹妹就話羅達雄唔係家屬安排嘅代表律師，更加話睇報道先知有呢個人，有部分傳媒就形容佢喺事件上係官派律師，但佢所屬嘅律師樓就否認。


佢喺公元十三世紀嘅南宋時期時開村，入面有好多大宋同大明時期啲舊建築喺度，比從化重要早兩個世紀搞好。喺當地有「未有從化，先有錢崗」嘅講法。個村曾經喺2011年12月6號到2013年1月24號期間試過改造。


法利賽人  ，係公元前 2 世紀猶太教入面嘅一個派系，主要由文士、律法師組成。喺政治上佢地代表住一個保守嘅宗教集團，反對希臘化，同擁護馬卡庇  起義，喺羅馬管治時期，對於羅馬政府雖然無積極反抗，但採取不合作態度，但由於佢地最關心嘅係宗教而唔係政治，所以喺羅馬政權之下，只要唔干涉佢哋嘅宗教生活都可以相安無事。


佢地認為上帝畀摩西嘅律法係分「成文」同「口傳」兩種，成文律法《妥拉》係對人嘅神聖啟示，但同時要靠先知嘅教誨同歷代相傳嘅口傳律法補充，所以人應該用上帝賦予嘅理性去解釋《妥拉》，而唔應該盲從《妥拉》入面嘅文字，喺解釋律法嘅時候，會著眼喺入面嘅精神，所以佢地好識得將《妥拉》入面嘅精神配合時代需要而賦予新嘅意義。


其實喺馬卡比起義之前，法利賽派都重未出現。馬卡比起義即係講喺公元前 165年，嗰陣時統治巴勒斯坦1嘅塞流古王朝強行推行希臘化，激嬲晒啲猶太人，結果引起反抗。喺呢個時期入面，猶太社會為咗同希臘文化抗衡，而出現咗兩個派系，分別係以代表祭司同貴族嘅撒都該派教徒，同埋由社會中層猶太教拉比  組成嘅法利賽派。


而喺呢段猶太人嘅獨立時期入面，撒都該派喺政治上比較有權，因為佢地負責管理聖殿嘅財物，所以佢哋比較屬於上層貴族。而法利賽派因為係由猶太社會中層嘅文士組成，佢哋反對知識只屬於祭司呢個特權，強調學習同實用性，所以佢哋比撒都該派更認真去了解塔納赫嘅精神，反對逐字逐句咁去解經，強調要由經文原意去理解，同時要求要喺生活上能夠實踐為原則，所以受大眾歡迎，因而形成佢哋同撒都該派成日有拗撬，尤其喺宗教同法律上，其中最明顯分別係法利賽派相信口傳律法，即係指後期編成嘅塔木德，而撒都該派就認為口傳律法係廢。


除此之外，撒都該派由於掌權而變得腐化，亦係法利賽派喺猶太人社群裡面較受歡迎嘅原因之一。法利賽派認為金錢財富係罪惡根源，所以拒絕任何財富，除此之外，因為反希臘化而出現嘅法利賽派，亦好排斥異教徒，佢哋類似一種兄弟團嘅組織，只會侵自己友玩，唔會同第二啲信仰嘅人坐埋一張枱食飯，唔單止咁，就算係猶太人，但思想唔得淨潔，佢哋都唔會視為自己人，呢個亦係點解希伯來文入面，法利賽 parash 解做'分離'嘅原因。


學院喺 1428 年創立，嗰陣時叫「白金漢學院」，係一間本篤會修道院。後來由於英倫宗教改革，學院喺 1542 年改名「抹大拉學院」，紀念抹大拉人馬利亞，同英倫大部分基督教修道院一齊由羅馬天主教轉投英倫聖公會。


斑頭鵂鶹係一種無角羽嘅貓頭鷹。個頭圓形，企嘅姿勢比其他小型貓頭鷹更接近水平方向。鍾意住響森林裏面，會用樹窿嚟築巢。叫聲有啲似裝滿水嘅樽倒轉嗰陣時嘅急促咯咯聲，早晨時份叫。主要捉昆蟲，老鼠，甚至其他較細隻嘅貓頭鷹嚟食。


安德烈亞斯1882年響希臘雅典出世，自細響王宮度大。雖然佢有近視，但佢都喺1901年參軍。後嚟佢響希土戰爭入面出任師長，但係希臘軍輸咗，佢大佬康斯坦丁一世被迫響1922年退位，之後安德烈亞斯就被人拉咗。


一名墨西哥旅客喺2009年4月30號經上海轉機抵港並下榻灣仔維景酒店，當晚有發燒症狀去咗律敦治醫院求診，第二日確診H1N1豬流感。衛生當局即時封閉灣仔維景酒店七日，期間所有旅客同員工要喺酒店接受隔離，唔可以隨意進出。


2009年5月8號晚8點半，酒店喺完咗七日醫學觀察期後解封，畀旅客同員工離開，部分旅客經各大口岸離開香港，其餘留港旅客獲安排入住旺角東帝京酒店或北角城市花園酒店，住宿費由香港政府畀。酒店隨即關閉進行徹底消毒，5月15號重返。


隴蜀時區係舊時一個中國時區，喺1912年到1949年用，等同UTC+7，範圍包括陝西、四川、貴州、雲南、廣西、寧夏、綏遠等省，甘肅嘅玉門同佢以東各地，青海嘅都蘭、玉樹兩縣同佢以東各地，西康嘅昌都、科麥、察隅各縣同佢以東各地，蒙古嘅土謝圖汗、三音諾顏汗兩部，同埋西安、重慶兩市。


佢有兩個仔，分別係大仔弗父何同埋細仔子鮒祀。但係佢最後選擇傳位畀細佬子熙，令到細仔鮒祀好嬲，結果鮒祀殺死咗叔叔子熙，之後推舉大佬弗父何做君主。但係弗父何唔接受，所以鮒祀就自立為君主，而弗父何就獲封為上卿，獲封地栗。


由於疫情收緊社交距離措施，由2022年1月22號到2月15號，同埋3月29號，改播訪問商台同事，環節名改叫「同事撩秘史」。阿正同Elsie喺第五波新冠疫情嚴峻期間在家工作，由2022年3月1號到22號，同埋4月5號，再改環節形式做爆自己啲𤓓嘢，仲有讀出喺Instagram專頁向聽眾收集到嘅𤓓嘢，環節名改叫「自己撩秘史」／ 「聽眾撩秘史」。


阿正同Elsie夥拍一班自問創意力極高，轉數快，口才好嘅DJ們，究竟喺限定嘅時地人入面，可唔可以成功做到一齣即興廣播劇呢？聽眾聽完可以喺節目嘅Telegram群組投選「最佳即興演員」同埋「最廢老鼠屎」。


緞練Elsie成為未來曹太嘅環節，阿正化身「烈火導師」安排形形式式嘅任務鞭策Elsie，由Elsie男友曹梓冲嘅媽媽評估Elsie過唔過關，到底Elsie可唔可以成功入到曹家嘅大門呢？喺2022年2月23號到4月20號逢星期三播出，喺最後一集預告未來會有特別篇。


十月限定嘅「陰涼劇場」，講述由Elsie聲演嘅金匙搵工嘅故事，每次初來甫到都因喺當夜無意中揭露分别由毫子同阿正聲演嘅同事與上司角色之間不得外傳嘅祕密而被炒，到底金匙可唔可以成功搵到工呢？喺2022年10月5號到26號逢星期三播出。


喺創辦之初，《當今大馬》坐落喺八打靈再也14區一棟寫字樓嘅第4樓，僅有6名正員工同數名自願工作人員，以採訪1999年馬來西亞大選。其網站報導嘅第一篇新聞係對馬來西亞發行量最大嘅中文報紙《星洲日報》修改相法嘅批評。


2012年5月22號，《星洲日報》指控中文版《當今大馬》同《獨立新聞在線》封鎖咗馬華公會前總會長林良實於該年5月14號接受《星洲日報》嘅個人獨家訪談。對於此事件，《星洲日報》批評網媒長期躲喺正義嘅光環下，遇到真正情況考驗，卻係講一套做一套，難掩口繫心非虛偽嘴臉。


順利邨體育館，香港室內體育館之一，喺觀塘順利邨道，同順利邨隔條馬路，英文叫Shun Lee Tsuen Sports Centre。行政上歸觀塘區。設施有籃球場、投球場、羽毛球場、體操訓練場、健身室、舞蹈室、乒乓球檯、壁球場、活動室、高爾夫球設施、運動攀登設施、兒童遊戲室。


鹹蛋黃係鹹鴨蛋嘅蛋黃，係水上人整嘅食品。鴨蛋白係整漁網好重要嘅材料，因為咁就淨低好多鴨蛋黃，水上人就會將啲蛋黃完整咁整出來，放響板上面，再響上面「審」鹽，曬乾。咁就會有一餅餅鹹蛋黃。整出來嘅鹹蛋黃就可長期保存，唔會咁易變壞。


音樂上，六十四分音符嘅音符時值係全音符嘅六十四分之一。佢嘅長度係卅二分音符嘅一半，一百二十八分音符嘅兩倍。佢個樣係實心卵形，加支柄，柄尾右面加四條尾。如果響中間綫以上，柄向下，四條尾彎上。中間綫或者以下，柄向上，四條尾彎落。


Xtend 喺一隻喺 Java 虛擬電腦度用嘅通用高級程式語言。喺語法同埋語義上，Xtend 同 Java 程式語言好似，但係 Xtend 側重於更加簡潔嘅語法同埋一啲附加功能，例如類型推斷、擴展方法同埋運算符重載。


嚮飛機機艙或者貴賓候機室，實有免費報紙同免費雜誌。另外唔少豪宅屋苑同服務式住宅，住戶成日收到非賣品嘅報紙，其中唔少係出面要畀錢先買到嘅收費報紙，包括《紐約時報》、《華盛頓郵報》、《大公報》、《文匯報》、《海峽時報》咁。


《都市日報》係香港近年第一份免費報紙，响2002年4月15號創刊，其後《頭條日報》、《am730》、《英文虎報》、 《大紀元時報》、《晴報》、《爽報》都加入咗免費報紙市場。不過《爽報》响2013年停刊，响免費報大潮入面淘汰。


係日本漫畫多啦A夢入面嘅一個祕密法寶。佢個名嚟自日本民間童話故事《桃太郎》入面。呢個法寶係由一個網袋住，袋上面畫住桃嘅公仔，個袋入面就係一粒粒嘅飯糰。無論乜嘢動物包括人類食咗呢啲飯糰都會即係變得好溫馴而且聽嗮餵佢食呢粒飯糰嘅人嘅説話。


北區水貨客關注組嘅梁金成喺2016年同沙田區議員陳國強合組名單參選第6屆香港立法會選舉新界東選區，但陳國強畀當局取消資格，梁金成變咗排頭位，但最後佢張名單得305票，做咗成個地區直過得票數同得票率最低嘅名單。


0歐羅銀紙係由法國商人Richard Faille設計嘅紀念銀紙。雖然得到歐洲中央銀行批准，但並唔係由歐洲央行或者任何其他中央銀行發行，故此唔係真正嘅銀紙，只係屬於紀念品，用嚟轉賣畀歐洲旅遊城市嘅商家賺錢。


2018年，共產主義理論創立人，德國哲學家馬克思嘅故鄉堤雅發行印有馬克思頭像嘅0歐羅銀紙，並得到中文媒體關注，表示面值0歐羅係要體現「馬克思對資本主義嘅批評」，因為馬克思反對貨幣制度。爾張銀紙要賣3歐羅，而唔係面值嘅0歐羅。


牡丹江站喺1901年起站，到1903年鐵路全綫通車而開站，當時係東清鐵路嘅車站，係中國最早一批嘅火車站。牡丹江站經歷過變遷，原先嘅牡丹江站喺南啲嘅位置，後來1934年圖佳鐵路鋪到呢度時，設咗個寧北站，1935年通車後，寧北站改叫牡丹江站，而舊牡丹江站叫做南牡丹江站。


馬庭熙，香港親中派實政圓桌政治人物，曾經喺2019年香港區議會選舉出選荃灣南選區，但因為親中派逆民意支持修訂逃犯條例，選情大受影響。佢本身同民建聯陳杰撞區，之後建制派內部亦流傳名單，叫人支持陳杰。不過，兩人最後都輸咗比公民黨陸靈中。


惡魔之星，又嗌雷電戰機，中國大陸嘅山寨廠商又嗌雷電Ⅲ，係美國Mountain King Studios負責出嘅第一人稱類射擊遊戲兼星球大戰類遊戲。1997年12月31號出版，家下凈得PC平台嘅Windows家族有得玩。


喺中國大陸，呢個遊戲之所以俾山寨廠商嗌成「雷電Ⅲ」，係因為佢個遊戲借鑒咗好多雷電系列遊戲嘅成份嚟整。加上呢個遊戲發佈時，雷電系列已經發佈咗第一、二部同DX嗰三部遊戲作品。但隨住Seibu喺2005年3月31號宣佈真正嘅雷電Ⅲ發行兼喺2006年3月17號發佈咗PC版之後，好少中國大陸嘅山寨廠商會噉嗌。


呢個遊戲完整版有18關，測試版凈得6關，而且喺遊戲設置入面先至校到難度同控制、效果設置選項。難度有4個，分別係Easy、Normal、Hard同Insane。遊戲雖然可以接受雙人玩，但2P唔可以直接一個開。


佢個遊戲主程序雖然喺Windows平台都玩到，但係佢嘅幫助文件屬hlp格式，若果喺Windows 98、2000、ME、SE、CE、XP及2003都可以打開睇到hlp文件入面啲詳細幫助同道具信息。不過從Vista系統開始，之後出嘅Windows版本當中，因為hlp文件架構改咗凈支持Windows系統，所以其它同Windows系統無關嘅hlp文件內容都打唔開，必須要通過UniExtract解壓出嚟先至睇到。


係中國廣東廣州嘅一間主要以胸肺專科疾病做主題嘅預防、醫療、監測、培訓同埋科研喺埋一齊嘅三級專科醫院，又係華南地區最大嘅胸科醫院兼廣州市花園式單位，1953年成立，位置喺越秀區橫枝崗橫枝崗路60～64號。


2008年3月23號，為咗宣傳2008年北京奧運，無綫電視同商場EMAX合作，喺佢頂層設立全香港唯一嘅巨型TVBuddy充氣模型。該模型高逾60呎，製作費超過100萬港紙，用特製物料整嘅，而大型網架同埋繩索就負責鞏固同穩定模型，以符合安全規則。


2008年11月，配合無綫41周年台慶，喺畫面右下角顯示用來表示節目係用高清技術製作的「hd」標誌加入tvbuddy動畫，一直沿用到2012年12月。2013年9月，TVBS20周年台慶，總部前擺咗「2013 邁向20」字樣嘅雕塑，左右各一隻tvbuddy模型，呢個係tvbuddy第一次出現喺TVBS台慶宣傳物。


tvbuddy冇歲數同性別，線條簡單，面部係電視廣播有限公司嘅公司標誌，頭上仲有兩條觸鬚。呢個角色成為電視廣播有限公司宣傳動畫人物。tvbuddy嘅設計師話剩係用咗15分鐘就搞掂。佢認為TVB係香港人熟悉嘅品牌，由TVB標誌嘅概念出發，構成而家嘅tvbuddy，希望畀到人親切的感覺。


根據設定，tvbuddy係由2107年搭飛船來到而家嘅香港，幫TVB宣傳。第一輯長篇宣傳片入面，製作人特別印咗一本520期嘅未來《TVB周刊》做道具，而tvbuddy就係呢一本書嘅封面人物。喺08奧運倒數嘅宣傳片入面，tvbuddy面上面嘅藍綠紅橫間可以變成倒數計，顯示嗰日距離2008年夏季奧林匹克運動會開幕嘅日數。


宮內洋係日本千葉縣銚子市出世嘅歌手同演員。B型血，喺日本大學商學部經營學科畢業。佢喺1968年登場，1973年就拍咗一部特攝片幪面超人V3，佢喺嗰部戲裏面飾演「幪面超人V3」或「風見志郎」。到咗1975年嘅時份喺戰隊系列五勇士裏面飾演「新命明」。


深中大橋係廣東一條起緊嘅橋，會橫跨珠江口，連接深圳同埋中山。2006年中，深圳市政府提出要起深中大橋，而大橋就喺正港珠澳大橋嘅北面。一般人認為係因為港珠澳大橋決定唔用「雙Y方案」連接去深圳，深圳要用深中大橋嚟抗衡。


2005年11月29號公布發現妊衞二。曾稱為「布立增」，佢嘅質量得妊衞一嘅十分之一，軌道條橢圓率極高，圍繞妊神星運行，公轉周期十八日。妊衞二正式命名為「納瑪卡」，個名源自Haumea嘅另一個女，海神Namaka。


雷明登870有好多款唔同型號，佢可以用到好多種唔同口徑嘅霰彈，亦可以用嚟發射催淚彈同橡膠子彈等低殺傷力嘅彈藥。雷明登870用泵動式槍機運作，並得到各國軍警同平民廣泛使用，例如金鋪同銀行守衛，解款員咁。


詹志勇係香港地理學家，有「樹博士」之稱，主力研究市區生態地理，並致力於保護香港市區各處嘅大樹同古樹。佢曾經係香港大學地理學系講座教授，喺港大教37年書，而家係香港教育大學教授。詹係香港最早研究並發掘石牆樹價值嘅學者。


自戀程度高嘅人極之在意自己嘅樣同埋滿足自己嘅需要，呢啲噉嘅人好多時都好睇重想喺社交情境當中佔有優勢嘅地位，所以會想喺其他人面前建立一個理想嘅形象，會做反社會行為，不過做起反社會行為上嚟唔會做得好出樣。


狼族終於都崛起啦，灰太狼整咗一架新型飛船攻打羊村捉羊。但是灰太狼掛住發明，唔理屋企，令到老婆紅太狼成日都要自己守住屋企。佢哋嘅溫馨甜蜜嘅婚姻生活開始變質，悍妻弱夫的甜蜜格局開始出現危機。青青草原都步入咗數碼時代，羊羊佢哋都有咗高科技嘅防禦系統同埋飛車，喜羊羊佢哋喺慢羊羊嘅領導下組成咗「羊羊特工隊」，去防禦灰太狼嘅進攻。


致電離輻射係指波長短、頻率高、能量高嘅射綫。致電離輻射可以喺原子或者分子入面電離出至少一粒電子。致電離輻射對人體係有害嘅，因為佢會整爛人體入面嘅組織同細胞，破壞DNA結構，跟手發展成基因突變甚至係癌症。


音樂上，一百二十八分音符嘅音符時值係全音符嘅一百二十八分之一。佢長度係六十四分音符嘅一半，二百五十六分音符嘅兩倍。佢個樣係實心卵形，加支柄，柄尾右面加五條尾。如果響中間綫以上，柄向下，五條尾彎上。中間綫或者以下，柄向上，五條尾彎落。


一百二十八分音符響音樂上好少用，通常係用響好慢嘅樂章。一百二十八分音符就可以令到篇音樂變到好快。有時寫咗串一百二十八分音符，實際上係只係表示好快，表演人可以唔使死跟住樂譜速度，自己去調節。響呢啲情況，有時都會有標明。


嗰陣時，南海公司係英國一間上市企業，公司老闆係 Lord Treasurer 同 Robert Harley，佢哋聲稱同西班牙政府達成協議，可以壟斷晒南美洲嘅墨西哥、秘魯、智利呢啲地方所有礦產、煙業、香料呢啲貿易資源。


1711年，英國因為戰役負債一仟萬英磅，於是南海公司就向英國政府提供貸款同協議債券重組計劃，年息6%，條件係要南美洲同北美洲之間嘅交易都由南海公司壟斷，呢啲利益包括南美洲嘅金礦、珠寶、毛料，另外亦包北美奴隸嘅交易權。


而嗰陣英國因為啱啱工業革命，好多人都有閒錢買股票，買南海股票仲變咗一個熱潮，個個有錢都走去買，南海嘅經理人真係賺到連老竇姓乜都唔知，仲走去散佈謠言，話南海公司同西班牙政府達成協議，可以壟斷晒南美洲嘅所有貿易資源，投資者查都唔查吓，個個信晒，令南海股價由一百鎊升到上一千鎊。


南海公司單單靠炒股票就賺到笑，正經生意又唔做，結果公司業務開始荒廢，公司業務賺到嘅利潤，同佢股價完全唔成比例，投資者開始瘋狂拋售，股價立即暴跌，其他抽水上市嘅公司都一齊跌，搞到啲投資者個個損手爛腳，血本無歸。


Spem in alium nunquam habui praeter in te係 Thomas Tallis 寫嘅一首七段四十聲部經文歌嘅第一句，並成為呢首經文歌嘅標題。首經文歌時而輕快，時而深思，時而喧鬧，時而低語。


猛獅R33，對外稱為猛獅18.350HOCL、猛獅18.360HOCL、猛獅18.400HOCL、猛獅18.430HOCL、猛獅18.440HOCL或者猛獅18.480HOCL，係德國猛獅出嘅一款大型客車底盤。


永吉街係香港一條街，嚮香港島上環同中環之間，由太平山山上經鴨巴甸街穿過皇后大道中，向北走落去就見到永吉街，佢北面出口就係德輔道中。嚟條街係一處賣乾貨嘅街市，有啲係流動手推車小販、固定攤檔同埋地埔，主要賣女人衫、人造首飾，零售同批發都有。


澳門檔案館係根據1952年6月28號頒布嘅第五號海外部立法條例設立，當時叫澳門總檔案館，隸屬澳門民政總局。1979年轉屬澳門教育廳，改名歷史檔案館，並正式運作。1986年撥歸澳門文化學會管轄至依家。2016年改名做澳門檔案館。


對於今時今日嘅上海人來講，「阿拉」係一種身份認同嘅象徵。據說「阿拉」來自寧波話。寧波話表示幾個人嘅講法，常用「拉」做結尾，譬如「其拉」係「佢哋」噉解。清末及民國時期，大批寧波人移居上海，因此上海方言所受影響幾大。


原本上海市區表示「我哋」嘅講法係「伲」同「我伲」，不過喺大批寧波人移民上海之後，「阿拉」變成上海話嘅代表。對於上海出邊嘅人來講，「阿拉」係最多人識嘅上海話單詞。有啲人甚至仲認為「阿拉上海人」嘅講法係上海人傲慢嘅表現。


關閘馬路原先只係由西江沙泥沖積而成嘅狹窄沙隄，明代之前叫塘基路。明代嗰時曾經喺蓮花莖加建石磯，所以又有人叫橫石磯，呢條路係連接澳門半島同大陸嘅重要馬路。蓮花莖上面曾經有一座起喺明萬曆二年嘅「關閘門」，係中式嘅城樓。


第一次鴉片戰爭期間，英國軍隊曾經喺清道光二十年炸過關閘，想迫中國軍隊從澳門半島撤走。但係被林則徐同關天培打贏咗。1848年，葡萄牙開始向北擴張邊界，同時起同關閘連接嘅馬路。1849年，澳門總督亞馬留喺呢度被人殺死。


呢件事之後嘅發展令到中葡關係緊張，英國、美國、法國亦向中國發出反對暴行抗議書同派戰艦威脅關閘。呢嗰時候關閘汛兵被迫撤走，關閘門就即刻就被澳葡政府霸咗。1874年葡萄牙人拆咗中國起嘅關閘門，同時將關閘向北起過一座新嘅凱旋門式嘅新關閘。


而新起嘅關閘門上面刻咗葡國詩人賈梅士嘅詩句，嚟將葡國打贏清政府嘅事誇大歌頌。隨著社會嘅發展，關閘馬路就隨著關閘係咁伸長。到咗宜家為止，關閘馬路同拱形馬路開始去到關閘廣場嗰忽，仍然係澳門最繁忙同重要嘅路。


1939年入南洋電影公司，同鄺山笑合作拍《蕩寇志》、《八美圖》、《鍾無艷》，仲去美國、加拿大登台。1940年5月，返香港，應白玉堂邀請入「中華」劇團做第二花旦。1941年12月，薛覺先請佢入「覺先聲」劇團做正印花旦。


1949年，入「永光明」劇團，同呂玉郎合作做《可憐女》、《淒涼姐妹碑》、《紅娘子》、《嫦娥奔月》，又做過《林衝休妻》。1955年9月至到1956年6月，同馮俠魂拍檔連做三百場《牛郎織女》，亦場場爆滿。


《局外人》係一部2018年日本同美國合拍嘅動作驚悚電影，由Martin Zandvliet做導演，Andrew Baldwin編劇。主演係謝拉力圖、淺野忠信、椎名桔平、忽那汐里、Emile Hirsch。


健康院，綜合診所一類，通常設喺地方之中，有普通科醫生同護士做診斷、護理同治療，即普通料門診。之不過，並唔限於此，有藥房，有放射房，有化驗室，有專科門診，好似眼科、皮膚科、婦科、產科、兒科、家庭科、老人科等等，視乎財力同當地需要變化。


健康院歸入地方醫療一環，屬保障基層健康。有公共醫療保險地方，啲人就會去健康院睇病。英文名好多，如healthcare centre、health centre、community health centre，故此有時會名為健康中心，或衞生中心，以健康為主題嘅中心。


HD 217107 c係一粒系外行星，喺雙魚座入邊，距離地球大約64光年咁遠。佢係第二粒被發現圍住恆星HD 217107轉嘅行星。喺1998年，科學家發現圍住恆星HD 217107轉嘅行星HD 217107 b嘅軌道比預期中更加橢圓，所以推測佢出面仲有一粒行星圍住HD 217107轉，去到2005年對恆星嘅徑向速度分析確定發現HD 217107 c，係喺HD 217107 b嘅外面而且係重過佢，軌道呈橢圓形，公轉週期超過十年。


1998年對HD 217107嘅徑向速度研究顯示佢有一個週期係7.1日嘅變化，顯示佢有一粒行星係以呢個週期圍住佢公轉。呢粒行星被命名為HD 217107 b，重過木星，軌道距離恆星HD 217107好近，被分類為熱木星，而且比起其他同類行星，佢嘅軌道比較橢圓。


大部份公轉週期10日以內嘅行星個軌道都好圓，而HD 217107 b嘅高離心率顯示星系入邊好可能有第二粒行星，距離幾個天文單位，個引力影響到佢嘅軌道。2005年確認發現第二粒行星，命名為HD 217107 c。


費曼同佢個經理人Nick Bideau有過好長嘅拖友關係 。响1999年，費曼宣佈同Nike嘅行政總裁Sandy Bodecker結婚，後嚟佢喺悉尼向外公佈醫院護士同佢講佢老公生咗癌。佢向外界公佈佢哋喺2003年2月分居。


《國際橋牌社2》係台灣嘅一部政治劇集，係《國際橋牌社》嘅第二季。劇情集中喺1994年至1996年期間，以第一次總統直選同台海飛彈危機為故事背景展開。呢部劇集係喺2020年7月開始拍攝，去到馬祖北竿高登島同美國康奈爾大學實地取景，12月殺青。


2021年9月10號，第一集喺YouTube全球免費首播，之後嘅集數喺2021年10月1號上架喺自家付費平台。公視主頻喺2021年12月25號開始，每個星期六晚上9點整連播兩集，而LINE TV喺2022年1月1日開始，每個星期六晚上11點整全網首播。


場記係電視節目、電影等嘅攝製組成員之一，主要職務係喺拍攝嘅時候確保影片嘅連戲，喺每個鏡頭開拍之前打板，並註明每個鏡次嘅細節，記低演員實際講出嘅台詞、動作、走位同服裝等，確保影片嘅連戲並註明實際狀況同劇本嘅出入，呢啲紀錄將成為拍攝日誌或場記表，成為剪接嗰陣時嘅重要資料。


野田朱美係日本足球員，踢中場，曾經喺1984～1996年間為日本女子足球代表隊出場76次，入咗24球。佢代表日本參加過1991年FIFA女子世界盃、1995年FIFA女子世界盃同1996年夏季奧林匹克運動會。


佢係香港嘅商界親中陣營嘅支持者，曾經有份參與一份聯署，支持北京未經諮詢或香港人同意而強行訂立，惹嚟泛民主派一致爭議嘅《香港國家安全法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早釘蓋。


近賀由香里係日本足球員，踢後衞，曾經喺2005～2016年間為日本女子足球代表隊出場100次，入咗5球。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。


吳建民係中國大陸嘅外交官，江蘇南京人，喺重慶出世。1959年開始參加同外交部門有關嘅工作，之後先後喺團中央國際聯絡部、世界民主青年聯盟總部、中華人民共和國外交部、中國駐比利時王國使館、中國駐歐洲共體使團、中國常駐聯合國日內瓦辦事處、瑞士境內嘅其它國際組織常駐代表同埋特命全權大使、中國駐法國特命全權大使，國際展覽局主席及全國政協副秘書長兼新聞發言人一職及翻譯工作。


橋本愛係一位日本女演員，喺熊本縣出世。佢係Sony Music Artists旗下嘅一位以雜誌模特兒嘅身份入演藝界。佢之前攞過第36屆日本電影金像獎嘅優秀新人演員獎、第86屆電影旬報十佳獎新人女演員獎等呢啲電影獎項。


皮騁趁甘道夫瞓緊嗰陣攞咗個黑色水晶球，睇到啲嘢。甘道夫根據佢睇到嘅嘢，話索倫將會進攻剛鐸首都米那斯提力斯。甘道夫帶埋皮聘去米那斯提力斯，但係剛鐸攝政王迪耐瑟對甘道夫唔多客氣。甘道夫私底下叫皮聘點咗烽火台，洛汗見到烽火台有火，於是派援軍去救剛鐸。


最後佛羅多同山姆到達末日火山個熔岩河上面，佛羅多畀隻至尊魔戒壓倒，唔肯將佢揼落去，咕嚕依個時候出現，咬斷佛羅多戴住魔戒隻手指，搶番隻魔戒，佛羅多同佢爭，最後咕嚕同隻魔戒跌落熔岩河度，一齊被毀滅。索倫失敗咗，佢座塔冧咗，地陷吞噬咗好多索倫嘅軍隊。


恒生西灣河大廈係香港島一幢商住大廈，嚮西灣河筲箕灣道171號，1976年落成。恒生西灣河大廈樓高22層，其中16層用作住宅用途，其餘6層用作商業用途，設有恒生銀行分行及老人院。恒生銀行嚮1971年用咗大約118萬港元購入恒生西灣河大廈。


呢種作戰隊伍最開頭由日本海軍中將大西瀧治郎提出，目的係為咗響二戰末期應付美國海軍強大嘅優勢、扭轉日軍嘅劣勢，由於日軍響多方面都唔夠美軍打，所以就採取「一人、一機、一彈換一艦」嘅作戰方法，試圖通過自殺式襲撃嚟摧毀美國軍艦，以最少軍力得到最高破壞力。


背泳比賽開始前，參賽者要面向出發台，並用雙手揸住扶手。起跳訊號發出之後，參賽者要以背脊向下嘅型式完成整個賽程。賽例規定，任何參賽者喺頭、膊頭、手或手臂掂到池邊以作終點掂池或轉身掂池前，一定要保持背泳嘅正確位置，當中包括身體可以作出轉動，但係唔可以大過90度，否則會被取消資格。


主權國之間通常要事先簽徂協議先至可以提出引渡。如果主權國乙認為某個違反徂主權國乙法律嘅罪犯或嫌疑人喺主權國甲境內，就可以向主權國甲提出引渡請求。主權國甲可以拘留爾個罪犯或嫌疑人，然後啓動相關嘅法律程序，但係將唔將罪犯或嫌疑人移交畀主權國乙，主權國甲有最終嘅話事權  。


收濕藥料通常係乾身而「那」口，因為有丹寧。丹寧改變口水蛋白，搞好個口有沙紙咁嘅感覺。收濕藥料好多哺乳動物都怕怕，唔多食有丹寧嘅生果。之不過雀就無咁嘅問題，可以食呢啲生果。咁可能因為天擇，有呢種特質嘅草木品種，雀會比哺乳動物，帶得遠啲，先將種連屎屙返出來。


蘇惠德1996年喺香港大學取得法學士學位，1997年取得法學專業證書並獲大律師資格。1998年起私人執業，2009年被委任為香港裁判法院常任裁判官，2017年獲晉升為主任裁判官。2020年1月3號獲委任為總裁判官。


律政司司長鄭若驊同埋佢嘅老公潘樂陶，捲入咗名下物業嘅僭建風波，案件去到2019年4月審議。蘇惠德最終判潘樂陶罪成，罰款兩萬。但呢個判決被部分人士質疑放生，其中公共專業聯盟政策黎廣德就話，潘樂陶僭建嘅水池，可以慳番每月約萬元，幾年夾埋就係數十萬，但係蘇惠德只係罰佢兩萬，即係話比外界聽，僭建者只要畀多兩萬多元就有「好大着數」，蘇惠德咁做即係鼓勵僭建。


2019年9月21號，一個15歲少年喺「9.21光復屯門公園」遊行前，被搜出藏有鐳射筆、疑經改裝嘅長傘同埋行山杖等物品，本來被控「管有適合作非法用途的工具罪」同埋「在公眾地方管有攻擊性武器罪」兩條罪。


被告嘅律師直指蘇惠德咁做對被告唔公平，認為辯方一直以原本嘅控罪作抗辯，提出反對但係不被接納。少年最終喺蘇惠德自行理解被告動機嘅情況下，被裁定兩項罪名成立，喺同年11月被判入更生中心，而被告之後上訴亦被駁回。


案件引起唔少公眾關注，其中本身係律師嘅民主黨立法會議員涂謹申就話，裁決影響巨大，擔心可能引發警方亂咁告人，又話如果因為管有防禦物件，就推斷佢藏有嘅另一件非攻擊性武器，係有意圖用嚟攻擊他人，呢個講法非常危險。


2021年初，政府以國安法名義控告47個有參與民主派初選嘅人，案件去到3月1號開審，由蘇惠德主審。但蘇惠德就被指安排失當，將程序拖慢處理。當副刑事檢控專員都頂唔順要求放飯小休，但蘇惠德仍然堅持，結果導致好多被告身體不適，相繼送院。


其中被告之一楊雪盈，仲因為蘇惠德嘅馬拉松式聆訊，搞到低血壓、食唔到嘢，要做腦部掃描。有部分評論批評佢缺乏同理心，故意作弄一眾被告。由於蘇惠德堅持一次過提堂，有被告4日3夜冇沖涼或者換衫，但係蘇惠德亦以唔同嘅理由拒絕。


支付寶曾以木匠、磨豆腐維生，後來喺村口經營舖頭。2010年，支付寶嘅身份證喺網絡上被廣泛流傳。2015年12月，湖南電視台邀請支付寶錄製《天天向上》節目，起初支付寶驚畀人呃而拒絕，後來喺當地副鎮長作證下先至同意，節目2016年1月號錄製。


19世紀中葉，人類喺北美地區發現咗呢樖嘢。由於佢啲枝葉好古怪，所以一直嗌「加州松」。1859年，英國人發現咗呢樖嘢之後改佢名做「惠靈頓巨樹」嚟紀念滑鐵盧戰役嗰時，惠靈頓將拿破崙打沉咗，但呢個名激嬲咗好多美國佬而嗌成「華盛頓巨樹」。


頭屋交流道係台灣國道一號中山高速公路嘅交流道，喺臺灣苗栗縣頭屋鄉，指標為125k，喺2013年8月2號下晝2點開放通車，同苗栗交流道同係距離苗栗市區最近嘅交流道。本交流道係連接臺72線快速公路嘅最佳方案，需經由台13線後銜接臺72線頭屋一交流道。


有日耶穌喺笪空地同一大班人講道，淨係計男人都有五千人，到挨晚大家都肚餓，但現場無嘢食，呢個時候有個細路仔將佢自己帶住嘅五塊大麥餅同兩條魚奉獻畀耶穌，耶穌就叫大家分組坐低，攞起餅同魚向天祝謝，就逐組分畀大家食，每個人都分到嘢食同食得飽，食完後門徒幫手收集食淨嘅，都裝得滿十二個籃。


第7屆香港立法會選舉委員會界別第1次補選又叫做2022年香港立法會選舉委員會界別補選，響2022年12月18號舉行，以填補喺2022年6月18號加入第六屆政府管治團隊嘅張國鈞、麥美娟、孫東、林智遠嘅四個選舉委員會界別議席空缺。


吳安儀，BBS，MH係香港女子士碌架運動員，2010年亞洲運動會攞士碌架6紅球團體金牌同單打銅牌。曾經喺2015、2017同2018年三次贏得世界女子桌球錦標賽冠軍，並且喺2018年2月首次登上世界女子桌球總會世界排名第一位。


KOL，係指互聯網上特別有影響力嘅人，多數透過Youtube、Facebook、Instagram呢類網上社交平台開戶口，定期貼特定主題嘅內容，逐漸累積大量網民訂閱同關注。有啲涉及消費類商品嘅KOL，會吸引到商家搵佢哋合作賣廣告。


KOL 係英文 key opinion leader 嘅簡寫，直譯做關鍵意見領袖，喺英文本來係公關業界行話，同互聯網本來冇直接關係，粵語應該係由爾度借入來，但係亦都因為係行話所以一般講英文嘅人唔識爾個字，而今一般用嘅亦都唔係爾個字。


北葵涌鄧肇堅體育館，香港室內體育館之一，喺葵涌梨木樹，和宜合道二百九十二號，和宜合道運動場以東，近大白田徑，英文叫North Kwai Chung Tang Shiu Kin Sports Centre。


廖蓓瑩，國會政黨聯盟副發言人、 青年部副主任。 曾任新竹縣政府新聞科機要任用、曾任時尚雜誌編輯。2019年代表國會政黨聯盟投入新竹市選舉區立法委員選舉，同一選區嘅競爭對手有國民黨嘅鄭正鈐、民進黨嘅鄭宏輝同埋時代力量嘅高鈺婷。


杜浩成早年做過法律援助署法律援助計劃律師。之後，杜浩成喺香港私人執業。喺1994年，杜浩成加入前律政署。喺1997年，杜浩成擔任高級政府律師去到2006年，同年8月改任東區裁判法院裁判官，任內曾被揭發疏忽。


佢嘅判決受到傳媒關注，好多時都因為佢對民主派人士判刑過重有關，但對親中派違法判決就非常手鬆。例如，喺2013年古思堯同馬雲祺企圖侮辱區旗一案，社民連就發表「打人罰千五，燒旗即還押」聲明，批評判刑過重，又質疑點解喺2012年12月，激進親中派愛護香港力量喺撐政府遊行期間公然襲擊電視台攝影師，杜浩成只係判罰款賠償。


喺《成報》拖欠三名員工逾八萬元薪金嘅一案入面，杜浩成作為裁判官，處理案件期間曾經幫《成報》辯護，話《成報》唔係刻意拖糧，輕判罰款四千二百元，結果引起社會嘩然。上訴庭之後批評佢低估欠薪對員工嘅影響，將罰款大幅增至三萬九千元。


喺2019年區議會選舉落敗嘅觀塘栢雅選區候選人、民主派陳宇明，因為選舉後無依期提交選舉申報書，被杜浩成以監禁9個月做量刑起點，然後因為陳宇明認罪，對佢作三分一扣減。之後陳宇明上訴，高等法院負責嘅法官都形容判決太重，案件並唔係去到咁嚴重嘅範疇，有啲人故意唔申報罪責更重但都只係判罰款。


早期啲泳客為咗保持佢嘅髮型一致而用咗簡單嘅頭髮網嚟保護秀髮。直到1883年，橡膠游水帽開始正式面世，雖然嗰時介紹游水帽會成為時尚設備，但材質好重，一度冇乜人知。直到1920年代初改用輕啲嘅橡膠乳材質先至有人知，嗰時冚嘅範圍介乎穆斯林佬噉摟頭摟髻同飛行員頭頂帶嘅帽之間，但下巴有條扣響度。


隨後無耐變成用橡膠整。1940年代由於戰亂關係，加上多數橡膠用嗮喺軍事，所以游水帽變成奢侈品。不過有位有游水帽嘅女仔嚟保護佢啲秀髮，後嚟有好多女仔費事游完水之後搞亂嗮髮型，加上嗰時電髮要使好多錢，所以班女仔諗住有佢哋嘅游水帽嚟保護佢啲秀髮。


1960年代尾到1970年代初，由於男仔嘅長髮髮型令泳池啲水質堪憂，所以管理人員開始修改規定，話長髮啲人一定要帶游水帽落去游水。從而1970年代初，游水帽跌出時尚界，一度淪落為普通裝備。到咗1980～1990年代，由於全球各地興起室內泳池，專業嘅游水裝備亦開始興起，所以游水帽亦重新開始流行。


小神經，係香港網絡女歌手，「小神經」意思係源於想用音樂觸動聽眾嘅神經。2017年開始喺網上發佈作品，2018年參與ViuTV選秀真人騷《Good Night Show 廣告女皇》攞第4名，2020年成為香港獨立樂隊《神經系統》主音，並參與Earup 搶耳音樂節，2021年開始參與香港樂隊ONE PROMISE拍攝嘅《OP狼人殺》。


2022年9月，小神經同男友人ONE PROMISE主音盧文迪喺西灣河鯉景灣食飯嗰陣懷疑被陌生男人偷拍，文迪曾經同對方糾纏，到場警員證實對方有小神經同其他女仔嘅相，但唔涉及走光同不雅，最後列做「糾紛」處理，雙方亦願意和解。


響1807年至1818年期間，佢成為東印度商船「皇家佐治號」嘅大副，先後七次前往印度。1821年，佢成為東印度商船「皇家威爾士夏洛特號」船長。響1821年至1830年期間，佢以「皇家威爾士夏洛特號」船長四次前往印度，亦有一次以「皇家佐治號」船長嘅身份去中國。


之後佢有兩年時間響布勒希斯渡過，期間寫咗一本關於海軍紀律嘅書。佢分別響1832年同1834年揸自己嘅船去印度。1839年，拜登搬到印度清奈生活，後嚟成為當地有名嘅慈善家。1858年2月25號，佢響清奈病死，終年68歲。


哈林係美國紐約曼克頓北邊嘅政區，雖然1920年代由非裔美洲人喺度定居而廣為人知，但初期係1658年由荷蘭人成立，名亦出自荷蘭嘅哈林。1873年被納入紐約嘅一部分。從1920年代開始，東哈林地區喺曼克頓有好高嘅暴力犯罪案發率。


珠排序係一種自然排序演算法，係Joshua J. Arulanandham、Cristian S. Calude、Michael J. Dinneen嚮2002年發明嘅，喺歐洲理論電腦科學協會嘅新聞簡報度發表過。


唔理係用數碼定係類比嘅硬體嚟做珠排序，都係用O嘅時間就搞掂，不過，一改用軟體嚟做嘅話就會慢咗好多。呢種方法淨係可以直接用嚮非負整數嘅資料度，如果無特殊處理係排唔到負數、定點小數或者浮點小數嘅。就算嚮最理想嘅情況下，至少都要O嘅空間。


開始嗰陣要將個裝置打平放，方便好似右上圖一樣將算珠排好，喺最頂嗰列擺兩粒珠代表頭一個數字「2」，喺佢下面嗰列擺四粒珠代表第二個數字「4」，如此類推，直到代表每個數字嘅珠仔都擺好嗮為止，啲珠通常都會全部靠向同一邊咁排嘅。


黃毛果蝠係廣泛分布非洲大陸嘅大蝙蝠。分布地由阿拉伯半島開始，延伸至撒哈拉沙漠以南成個非洲，以至馬達加斯加，不過由於人類活動，數量已開始下跌。佢哋嘅種群數量由100,000至1千萬不等。係果蝠之中較大隻嘅一種。


佢外觀柔滑嘅黃色或稻草色，稻草色果蝠得名。對翼係黑色嘅，臉色蒼白，背毛黃褐色。公通常係明亮嘅橙色，乸通常係微黃色。蝙蝠有好大塊臉、眼同耳。平均重量8到12安士，身長5.7至9英寸，帶翼跨越至30英寸。


黃毛果蝠係一種高度社會化物種。蝙蝠往往生活在群體和超過10萬次，這個數字可能會增加近百萬，。到了晚上，蝙蝠離開棲息在較小的組，通過視覺和嗅覺來尋找食物。他們也被視為咀嚼軟木材的水分。這些蝙蝠也可以授粉的花朵和傳播種子的森林中。


佢哋原本嚟自巴格達，但之後隨住做佢哋最出名嘅鴉片生意，搬咗去印度孟買、香港、中國上海、同倫敦等等嘅地方。自從18世紀以嚟，佢哋成爲咗世界上最有錢嘅家族之一，喺全亞洲都有佢哋嘅企業帝國，更加曾經俾維多利亞女皇封咗做貴族，叫做 Sassoon baronets。


1925年，由澳門市政廳出版嘅《澳門街名壹覽表》入面，葡文名「Mesquita」就係講緊葡萄牙軍人美士基打，而中文叫「美」就係攞粵語讀葡文嘅第一個音，而「副將」就係葡萄牙一種陸軍軍銜，即係而家嘅上校。


2011年初開始，利比亞有示威要卡達菲落台，卡達菲派軍鎮壓，卒之搞到內戰。內戰爆發之後，西方國家就同佢畫清界線，以北大西洋公約組織為首發動軍事行動，對卡達菲嘅勢力猛烈空襲。同年8月，反對派攻陷的黎波里，卡達菲唔知去咗邊。


家陣嘅游水氼鏡，就係用咗防衝擊嘅聚碳酸酯，而頭帶、鼻橋同鏡框都係用咗又純又精細嘅矽酮材料嚟整嘅，呢啲嘢對人體都係冇害，手感都好軟下，戴嗰陣重有舒適感添。塊鏡片重有丙酸纖維素響度，佢係同防霧嘅料喺埋一齊，搞出咗浸漬鏡片出嚟，超防霧，而卻重捹甩咗之前傳統嘅防霧加工工藝。


加密貨幣金融卡係指一啲由加密電子貨幣交易所推出嘅金融卡，用嗰陣會喺用戶嘅加密貨幣錢包入面扣數。有啲卡亦容許用戶喺自己嘅加密貨幣錢包入面直接提取現鈔，或者提供唔同形式嘅回贈優惠。不過，由於唔同國家對加密貨幣嘅法規限制，呢啲卡暫時唔算十分普遍。


安南區係臺灣臺南市轄下嘅市轄區，東鄰永康區、新市區、安定區，西濱臺灣海峽，南以鹽水溪同安平區、中西區、北區為界，北以曾文溪同七股區、西港區為界。根據內政部戶政司統計，人口係19.3萬，係臺南市人口第二多嘅轄區。


影院喺1958年起好，初期嗌過彩虹影劇場，但嗰時得1162個座位兼好多時有粵劇辦。直到1992年11月拆除重建重喺1995年12月起好兼轉型做娛樂性質機構，期間亦改名做彩虹娛樂城。1998年由廣州市文化局同演出公司、廣東音樂曲藝團一齊傾過，喺呢間娛樂城開搞廣東音樂曲藝，重喺1999年3月搞咗彩虹曲苑出嚟。


期間呢間戲院一直播過好多電影同搞過一系列娛樂業務，直到2009年底，廣州市人民政府為咗保護當地粵劇文化，重出咗成千萬文人民幣資金去改造呢間嘢，期間先將電影院停業，再將娛樂城趕走，但工程喺就快開辦2010年亞運嗰時都重未完工，直到2011年4月底先至起好嗮。


VNI嘅缺點係使唨數字掣生成符號，因此輸入範圍闊過Telex，所以速度又慢過佢。但係，噉做嘅好處係，由於打符號啲掣唔喺字母掣當中，英越雙文並行輸入好舒適，唔需要改嚟改去啲輸入法。呢個幾適合越南程序員，佢哋必須要使英文嚟輸入代碼、命令，又逼到使用越南文嚟輸入程序嘅顯示文本。


喺1990年代，Microsoft集成VNI輸入法到Windows 95越南文版同MSDN度。但係，VNI公司話，微軟非法用唨呢個技術，而且就住呢個問題告唨微軟。微軟同VNI和解，從全部產品線中撤丟VNI輸入法，並開發唨自己嘅輸入法。


黃匡翹喺2010年考入廣州暨南大學播音同主持藝術專業。2012年倫敦奧運會期間，佢曾經喺香港有線電視體育部實習，亦喺機緣巧合下客串咗一集《一級重案》。佢本來成功考入無綫電視第26期藝員訓練班，但因未讀完書放棄咗入讀，最後讀第27期藝員訓練班，2014年做無綫電視合約女藝員。


但之後，佢又突然現身2020年香港立法會選舉泛民主派初選嘅「新界西選區協調內部會議」。去到2021年，香港警察引用未經諮詢或香港人同意嘅《港版國安法》，將47名參與初選嘅人拘捕。去到2023年，控方將一段偷拍呢次初選新界西選區協調內部會議嘅片段呈堂，控方雖然未有披露影片來源同拍攝者嘅身分，但有唔同消息來源都指，偷拍者正正係陳鑫。


佢喺1990年代加入咗人民激進黨無耐就入咗副主席，跟住喺1991年開始做咗南斯拉夫議會副議長。不過嗰時蔑羅舍域治做緊總統嗰陣，匿哥列茨踎咗監3個月。直到1998年嘅激進黨同社會黨搞成聯合政府之後，佢先至做咗南斯拉夫副總統。


條路喺2011年時列入廣州嘅十二五工程計劃，打算喺2016年時連同新石路一齊起佢嘅二期工程。2015年底，工程從新石路二期拆出，變成獨立嘅工程。2016年1月底，道路正式開始施工，直到同年12月全部搞掂兼通車。


受害者Jyoti同佢條仔Awindra Pandey當日睇完電影之後，搭咗新德里嘅巴士，但係佢哋兩個喺架巴士上面畀五個男人攻擊，之後Jyoti畀人輪大米。12月26號，Jyoti畀印度政府送去星加坡做進一步嘅治療，但係喺12月29號搶救唔到而死。


孔嶺站係香港沙頭角支線一鐵路站，喺粉嶺孔嶺沙頭角公路側跟，近坪輋路，係全條支線唯一重喺度嘅建築物。個站喺1911年開工起，1912年4月1號正式啟用。後來因為起咗沙頭角公路，搞到支線虧損連年，最終喺1928年停止服務，孔嶺站亦從此關閉。


勝利勳章係蘇聯紅軍同蘇聯武裝力量嘅最高級別嘅勳章，祇有「順利完成一個或幾個方面軍戰役，並且令到戰爭全局發生有利於蘇聯紅軍嘅根本改變」嘅軍事將領，先至有資格獲得勝利勳章。歷史上，祇有17人獲得過20枚勝利勳章，其中一枚後來被蘇聯最高蘇維埃收返，勝利勳章因此成為人類世上獲獎人最少嘅勳章之一。


《窮到發慌》係一個臺灣YouTuber頻道老天鵝娛樂響2018年出嘅歌，呢首歌嘅原曲係馬來西亞歌手黃明志同埋臺灣歌手王力宏合唱嘅《漂向北方》，用以諷刺蔡英文政府嘅執政失當。歌曲推出之後重引起網民廣泛討論，而且有某一啲政治人同媒體人就表示呢首歌已經影響到2018年高雄市長選舉嘅結果。


《碳變》係一部美國數碼朋卡電視劇，改編Richard K. Morgan嘅2002年同名小說《碳變》。第一季總共有10集，2018年2月2號喺Netflix上面播出。第二季總共有8集，喺2020年2月27號播出。


2017年11月，韋廉信接替房應麟做國防大臣。2019年2月，韋廉信話2021年派最新航空母艦「伊利沙伯女王號」去南中國海游弋，令到中英關係變得複雜。2019年5月，韋廉信被指洩露英國想畀華為參與該國5G網絡建設，畀首相文翠珊撤職，由原國際發展大臣莫佩琳接任，係該國頭一名女國防大臣。


慶文怡係中國國家青年游水隊嘅代訓運動員，北京人。喺2014年11月嘅短池世界盃200m蛙式殺入過決賽，2015年10月18～27號辦嘅第一屆全國青運會游水比賽攞咗女子100m同200m蛙式冠軍，女子4×100米混合式接力亞軍而出名。


中華人民共和國國家游水隊喺2015年11月2號宣佈喺北京集中，按慣例嚟講，由於慶文怡啱放假返嚟，加上冇做過強烈或長時間嘅運動。直到2015年11月8號晏晝同隊友返到游泳館游咗唔夠1km，嗰晚差唔多深夜時分重喺手機傾得好嗨。


但到咗9號寅時，慶文怡班觀音兵喺度瞓覺時俾慶文怡大聲嘈醒，過到佢間屋嗰陣嗌佢幾次唔醒，懷疑佢出事，就嗌隊醫嚟睇下咩事，結果一鑊熟，嗌咗白車送佢去醫院搶救。經過1個鐘搶救之後重係證實不治，終年17歲。事後震驚嗮成個中國內地嘅體壇。


高俊文係香港男演員，無綫電視前藝員，1978年第七期無綫電視藝員訓練班畢業，但因爲得罪監製王天林而離職。2001年，高俊文時隔廿幾年重返無綫，之後多於劇集中飾演老年配角同閑角，代表作係《下一站彩虹》嘅顧樂洋，并曾憑呢個角色獲得2004年度萬千星輝賀台慶之「我最喜愛實力非凡男藝員」嘅獎項提名。


金堯如，浙江紹興人，前中國共產黨黨員，曾經負責喺臺灣組織地下黨運作推翻國民黨政府。1948年，金堯如從台灣到香港，無耐擔任香港親中共報章《文匯報》總編輯，負責中共喺香港嘅宣傳同統戰工作。文化大革命期間，金堯如俾中共召返大陸，喺廣州俾人軟禁及勞動改造，一路到文革結束，中共先將佢調返香港復職。


佢以筆名「管見子」喺《文匯報》寫社論。1989年八九民運，金堯如等人因不滿中共暴力鎮壓學生運動，喺《文匯報》社論開天窗，以「痛心疾首」四個大字表達不滿。六四事件後，《文匯報》班人俾中共整頓。金其後宣告退黨，與中共決裂，移居美國加州。


2016年8月2號朝早八點五十分左右，颱風妮妲襲澳嗰時樂富新邨樂民樓、樂天樓突然大停電，因為兩座大廈天台防水層日久失修搞到漏水，積水順著周圍殘舊電線四圍流，滲漏到大廈總電箱，搞到電箱跳掣停電，成棟大廈停電持續成日加埋成三百幾戶受到影響。


響大廈業主會介入之下，經過緊急搶修，當日晏晝六點半左右，兩座大廈大部分住戶都已經暫時恢復供電，但係基於安全考慮，有啲電線重未駁通，目前重有六十幾戶重未恢復供電。而家停電問題根源響水泵房老化漏水，而大廈十二樓嘅水線又被人偷咗，有漏電危險。


馮德聰，香港親中派資訊科技界人士，有份創立參與同多個資訊科技界嘅組織，例如香港區塊鏈學會、國際創意及科技總會、互聯網專業協會等。佢本身亦係一名商人，創立咗光子網絡同資訊工房兩間公司，亦有喺唔同媒體就時事同資訊科技嘅話題接受訪問同埋寫專欄文章。


佢係香港親中派人士，曾經係自由黨嘅成員，2008年香港立法會選舉支持同屬親中派嘅譚偉豪。去到2011年，佢同老婆林翠蓮，仲有另外三位自由黨成員方心賢、王火強、文振球公開退黨創立T Party，走經濟右派政策、反對最低工資。


間嘢試過喺大清康熙辛丑年重新起過，亦經歷過8次重修，2002年9月被列入咗廣州市登記保護文物，重喺2015年8月19號連同佢哋嘅石刻一齊，升級做廣州市文物保護單位。佢亦係楊箕喺2011年6月搞大改造時唯一冇被拆嘅古蹟。


間嘢佔地面積312m²，其中前庭花園有120m²咁大。座南向北，三間兩進一天井，兩邊有整到四架卷棚廊，入面嘅建築屬明清時期嘅磚木結構風格。裝飾屬硬山頂，人字封火山牆，琉璃龍船脊同埋碌灰筒瓦結構。正殿有隻玄天北帝神像，兩邊有華光同康公神像各一嚿。


莆田系係中國大陸對於私人成立嘅大型民營醫藥體系機構嘅稱呼，亦係民營醫療產業嘅總稱，性質類似私家醫院噉，不過規模冇正規嘅大醫院咁大。由於呢啲機構唔屬公家，所以一般唔接受政府補貼。喺嗰度睇病嘅費用，大多數要自己畀。


1752年響加納開始傳道工作。1951年由五位西非教區主教得到坎特伯里大主教嘅同意建立西非教省教會。1977年利比利亞教區加入教會。1979年2月，尼日利亞教會成立獨立教省。1981年，塞拉利昂將自由城教區被劃分部分為博城嘅傳道教區，並響加納成立了海岸角、科福里杜阿、塞康第同蘇尼亞尼／塔馬利四個教區。


西非教省教會嘅教會體制係主教制，同其他聖公宗教會一樣。教會保持著一個組成教區嘅地理牧區系統，並自2012年各教區已組成內教省。目前有兩個內教省包埋17個教區，每個內教省同教區分別由一位大主教同一位主教領導。


西非教省教會係最早就允許同性結合同非獨身嘅同性戀神職人員祝福問題上要同美國聖公會斷絕共融嘅聖公會教省之一。不過，聖公會利比里亞教區繼續同佢保持完全共融關係。西非教省教會作為南半球聯盟同全球聖公宗前途會議成員，一直積極參與聖公會再結盟。


正義·阿克羅菲大主教響2008年成為前途會議創會主教長。所羅門·蒂勒瓦·約翰遜大主教出席2013年10月由21至26號喺肯亞賴羅比召開全球聖公宗前途會議。唔似佢嘅前任大主教但以利·沙爾科，佢被視為普世聖公宗教省保守派同自由派之間「和解」嘅支持者，特別係加拿大聖公會同美國聖公會，並參與咗非洲同北美洲各主教之間幾次會議。


佢無出席前途會議嘅任何會議。佢仍然係響2017年六月參加北美洲聖公會第三屆教省議會嗰11個主教長之一。佢重出席咗2017年9月8號至9號響埃及開羅南半球聯盟會議，亦係同其他九個聖公宗主教長公報簽署人之一，包括嚟自北美洲聖公會嘅佛利·畢奇）。


聚龍潭係中國廣西桂林一景區，亦係陽朔十里畫廊嘅景區之一。位置喺陽朔城區南邊嘅十里畫廊景區入面，321國道嘅K549+350標記位。佢既係中國大陸AAA級景區之一，又係陽朔境内唯一有水、陸路睇鐘乳石同石筍嘅溶洞。


馬蹄露，本名梁穎顏，係香港女演員。佢喺香港出世，鄕下響廣東鶴山。1989年加入商業電台，亦做過新城電台，又響亞洲電視做過。1996年加入無綫電視，1997年憑處境劇《真情》嘅角色「May May」開始出名。


2019年10月6號反「禁蒙面法」遊行期間，中資銀行成為示威者嘅破壞對象。馬蹄露用手機影示威者，又手指指鬧示威者，更對示威者起腳，所以被還擊。致嘴角流血，後尾枕爆缸。中共組織共青團喺網上發帖撐佢。不過，保護馬蹄露去警署嘅澳洲「Seven News」記者Robert Ovadia話佢睇到全過程，係馬蹄露先畀示威者襲擊，後來先至「出於防衛」腳踢示威者。


匣母喺標準粵語清化，聲調派陽聲調。開口呼繼續係喉音，對應嘅粵拼係h，對應嘅古音係開口洪音字，而齊齒呼、合口呼變零聲母，對應古音，讀j嘅係開口細音字，讀w嘅係合口字，不過有合口字晃讀fong2，乎讀fu4，唔讀零聲母。


佘自強係廣東省中醫院嘅一位老藥師，廣東廣州人。曾經喺2008年嘅中華中醫藥學會度攞過全國優秀中醫健康信使獎。做過廣東省中醫學會藥膳委員會委員、廣東省科普作家協會會員、亦係《今日靚湯》雜誌嘅作者同南方衛視《城事特搜》節目「特搜靚湯」環節嘉賓。


呢間銀行到2013年尾為止，喺北京、天津、遼寧、黑龍江、上海、江蘇、浙江、福建、山東、河南、湖北、湖南、廣東、四川、雲南、新疆等中國內地16個省71個地級或以上嘅城市同澳門特別行政區整咗34間分行同661間營業機構、114間細嘅企業金融中心同13家智慧銀行響度，佢重喺全球128個國家同地區嘅1,687家銀行總部同佢嘅分支機構搞咗代理行嘅關係，佢重係第一間同中國銀聯開咗多渠道、多應用嘅電子支付戰略合作嘅金融機構。


鍾健威喺馬鞍山大，以前讀青年會書院，喺2003年開始就參加過香港唔少歌唱比賽，喺2005年十八區歌唱比賽攞到冠軍。2007年到2014年期間，佢加入咗香港有線電視，做過娛樂新聞主播，同埋音樂、旅遊同飲食節目主持，比較出名嘅節目包括《快樂地球》、《潮食男女》同《樂壇第一手》等。


17世紀開頭，神聖羅馬皇帝魯道夫二世任命咗嚟自列支敦士登家族嘅卡爾做法庭首席管理，大大增加咗家族嘅勢力。響魯道夫二世同細佬馬提亞斯關於領地嘅爭議中，卡爾支持馬提亞斯。馬提亞斯為咗回報卡爾，就響1608年封卡爾做親王，稱號係世襲，稱為卡爾一世。


家族分別響1699年同1712年由霍恩埃姆斯家族買咗施倫堡同華杜茲。1719年，響買賣完成後，神聖羅馬皇帝卡爾六世下令將施倫堡同華杜茲聯合成為一個大公國，並以佢「真誠嘅僕人」列支敦士登親王安東·費奧尼安，將大公國改名叫「列支敦士登」，列支敦士登大公國就咁樣出咗世。


但係自大公國成立之後，家族成員就冇再嚟過自己嘅領地，直至約翰一世·約瑟夫響1806年先至返嚟呢片領土。同年，帝國玩完，列支敦士登成為主權國家，地位響維也納會議得到承認。法蘭茲·約瑟夫一世係列支敦士登第一位有實權嘅統治者。


2008年8月9號，嗰時北京夏奧會啱開幕第二日。嗰日喺北京東城區鐘鼓樓，有位喺中國浙江杭州嚟嘅47歲男旅客同平時一樣喺度玩鼓樓景區，附近班四合院啲居民冚唪唥都喺度睇緊女子48kg級嘅舉重比賽直播。期間唐永明掹出把匕首，喺鼓樓城樓二樓將兩位美國明尼蘇達州達科他縣嚟嘅兩位旅客斬咗幾刀，重斬埋一位中國大陸女導遊。


事發幾個鐘之後，鐘鼓樓閂檔唔做生意，有幾位紅袖章嘅老坑喺案發現場附近巡邏，重猛咁要求啲人唔好七加一，及要求附近居民同店主唔好講埋嗮啲唔三唔四嘅言論。有附近啲居民話現場有好多血跡。而附近啲商舖班店主都話出噉單嘢時，佢哋都唔喺舖入面做生意或好忙，甚至重有人話電視機播奧運節目好大聲，乜都聽唔到。


事發後，美國駐北京總領事館高度關注呢單殺人案，使館發言人包日強話同中國大陸官方正式調查單嘢嘅詳細來龍去脈，而大使館同白宮爲受害家屬提供一切所需協助。當地差佬亦調查咗下案發現場留低落嚟身份證同護照，證實最先係唐永明喐手。


不過托德巴赫曼被送到醫院後證實不治，芭芭拉芭赫曼喺住院五日後轉運返到美國繼續接受治療。而鼓樓景區亦因為噉嘅殺人案而連續閂檔62日，直到2008年10月10號先至重新開業。鐘鼓樓景區重新開業後加強咗安保，專門排查每位入場人士有冇攜帶啲危險品入場。


許鎮德11歲加入少年警訊，1987年畢業後加入香港警隊，曾經響九龍西總區支援科、人事科同保安科做過。2007年到2010年，佢做時任行政長官曾蔭權嘅副官，主要負責禮儀同接待工作，同埋預先到場視察環境。


2014年3月底，許鎮德獲升做警察公共關係科總警司，負責同傳媒溝通嘅工作。同年9月底香港爆發雨遮革命，警方每日晏晝4點都會搞記者會，絕大多數日子就係由許鎮德主持。皆因曝光率高，同埋每次開記者會都會重覆幾句說話，包括「好多謝你嘅提問」、「或者我再重申一次」、「容許我再強調」同「I will now recap in English」，英文又帶有好多港式英文口音，所以逐漸受網民留意同追捧。


2009年，北韓貨幣改革衰咗攪到經濟癱瘓。佢因為主導呢次貨幣改革而畀人免職。2010年3月18號，韓聯社引述好多個喺北韓嘅消息人士講，佢畀人強加咗條罪，已經喺平壤順安區域畀人鎗斃。但係，大部份人都認為佢係北韓領導班子嘅代罪羔羊。


根據《新唐書．后妃上》，唐制既皇后之下，有四夫人、九嬪，然後係「婕妤、美人、才人各九，合二十七，是代世婦。寶林、御女、采女各二十七，合八十一，是代御妻」，可以睇到唐朝既美人有九個位，地位低過婕妤，高過才人。


蔡光舉，又名蔡叔勛，係民國時期嘅軍人，貴州遵義人，佢既喺廈門大學讀過書，又係黃埔軍校第一期畢業生。畢業之後到國民黨教導團第三營做黨代表，但1925年2月嘅淡水戰役當中俾敵人亂槍殺死咗，終年21歲。佢亦係黃埔軍校犧牲第一人。


喺古時，住棚節第一日佢哋會帶埋收成嘅穀物、生果或者牲畜，載歌載舞咁去到耶路撒冷聖殿朝聖。而第二日就會着返件潔白嘅服裝，拎住啲棕櫚葉同楊柳技，一路唱歌一路跳舞，到夜晚重會拎埋火把出嚟助興。而到咗最後日一，就會舉行求雨儀式，由老人家不斷咁祈禱，而後生仔同細路仔就會喺田野度唱歌跳舞，祈求上帝喺之後一年會有雨落，如果咁啱即時有雨嘅話，咁氣氛就會更加高漲。


棚舍最小有兩面完整嘅牆壁，第三面唔可以完整。棚舍可以用石頭、木或者金屬加篷布搭成，棚頂要用植物枝葉搭，例如葡萄葉、無花果葉、松樹葉、毛竹葉咁，唔可以鋪得太厚，亦唔可以太薄，日頭要遮到太陽，夜晚又要睇到星星。


會展係指會議、展覽、大型活動等集體性活動嘅簡稱。會展概念內涵係指喺一定地域空間，好多人聚集喺一齊形成嘅、定期或唔定期、制度或非制度嘅傳遞同交流信息嘅群眾性社會活動，會展概念嘅外延包括各種類型嘅博覽會、展覽展銷活動、大型會議、體育競技運動、文化活動、節慶活動等。


佢響平安道大同郡出世，係一個以農為生嘅窮家子弟，曾經讀過一間由美國傳教士開嘅學校。響1910年，參加北韓復國抗日救亡運動。響1917年，佢搞咗一個地下、反日本組織，叫做朝鮮國民會。但就響同年嘅秋天，當佢響明新學校演講緊嘅時候，突然之間畀差佬拉咗，重畀人判坐一年監。


提到字大細，一般人聯想到嘅係普通閱讀距離之下睇到啲字幾大，但係喺環境平面設計，設計師要顧及到嘅係幾米、十幾米甚至更遠嘅距離，所以，用嘅字大細會大過常見嘅數值好多。距離越遠，用嘅字大細就要越大，例如，如果要 10 米以外睇到，要用 300 點嘅字先有正常距離 12 點嘅效果。


呢種距離，其實喺普通嘅平面設計亦會遇到，例如，如果用投影機播 PowerPoint，打落銀幕嘅字如果要最尾一行嘅人都睇到，就應該計返最細可以用幾大隻嘅字，間房大啲，隨時已經講緊 10 米嘅距離。當然，如果個距離要用到 300 點大嘅字，個設計師並唔會指定 300 點嘅字大細，而係要按照銀幕上面影像嘅大細，計返電腦上面幾大隻字喺投影之後會變成 300 點。


武漢肺炎馬來西亞疫情係介紹武漢肺炎喺馬來西亞嘅爆發情況。武漢肺炎最初喺2019年底喺中國湖北省武漢市爆發，2020年1月25號馬來西亞出現首宗確診病例。2020年2月3號，第一位馬來西亞人確診，5日後出現首宗本土感染病例。


之後病例數呈個位數緩慢增長，但係第二波疫情喺2020年2月27號開始爆發。2020年3月1號，#26號病患確診，隨後同佢有關聯嘅確診病患增加至大約100人。隨後2020年2月27號至3月1號喺吉隆坡大城堡清真寺舉行嘅一場大約16000人參與嘅傳教活動引起咗疫情大爆發，馬來西亞境同呢次集會有關嘅確診人數現已達到3,375人。


馬來西亞最高元首蘇丹阿都拉對第二波疫情嘅快速增長表達深度關切。馬來西亞首相慕尤丁喺2020年3月13號透過電視講話宣佈進一步收緊防疫措施，遏制武漢病毒喺大馬進一步傳播。2020年3月16號，所有馬來西亞州屬同聯邦直轄區都出現確診病例，馬來西亞政府因此頒佈《行動管制令》，喺3月18號至6月9號期間落實一系列措施管控民眾出行，期望通過保持社交距離減緩病毒傳播。


2020年8月21號，馬來西亞前首相馬哈迪嘅孫女、吉打州前州務大臣慕克里·馬哈迪嘅女米拉·艾麗雅娜·慕克里同老公喺酒吧消遣，因抵觸復原行動管制令而俾警察拉咗。佢老豆慕克里事後證實呢件事，並感謝吉隆坡警方採取嚴厲同公平嘅行動。


8月28號，艾麗雅娜透過社交媒體Instagram發文承認自己因為出席一場生日派對而遭警方逮捕，並為自己嘅行為道歉。唔少網民留言，對佢肯承認犯錯嘅態度表示讚揚，「慶幸你冇濫用你爺爺嘅權力」，「至少你肯認錯，嗰位部長太令人失望喇」。


詹士韋伯太空望遠鏡係一支紅外線太空望遠鏡，比老化緊嘅哈勃太空望遠鏡勁好多。NASA喺ESA同CSA幫助下起佢。佢原名係「下一代太空望遠鏡」，2002年改咗做NASA第二任署長個名。支望遠鏡喺2021年12月25號升空。


因為紅移、塵障、光源低温一衆因素影響，太空望遠鏡觀察嘅波長係0.6到28微米嘅紅外線。為咗保證啲觀測唔受太陽同埋支望遠鏡自身發出嘅紅外線干擾，成支望遠鏡都要冷卻到50開爾文，即攝氏零下223度左右。所以，JWST會配備一把金屬、可摺嘅巨型遮，可以攤開來擋來自太陽、地球同月球嘅紅外線。


支望遠鏡會停响日地拉格朗日點L2，噉太陽、地球同月球總係喺佢同一邊。現計劃下，支望遠鏡會喺2021年3月喺法屬圭亞那坐阿里安五號火箭上L2點。質量預計係6.5公噸。試航約半年後，支望遠鏡會開始科學任務，至少五年，設計上亦容許延長。


Northrop Grumman Space Technology同NASA高達德太空飛行中心簽約，負責起支鏡。波航天技術公司係支鏡嘅主要光學承建者。但 NASA 驚住 Northrop Grumman Space Technology嘅英文簡寫「NGST」會溝亂，所以改叫成個計劃做詹姆士·韋伯太空望遠鏡。


支鏡共有十七塊分主鏡、副鏡、第三副鏡同埋士啤，將由渠嘅鈹鏡廠－－包括 Axsys, Brush Wellman, and Tinsley 一衆實驗室喺四年內－－逐塊交畀波航天，跟住就會裝上一架好輕、已起好嘅 定位板來做功能同環境測試。


NASA喺馬利蘭綠帶嘅歌達太空飛行中心主持呢項太空天文臺計劃。JWST 嘅計劃科學人係約翰 C 馬他博士。洛斯普－格魯曼 太空技術喺主要承建者，渠地主持發展同埋砌埋架觀測站，包括架太空巴士同埋把太陽傘。


綜合科研儀器模組有四樣嘢。近紅外線相機係架紅外攝影架生，可覆蓋可見光「敏」邊至近紅外線。佢重會擔當架觀測站嘅波前感應器，幫手控掣。而家亞里桑拿大學嘅Dr. Marcia Rieke 帶住一隊友起緊支近紅相機。


《緣來自咖啡2》係一套由出色堂小馬工作室製作嘅清談節目，由邵氏兄弟國際影業發行，主要講到各女嘉賓對咖啡廳深入嘅感受，由馬浚偉主持，喺iCafé Coffee Workshop取景。而前篇係《緣來自咖啡》。


四川地區偏居於西南地區，因為地理上西有青藏高原、南為雲貴高原、北有秦嶺、東有大巴山，係外界唔易侵擾嘅盆地地帶，宋之前係遠離戰亂嘅世外桃源。春秋時係古蜀國領地。公元前316年，秦國滅蜀後，落令「移秦民萬家實之」，之後不斷有中原移民到四川。


首先喺明末，天災多而朝廷又連年發兵徵稅，百姓艱難，於是各地起義。1644年，陝西人張獻忠作爲叛亂軍首領帶軍入四川，喺成都做本營立大西政權，自此明軍、清軍、大西軍三軍喺四川起爭奪戰，期間大屠殺不斷，令四川人口再次劇降。


雖然移民來自湖廣咁大笪地，不過三百年過去，好多四川人講自己嘅鄉下，都話祖先係來自湖北麻城縣孝感鄉。好自然，麻城故里只係個民系認同標誌，就似珠璣巷對廣府人嘅意義噉，因為一個咁細嘅地方，就算搬晒成個鄉，都冇可能填得到四川。


移民越來越多，為咗聯絡鄉里，有個照應，四川就興起咗湖廣會館。會館係明清時外鄉人設喺城鎮中供同鄉住宿、聚會嘅場所，按地域分，一般由同鄉移民、商旅創辦，供奉鄉下嘅神主、賢人。書生趕考或生意佬出外地做買賣，大都首選本鄉嘅會館來投宿。


《莎樂的神奇網網》係部喺2006年發行嘅美國細路電影，故仔由自E B 懷特嘅小說莎樂嘅網改編，由加利雲力執導，主角阿芬同莎樂分別由達科塔芬妮同茱莉亞羅拔絲演。電影由派拉蒙電影公司、Walden 媒介 同 Kerner Entertainment Company 出品，夾埋動畫同真人，喺2006年12月15號發行。


《屬於》係新加坡女歌手蔡健雅喺2001推出嘅歌曲，佢係當年新加坡嘅國慶主題曲，全場3分25秒，有華語版同英文版。呢首歌帶有輕微嘅搖滾味道，又帶一啲溫馨嘅風格，當年一推出就成為咗新加坡嘅大熱歌曲。去到2013年，呢首歌由一批學校合唱團重新演繹，向新加坡兩名前總理李光耀同埋吳作棟致敬。


呢首歌本來係《Sing Singapore》項目入面，由蔡健雅自己作曲，吳慶康填詞。首歌之後喺2001年初喺Atomic Studios錄製，並且由Mo Lee負責混音。呢次亦係新加坡政府首次無搵佢哋嘅御用音樂人李炳文參與國慶歌曲嘅創作。


蔡健雅話過，個創作靈感源自佢長期喺國外打拼歌唱事業，每次返新加坡嘅途中，都會有一股歸心似箭嘅感覺，無任何地方比屋企更有安全感，新加坡對佢嚟講正正係英文版歌詞入面最後一句『this is where I belong』。


喺2001年7月，呢首歌正式喺一個記者招待會入面推出，幾日之後迅速成為新加坡嘅大熱，仲攞到白金地位。喺2001年嘅新加坡國慶慶典入面，蔡健雅亦親自演繹呢首歌。新加坡政府當年為咗準備蔡健雅呢段表現，不惜動員全國人力物力，喺各級政府機關、學校團體發送簡譜，甚至有請音樂老師開班教人點唱，仲急召蔡健雅回國準備同埋參加國慶嘅人員預演、現場教唱呢首歌。


海狸鼠，又叫美洲巨水鼠、河狸鼠、狸獺、沼狸，係一種大型草食性半水生齧齒目哺乳類動物，原來被劃為硬毛鼠科，後來獨立出來成為海狸鼠科。海狸鼠嘅毛皮係一種名貴嘅衣料，成日用嚟做大衣、帽子、圍巾等嘅材料。 英文名「Nutria」喺西班牙文嘅本意其實係水獺嘅意思。


仁，德一種，人相處之道，同愛相近。仁起源不明，各家有佢解說。中庸，「仁者人也」，亦就係做人應有嘅嘢，早年仁寫做人。後來貴族君子對人應有品德，施政所顧及。儒家尚仁，大大提倡。孔丘論仁時，答曰「愛人」，而孟柯就話惻隱之心。


墨家而言，墨子經上，「仁、愛也。」儒家個仁，孔丘為親疏有別，孟柯認為人人都有。而墨家個仁，就對他人無所差別。孟柯將仁同義禮智合為四端，而後世儒家再添信，合為五常。亦有以智仁勇合做三達德，取自論語憲問，以及中庸，以及禮記禮運等。


道家就相反，崇尚自然，講道唔講仁，皆因仁係人為，老子多次提及。「天地不仁、以萬物為芻狗。聖人不仁、以百姓為芻狗。」道家講求無為。仁非自然，天地唔會以仁心干預萬物自然，君王即聖人唔會以仁心，干預百姓自然。


而仁有害，「大道廢、有仁義」，講明道廢咗，先至會生出仁義。「絕仁棄義、民復孝慈」。無仁義先至有孝慈。「故失道而後德、失德而後仁、失仁而後義、失義而後禮。夫禮者、忠信之薄、而亂之首。」仁只不過為失道、失德而補鑊，至終去到禮就反而有亂。


孫子兵法亦論仁，道天地將法之中，「將者、智信仁勇嚴也。」之所以有仁，「仁以附衆」「衆附、則思力戰」，亦即有仁先至吸引到人歸附。仁為戰爭方法，如用「非仁義不能使間」。唔清楚敵情而開戰，經折損公私人才物力，涉幾十萬戶，亦歸入「不仁」。


德拉諾埃喺突尼斯出世，後生跟住阿爸阿媽去到法國。從廿三歲起從政。1973年佢成為艾瓦恩社會主義聯盟嘅書記。1977年入選巴黎市議會。1993年成為巴黎市社會黨嘅阿頭。1995年成為法國參議院外交同國防委員會嘅書記。


德拉諾埃係法國第一個公認自己係同性戀嘅政客。佢喺1999年一次電視採訪之中『出櫃』。德拉諾埃並冇積極參加同性戀組織嘅政治活動，但係希望佢「出櫃」去消除社會嘅一尐偏見。2002年10月5號德拉諾埃喺巴黎一個慶祝會上遇刺。


周彥，係香港女模特兒兼歌手，女子組合Bingo成員，擔當主領舞同第二主唱，亦係位拉丁舞高手，做過拉丁舞嘅香港代表隊成員。佢喺英國修適士大學市場推廣及企業管理系畢業，返香港後喺2016年加入女子組合Bingo。


鄧錦傑係中華人民共和國湖南婁底婁星區茶園鎮塘群村人。2012年7月3號下晝5點鐘左右喺孫水河公園放狗，聽到有一家三口跌咗落河嗌救命，於是落水救人。事後一家三口獲救，而獲救家庭冇等鄧錦傑上岸就漠然離開，甚至向圍觀群眾話「我又冇叫佢救」、「關我屁事」。


香港重光之後，嗰度唔再做整車房用途。喺1949年到1951年間，曾經做過香港外國記者會嘅會所。後來業權多番轉手，直至到1980年起，開始改為私人住宅用途。最近一次業權轉手喺2005年底進行嘅拍賣。近年嗰度曾經做過私房菜場地。


聖方濟愛德小學喺1962年創校，嗰時校名係聖方濟各英文小學下午中文部，同聖方濟各英文小學共用石硤尾街58號嘅校舍。後來改名為聖方濟愛德小學，由一間以中文為主要教學語言嘅小學改以中英文作主要教學語言嘅小學。


Renown係由嗰時AEC嘅總工程師George John Rackham設計。雖然佢早就公開表示唔睇好三軸巴士嘅英國嘅前景，不過喺同AEC同一集團嘅London General巴士公司要求之下，都係設計咗佢出嚟。


London General喺1929至1932年間引入咗1,222架27呎Renown雙層巴士，當中少部分後期嘅車係原裝配AEC或者吉拿6LW柴油引擎。得4架27呎Renown係冇賣去倫敦，其中一架去咗諾咸頓，兩架係示範車，另有一架從來冇裝過車身。


1931年，英國倫敦以外地區嘅兩軸雙層巴士長度限制由25呎放寬到26呎，1932年倫敦亦跟住放寬，AEC順勢推出26呎長嘅Regent，自此27呎Renown再冇市場。1932年過後AEC淨係喺1937年出過24架27呎Renown畀倫敦運輸局作為單層客車。


買得最多30呎Renown嘅同樣係London General，佢喺1931至1932年引入咗202架，除咗1架係長途雙層客車之外，其餘都係單層車，後者其中兩架編配咗畀佢屬下嘅London General Country Services行郊區線。


1933年，AEC整咗佢唯一一部691T 30呎無軌電車畀倫敦，佢嘅設計同663T接近，但行車摩打擺得比較接近頭嗰條驅動軸，而左邊大陣就為咗遷就前門設計而喺中間位置造得低咗。1934年AEC再整咗一部30呎長嘅663T畀倫敦，佢改返做尾門設計，不過行車摩打同之前架691T一樣改後咗。


其後，呢個行車摩打擺法，喺663T同埋1935年投產嘅30呎長664T上面得到採用。而差唔多時候出現嘅出口單層版，係以原本嘅底盤為基礎，將前輪跨加長，令車門可以擺喺前輪跨，而行車摩打都係擺喺頭軸後面。


中華基督教禮賢會，基督教會之一，向中國傳教嘅差會，為德國禮賢會之分會。初頭由德國派傳教士來華，喺香港同華南傳教，當時香港為英國殖民地，華南為大清領土，會以東莞為中心。中華民國時期格局未變。中華人民共和國成立之後，統攝基督教，就無咗中國部份。


傳教方面，禮賢會集中喺廣東新安同東莞，新安中華民國時改名寶安。總會喺東莞縣城，下分太平、寶安、塘廈、東莞、廣州同香港六區。東莞有普濟醫院。太平區會，有虎門納清堂，又名太平堂），以及咸西堂、白沙堂。寶安區會，有西鄉堂、福永堂、南頭堂、深圳堂。


屯門市廣場係一座喺香港新界屯門嘅一個購物商場同私人屋苑，1987至1992年期間分3期建成，1、2期由關善明建築師樓設計、第3期由呂元祥建築師設計，係新界西部嘅大型購物商場同住宅發展項目。發展商係信和置業，承建商係中國海外房屋工程有限公司。


1977年蘇珊去咗舊金山發展歌唱事業，最初住喺 Nob Hill，Gramercy Tower 嘅細帕文，之後搬咗去 Scott Street 一間大屋，有金門大橋景。蘇珊同巴菲特分居之後，關係都唔錯，仲有幫手打理慈善基金。


施志安對北京政府有好強烈嘅批判，佢本身係對華政策跨國議會聯盟嘅聯合主席，而喺2020年起，佢喺唔同地方都強調喺英國國會要重新定位西方對華外交關係。施志安多次喺英國各大報章強烈讉責中國共產黨喺新疆進行嘅種族屠殺，形容中共係20 世紀最壞嘅獨裁者。


李家祥博士，GBS，OBE，JP，係香港會計師、社會福利界人士、親政府陣營政治人，香港體育學院主席、第10至13屆中國人民政治協商會議全國委員會香港地區委員，做過前香港立法局、前臨時立法會同立法會議員，同香港賽馬會董事局副主席等職。


2019年3月21號，韓國《朝鮮日報》報導話，文在寅喺同馬來西亞首相馬哈迪舉行首腦會談同國賓晚宴嘅時候，接連出現口誤，另有話，文在寅喺下晝用晚間嘅問候語打招呼，晚間就用下晝嘅問候語打招呼。報導重話，3月13號，文在寅與同馬哈迪舉行會談後，喺共同記者會上用印尼文，而非馬來語作出問候。


係一個中國探月任務，由軌道飛行器同一個着陸器組成。2020年11月24日發射。嫦娥五號係中國第一次地外天體著陸返回任務，帶咗1.7千克月亮土壤同石樣本返地球。呢次係自1976年蘇聯月球24號以嚟第一次月亮取樣返回任務。


999...」唔係「差唔多等於1」或者「非常接近但係又唔係真係1」，而係真正等於1，即係話「0.999...」同「1」係表示緊同一個數。呢個例子表明一個數嘅十進制表示並唔唯一。嚴格嘅數學證明需要用到數學分析。


2013年北韓核試驗係北韓2006年起嘅第三次核試，2013年2月12號，北韓話自己整一次地下核試驗，掂咗。重話試嘅係細粒嘅原子彈，唔同國都話測到可能係核試而產生嘅地震。日本要求聯合國安全理事會開緊急會，韓國提升軍隊嘅警戒級別。


胡進慶係中國動畫家同導演，亦係中國剪紙藝術同動畫相結合嘅先驅。佢嘅電影《鷸蚌相爭》喺1984年柏林國際電影節上攞到最佳短片銀熊獎。佢同人合作導演20世紀80年代嘅動畫片《葫蘆兄弟》，創作咗葫蘆寶寶，成為中國最受歡迎嘅動畫片之一。


運輸聯線，簡稱運聯，係加拿大卑詩省大溫哥華地區嘅公共運輸服務機構。運輸聯線喺1998年成立，1999年4月正式開始運作，取代卑詩公車局喺大溫地區嘅業務。運輸聯線負責管理同埋協調大溫地區嘅公共交通服務同埋主要路橋嘅維修保養，其中嘅西海岸快線更加延伸到東邊嘅菲沙河谷地區。


預付單程票有成人車票同特惠車票兩種。乘客需要喺上公交車嘅時候將車票放入車頭嘅打票機裡面驗票，或者喺搭架空列車之前喺車站嘅驗票機道驗票。驗票之後，乘客憑車票可以喺90分鐘之內，喺車票許可嘅收費區之內無限次搭車同轉車。


聯合晚報係臺灣綜合性中文晚報，隸屬於聯合報系，由王惕吾所創辦。佢嘅政治立場同《聯合報》差唔多，偏向泛藍。喺2020年6月1號，《聯合晚報》宣佈因讀者閱讀習慣改變、數位碼媒體發展同埋武漢肺炎疫情嘅影響，喺6月2號起停刊，停刊前係臺灣最後一份仍然運作嘅晚報。


初平四年農曆六月，當時晝夜連落二十日大雨，發大水，又打凍風。皇帝派時任御史嘅裴茂去詔獄大赦，赦咗兩百幾罪輕嘅人。當中有啲人係畀李傕冤枉嘅，李傕驚裴茂放咗嗰啲人，上去表奏話裴茂私自放囚犯，懷疑有古怪，請朝廷收監佢。


陳學俊係中國大陸嘅能源科學家，安徽滁縣人，佢曾經喺南開大學做過無機化學教研室主任同埋元素有機化學研究所副所長、新能源材料化學研究所學術委員會主任等職位。由於佢長期喺氫化學同埋金屬氫化物、氫能源化學搞研究，重喺南開大學開過新能源材料、應用呢兩間化學研究所。


鄭嘉欣係香港女模特兒，2016年出道，而家係太陽娛樂文化旗下藝人。2020年佢參與ViuTV搞嘅真人騷選秀《全民造星III》，因為身高有178cm同個樣幾靚而受到關注，畀傳媒叫做「港版石原里美」，但佢最後入到50強就止步。


ICQ係電腦上面用即時文字傾偈嘅軟件，第一個版本喺1996年11月發行。ICQ個名係英文I seek you嘅簡寫，即係「我搵你」咁解。曾經有人用國語音畀個中文名佢做愛思橋。ICQ係以色列公司Mirabilis寫嘅，之後間公司俾美國在綫買咗，之後美國在綫又俾時代華納買咗，2010年美國在綫賣ICQ畀Digital Sky Technologies。


基維爾營地係香港童軍一個營地。喺新界東洋山腳下，面積約20萬平方米，海拔420米，係香港童軍繼柴灣營地之後嘅第二個營地。由營地行幾分鐘，可以睇到成個九龍半島、維多利亞港同香港島北面。營地由香港童軍總會九龍地域管理。


陳日君主教接替病死嘅胡振中樞機任天主教香港教區主教後無幾耐，加入反香港基本法第23條立法嘅運動。佢認為香港政府唔用白紙草案係愚弄市民。佢多次發動教徒上街遊行。2003年7月1號喺維多利亞公園帶領遊行前嘅祈禱會。


2004年6月3號，六四事件十五週年前夕，教區舉辦咗次「民主中國」嘅活動。陳日君話，香港現正受到「無流血嘅六四鎮壓」，無槍同坦克車，但有頑固嘅保守派，誣陷民主派支持香港獨立，以釋法阻止香港市民討論普選。


2005年11月3號喺梵蒂岡返嚟之後，陳日君指出香港市民有權決定支唔支持政改方案，政府應以仿公投 嘅全民民意調查。陳日君又公開呼籲教徒參加12月4號嘅遊行。政改方案被否決後，政務司司長許仕仁批評陳日君。


香港教育改革中，要求全港學校要喺2009年前成立法團校董會，陳日君不但強烈反對，更控告政府，並指如果喺同政府嘅訴訟中敗訴，教區會放棄部分學校主辦權。2006年一月初兩個教師先後自殺後，陳日君指事件一定同教改有關，促請政府立即停止教改。


教宗若望保祿二世去世後，美國同梵蒂岡嘅一啲分析員曾指陳日君可能係若望保祿二世喺2003年任命嘅神秘樞機，陳日君即時否認，又指該神秘樞機係李篤安，但李篤安亦否認。隨著教宗嘅遺囑發表，神秘樞機嘅身份亦成謎。


喺1998年出任助理主教嘅時候公開支持教廷對被義和團所殺教士封聖後，被禁止訪問中國大陸六年，中國日報、新華社、中共官員多次批評陳日君。23條立法期間，立法會議員梁富華指陳日君係「病態聖徒」。2004年5月3號，陳日君訪問上海。


此外，陳日君喺中共打壓法輪功同人大釋法等問題上同北京意見相左。人大首次釋法後，時為助理主教嘅陳日君就指責政府拆散無數美好嘅家庭。陳日君又指唔可以視法輪功為邪教，並批評特區政府「遏制法輪功活動」，等於係「壓制港人嘅宗教自由」。


世界貿易組織喺香港開會時，陳日君批評警方處理示威遊行嘅方式係「香港之恥」，引起各界批評。一班退休警一度原本打算去主教座堂抗議，陳日君就喺公教報讚揚前線警員，又指香港之恥指警方高層。接著，兩個警員公會去信教宗本篤十六世投訴陳日君，而陳日君就話香港存在「向上奉承」嘅不良文化。


2005年9月18號，陳日君同《蘋果日報》講自己打算喺2007年1月退休。佢又話，希望可以到中國大陸或者非洲教書，因為非洲嘅教師短缺。同為天主教徒嘅李柱銘指出，陳日君仍身壯力健，教宗可能會挽留陳主教。


而中國天主教愛國會副主席劉柏年就批評，陳日君抱反共立場，教宗晉升陳為樞機，係「敵視中國，挑戰中國政府」，又認為有鑒於梵蒂岡喺1989年推翻波蘭共產政權上，扮演著重要嘅角色，因此認為羅馬教廷晉升陳日君為樞機，亦係對中國進行類似嘅「倒共」策略。


何超喺1992年2月11號喺湛江嘅海邊出世，細個時好鍾意跳水。6歲時俾體育教練鍾權生睇啱而正式開始接受跳水訓練。之後喺湛江辦嘅廣東省少年跳水比賽因表現出色而俾省队教練练招入廣東省體育運動技術學院。2002年，何超同大佬何沖、家姐何詩婷一齊代表湛江隊參加喺深圳辦嘅第十一届廣東省運動會跳水比賽，贏咗兒童組跳水比賽季軍。


2008年，何超加入中國國家跳水隊，重第一次參加國際大賽。嗰年出戰世界青年跳水錦標攞咗男子3米板單人同雙人2嚿金牌。2009年喺亞洲青少年跳水錦標攞咗男子雙人3米板冠軍同單人亞軍。2010年喺美國舉辦嘅世青賽攞咗男子雙人三米板冠軍。


大新路係中國廣東省廣州市入面嘅其中一條馬路，呢條馬路喺越秀區入面。成條馬路係東西走向，西邊從人民南路開始，一直向東去到廣州起義路嗰頭。馬路嘅最西邊重有條1987年整好嘅人民路高架橋嘅落橋匝道。而駕駛方向除咗天成路嘅西邊係可以兩邊行、解放南路嘅東邊凈係可以從西邊行到東邊之外，其它部份凈係可以由東邊行到西邊。


全長1218米，闊11米，2車道。馬路嘅最西邊重有條1987年整好嘅人民路高架橋嘅落橋匝道。而駕駛方向除咗天成路嘅西邊係可以兩邊行、解放南路嘅東邊凈係可以從西邊行到東邊之外，其它部份凈係可以由東邊行到西邊。


喺第二次世界大戰之後，美加兩國主要考慮到點解喺冬天時會有咁大嚿寒潮氣團嚟侵襲，而開始對北極有興趣。不過嗰時得好少同北極有關啲氣象資料，除咗有部份罕見嘅量度結果係由探險人士收集返嚟。所以美加兩國打算去北極搞同氣象有關嘅互補網絡兼研究收集北極地區，每日嘅氣象數據。


期間嗰五間屋仔重提供咗飲用水、垃圾處理、第一條機動車通行嘅馬路、電力設施、分配系統同埋通信設施喺埋度。而基地一直成年都喺度，直到1970年代，當地發展到得15位人口住響呢個地方。而最後一間發展嘅設施喺2005年先至起好嗮。


劉蘊晴講過自己讀緊中學嘅時候都有唱下歌，而且老師同學聽到自己嘅歌聲之後，就話唱得咁好應該好好發展，但佢當時完全冇諗過要入行。到咗大學，劉蘊晴希望畢咗業都有個鐵飯碗唔怕冇嘢做，所以就揀咗會計。同時，佢亦開始試下作曲唱cover，同參加大大小小嘅音樂節，重開始埋自己嘅YouTube頻道，之後就俾澳門音樂公司發掘，錄製咗第一隻專輯《0430》。


劉靜儀自殺事件令微辣文化大受打擊，其澳門總部過咗冇幾耐清空咗並可能退埋租。有人喺網上公開咗嗰度未拆完嘢時喺入面影嘅相，由此可見一件似乎係由劉蘊晴粉絲送畀佢嘅生日禮物被遺棄於該處。唔少網民因此指摘劉蘊晴，佢辯稱噉係無心之失，並已經及時執返。


玉珍好傷心，但係又怕麗芳難過，就將個秘密藏起來。三個月後，麗芳個老爺終於返來，麗芳又一次好失望。玉珍被阿爸迫佢嫁個華僑表哥，佢以麗芳為鑒，堅決唔嫁，言語間洩露咗阿哥啟棠嘅死訊。麗芳聽到之後大受打擊，最後鬱鬱而終。


Ε 均衡點，當中嘅「Ε」係希臘字母 ε 嘅大寫，係博弈論上嘅一個概念。如果話一套策略達致 Ε 均衡點，即係話套策略「大致」上進入拿殊均衡點 。喺拿殊均衡點當中，冇任何博弈者有誘因單方面噉改變自己嘅選擇，而喺一個 Ε 均衡點當中，可能會有其中一個博弈者有細嘅誘因改變自己嘅選擇。


龍耳而家係香港公益金、香港社會服務聯會機構會員同埋「惠施網」認可嘅慈善機構成員。龍耳創辦人係李鸝同邵日贊，佢咃喺2012年4月接受亞洲電視節目《ATV2012感動香港評選每週人物》嘅訪問，講下成立龍耳嘅原因。


寶塚大劇場 係日本寶塚歌劇團嘅專用劇埸，係1924年開幕，當時劇場可以容納四千多人，係東亞地區中最大嘅劇場，1944年俾美國海軍接收，直至1946年歸還。寶塚大劇場度上咗唔少寶塚歌劇團嘅名作，包括1974年嘅《凡爾賽玫瑰》、1977年嘅《亂世佳人》等等。


1974年再擴建一座中小劇場，名為BOW HALL，而BOW指船首既意思，寓意試驗、新人公演既意思。1992年11月，寶塚大劇場開始出現老化、殘舊等問題，營運68年寶塚大劇場上演了雪組嘅『忠臣蔵』後正式關閉。


1993年1月1日，新寶塚大劇場正式營運。新寶塚大劇場設有兩層，初期可容納2523人，由星組既『宝寿頌/Parfum de PariS作新寶塚大劇場第一套上演嘅劇目。2005年再加設27個座位，可容納2550人。


巴士拉，舊稱弼士囉，喺伊拉克東南部、底格里斯河同幼發拉底河交彙處，係伊拉克第二大城市同埋最大港口，亦係巴士拉省首府。呢個城市係北半球入面，其中一個最熱嘅城市。喺1921年7月8號，當地出現過58.8℃嘅極端最高氣溫。


呢個城市雖然話喺歷史入面，有好多唔同嘅版名，但係「巴士拉」呢三個字係佢大多數當地啲人講得最多嘅。喺阿剌伯文入面，「巴士拉」就係「侍衛」噉解。佢係用嚟暗示喺成立呢座城冇幾遠嗰陣，阿剌伯嘅軍事基地攻打薩四利安基地嗰度。


呢個城市就喺沙迪艾阿剌伯水路嘅下游，喺沙迪艾阿剌伯水路同巴士拉水路之間嘅位，各有一大堆運河同水道經過呢度，變咗伊拉克嘅灌溉業同其它農業最緊要嘅地區。而且呢堆運河都係帶嚟咗好多交通方便嘅同時，重帶咗好多運輸便利，例如阿剌伯地區嘅貨物可以一次過運輸到呢度，唔使搞乜中轉站呢啲嘅，但係都出現咗至少兩方面嘅問題，因為運河成日都出現水污染同亂掟垃圾。


巴士拉喺每年夏天嗰陣，呢個城市就好鬼熱辣辣，比中國新疆地區嘅吐魯蕃地區重熱。因為呢個城市嘅氣溫喺地球入面，算係其中一個最熱嘅城市。喺每年嘅6月、7月同8月，平均氣溫都可以去到＞40℃，而且喺7月份，差唔多去到45℃到。


主副樓地下由街市攤檔同小販區組成，主樓一樓設有一個社區活動中心，中心裏面設有閱覽及資訊室、乒乓球室、康樂室、可容納250人嘅大禮堂同多用途綜合活動室等。副樓頂層有平台花園，面積為679平方米，設有休憩設施、兒童遊樂區、涼亭同按摩徑等休憩設施。


旋度係向量微積分嘅一個概念，適用喺多變量向量場函數。一個多變量向量函數嘅旋度係一個多變量向量函數。旋度嘅意思係，對於投射喺一個座標平面嘅多變量純量函數，每一點嘅旋度係佢有幾傾向圍住嗰一點轉嘅指標，其中轉軸嘅方向就係旋度向量嘅方向。


《陽光兔仔兵》係一套2019年上畫嘅喜劇電影。由泰格·韋替替做導演同編劇，改編Christine Leunens嘅2008年小說《Caging Skies》。盧文·格芬·戴維斯、湯瑪仙·麥簡絲、泰格·韋替替、莉寶·韋遜、史蒂芬·默錢特、阿爾菲·阿倫、森·洛維爾同施嘉莉·祖安遜主演。


喺二戰嗰陣納粹德國洗腦教育下，十歲豆丁祖祖熱血又愛國，一心要加入希特拉青年團，更幻想出搞鬼嘅希特拉作為知心好友。但善良又充滿愛心嘅祖祖，因為唔肯殺可愛兔仔，俾團友排擠。一日，佢發現阿媽秘密喺屋企收留咗個猶太少女…


香港人權與民主法案感恩節集會係2019年11月28號一次反逃犯條例修訂集會，喺中環愛丁堡廣場搞。呢次集會主要目的係藉住感恩節正日感謝美國國會通過加埋美國總統當勞侵簽署《香港人權與民主法案》。主辦單位宣稱有10萬人參加，警方就話高峰期有9,600人。


公園落成嗰陣叫做「石牌林場」。1933年改名做「中山公園」。1951年，成個公園搞咗綠化造林，並劃分成中山林場、中山農場、中山果園等。1957年改做「森林公園」，1962年改做「東郊公園」。1997年先至改成「天河公園」。


中國最早用正一品呢個品秩名稱嘅時期，可以追溯到北朝嘅鮮卑化漢人政權北齊。自從曹魏政權設立咗「九品官人法」呢個中央政府官員品位制度之後，最高嘅品位多以「第一品」稱呼。直到比北齊稍為早啲嘅後魏，亦都用相同嘅品位名，但係亦有用其他嘅品位名，例如，同北齊同時期嘅北周，最高嘅品位係「正九命」。


親方，「正一品」到「従二品」。親方之中，三司官，係琉球王國實際主理政務嘅官員，呢三位實際處理政務嘅最高統帥係透過投票選出嚟，所以只有道德修養高，又精通文學、倫理、經濟、治國嘅儒家學者先至有機會當選。三司官本身係從一品，不過如果位階去到「紫地浮織三司官」，佢嘅品位就係「正一品」，頭「戴紫地五色浮織冠」、「青地五色浮織冠」、「紫地浮織冠」插上「金簪」。


喺1986年挑戰者號穿梭機空難嘅前一日，寶華佐利曾經據理力爭，指出穿梭機助推火箭嘅O形環已經被冷凍天氣凍到實晒，根本無辦法正常膨脹，隨時可能對穿梭機構成致命危險，要求推遲發射。但係，Molton Thiokol公司管理層喺美國太空總署嘅壓力之下強行同意發射，結果穿梭機喺半空中爆炸，7位太空人全部罹難。


黃德輝，先天道創教人，大清人，江西饒州府鄱陽縣人。生於康熙年間，九歲遇神仙，得金丹法，四出傳教。到雍正年間，四十八歲時，就創立先天道，指派弟子去各地傳教。乾隆年間就潛修，不過大清禁異端，畀官府捉咗後死。


生於康熙二十三年二月初八，即西曆一六八四年，九歲遇神仙，得金丹修煉法。因而奉達摩為初視，遙承八祖羅蔚羣，成為九祖，四出傳教，傳遍江西、南昌同福建，又寫咗寶卷，名皇極金丹九蓮正信歸真還鄉，有上中下三冊。


1924年，嗰時嘅廣東大學整咗間附屬學校，其中包括咗中學部，嗰時嗌廣東大學附屬中學。開辦2年後，因為廣東大學改名做國立中山大學，學校亦改名做省立中山中學兼交畀廣東省教育廳睇咗1年就畀返中山大學。後因廣州地區爆發戰亂同社會動蕩，令學校一度停辦，直到1993年秋先至復辦。


學校復辦初期定咗中山大學附屬中學做校名，但嗰時由於冇固定校址同課室，所以上堂地方好多時冇固定，後嚟中山大學揀咗學校西門口嘅成人教育學院做附中範圍。嗰時一個年級兩個班，直到1996年出現咗第一批畢業生。


喺2018年FIFA世界盃決賽周入面，作為東道主嘅佢哋打入八強，係蘇聯解體之後，佢哋喺FIFA世界盃史上攞到嘅最好成績，但去到2022年，因為俄烏戰爭嘅關係，而畀歐洲足球協會、國際足球協會夾手夾腳制裁。


Beneath this mask there is more than flesh. Beneath this mask there is an idea, Mr.Creedy, and ideas are bulletproof.


綿羊通常係白色嘅，山羊通常係黑色嘅。當時嘅牧羊人通常都喺牧場門口將綿羊同山羊區分出嚟。因為日頭兩種羊都可以喺埋一齊食草，不過到咗夜晚，因為山羊比較怕凍，一定要養喺室內。綿羊就可以養喺室外，因此一定要將兩種羊區分出嚟。


myTV SUPER係香港一個收費OTT平台，由電視廣播有限公司喺2016年4月18號正式推出，取代咗myTV、GOTV等服務。初期提供流動應用程式版同解碼器版。2017年2月，myTV SUPER推出網上版，但係賬戶同前者唔係互通嘅。


2019年4月，MyTV SUPER推出MyTV Gold，比基本版有更多頻道同點播節目。2020年10月開始，MyTV Gold同TVB Anywhere用戶更可以喺翡翠台首播之前優先點播指定重頭劇，包括「台慶劇」《使徒行者3》同《踩過界II》。


目前常設直播頻道52條，包括無綫電視現有5條免費頻道同16條收費頻道，同埋其他營運商提供31條頻道。大部分頻道支援即時回看3個鐘頭內已播出節目內容，同節目播放後幾個鐘就有足本重溫。另外，平台亦會為大型活動特別召時增設頻道，令所有大會提供直播資源能夠被盡用。


myTV SUPER網上版2017年2月推出初期只支援Internet Explorer 11.0 或以上，Safari 8.0 或以上瀏覽器，其他主流瀏覽器都唔支援。雖然過幾個月後續一支援，但重有好多限制，例如同一部電腦同一個IP網域都唔可以多次使用，因為每個月都有清除cookie、重新登入限制。


無綫電視法律行動告成人網站「myAVSUPER」。無綫話，myAVSUPER網站個商標，網址都仿似佢註冊「myTVSUPER」個商標，網址。「myAVSUPER」回應，域名註冊採用先到先得方式，對方指控無理據，同埋「myAVSUPER」全球網站流量排名高過myTVSuper。


聲寶之夜係香港電視節目、歌唱比賽，無綫電視所辦，見諸二十世紀七十年代。節目由聲寶公司冠名贊助，所以叫聲寶之夜。比賽有香港樂壇大師做評判。爾個節目，出過唔少紅星，尤其係香港流行曲歌星，有葉麗儀、賈思樂、蔡麗貞、方伊琪咁。


Mojang Studios AB係一間總部喺瑞典斯德哥爾摩嘅遊戲開發商，佢喺2009年由馬歇佩松開，用來搞佢間公司最受歡迎嘅遊戲《Minecraft》，另外目前重搞緊《Scrolls》同《0x10c》。


金曲獎係臺灣規模最大嘅年度音樂頒獎典禮，亦係華人地區同亞洲有榮譽同影響力嘅音樂獎勵活動，首屆喺1990年舉辦，同金馬獎、金鐘獎並稱臺灣3大娛樂頒獎典禮。依家頒獎典禮獎項分做「流行音樂」同「傳統暨藝術音樂」2大類別，兩者分開舉辦頒獎典禮，流行音樂金曲獎頒獎典禮由文化部影視及流行音樂產業局主辦，傳藝金曲獎就由國立傳統藝術中心主辦。


金曲獎源喺1986年行政院新聞局廣播電視事業處推廣嘅「好歌大家唱」活動，目的係為徵選優良詞曲創作嚟激勵臺灣音樂市場同音樂人，活動獲得傳播媒體嘅廣泛報導與社會大眾嘅熱烈迴響。1988年底，行政院新聞局籌辦「金曲獎」獎項，並同唱片業者同音樂界從業人員定咗《金曲獎獎勵要點》。


首屆金曲獎共設11個獎項，同埋喺1989年8月開放畀喺臺灣地區有居所，並有半年居住事實嘅中華民國國民同香港居民報名。當時因預定嘅頒獎典禮場地國立國父紀念館進行緊整修，入圍名單喺1989年9月公佈後，頒獎典禮待整修完先喺1990年1月6號舉辦。


每位入圍者即獲頒獎牌一面，獲獎者就另獲頒金曲獎獎座。獎座以造型近似「曲」字嘅排簫做靈感，同放喺象徵圓滿成功嘅圓圈內做設計。同年10月舉辦嘅第2屆金曲獎增設專輯、專輯製作人同錄音獎項，第3屆將演奏專輯獨立設獎，同開始跟國語同方言分設獎項。


1995年4月，新聞局廣電處喺舉辦咗6屆金曲獎後，將金曲獎主辦業務移轉至新聞局出版處。因金曲獎同出版處主辦嘅「金鼎獎」唱片獎項性質雷同，同當時適逢金鼎獎舉辦期間，因此同年金曲獎報名時間延至同年年底，頒獎典禮就延至翌年舉行。


2000年後，金曲獎陸續發生變革。新聞局為平衡臺灣各地文化發展，喺2001年第12屆金曲獎首次將金曲獎頒獎典禮移至臺北市之外，同埋喺高雄市舉行。2003年第14屆金曲獎為鼓勵介於古典同流行之間嘅跨界作品而增設「最佳跨界音樂專輯獎」，同為鼓勵客語同原住民語音樂而將「最佳方言男演唱人」同「最佳方言男演唱人」兩個獎項改做「最佳台語男演唱人」、「最佳台語女演唱人」、「最佳客語演唱人」同「最佳原住民語演唱人」4個獎項。


2012年，文化部成立，第23屆金曲獎嘅主辦業務併入文化部影視及流行音樂產業局。文化部喺舉辦2屆金曲獎頒獎典禮後，喺2014年將金曲獎傳藝類獎項移交國立傳統藝術中心主辦。傳藝金曲獎自此由出版類17個獎項重新調整做出版類與戲曲表演類共13個獎項，報名同頒獎時程都調整至流行音樂類之後。


2015年第26屆金曲獎為鼓勵出版業者錄製優良之錄音專輯同表揚幕後優秀之錄音、混音同後製等工作人員，增設「最佳演唱錄音專輯獎」同「最佳演奏錄音專輯獎」。2016年首次開放僅作數位發行嘅單曲作品報名最佳年度歌曲獎。


2017年全面開放數位發行嘅作品參賽，唔再限制僅能以CD規格報名，同時為令金曲獎朝向以音樂本質做競賽基礎之發展，經參考葛萊美獎獎項設置方式，演唱類除保留按語言劃分嘅4項專輯獎之外另設「年度專輯獎」。目前，金曲獎已成為臺灣規模最大嘅音樂獎項，每屆約頒發40個獎項，報名件數逾萬件，其中流行音樂類獎項嘅報名件數可達12000件，頒獎典禮嘅現場直播收視率都成日係臺灣當日電視收視最高，甚至喺全年收視前列，有極高嘅關注度。


金曲獎採取嘅評審團制度自第一屆起就出現有疏離市場嘅批評。對於評審團的評判觀點和標準常常成為業界和媒體的爭論焦點。除第14屆金曲獎發生「最佳台語男演唱人獎」從缺嘅爭議之外，《自由時報》嘅記者特稿表示金曲獎同市場脫節，偶像派或主流歌手嘅作品多半不能入圍。


另有媒體指出舞曲同嘻哈等特定音樂類型嘅作品喺金曲獎都受到忽視。主辦方認為金曲獎應具有前瞻性，同應肯定具有藝術價值嘅作品，因此評判結果唔全反映市場商業導向。行政院新聞局曾考慮將金曲獎嘅評審工作委託民間單位主辦，但業者同相關團體就認為由民間單位主辦易遭懷疑立場。


新聞局都曾參考美國葛萊美獎同全美音樂獎等唔同頒獎典禮嘅評判方式，但重以檢討改進現行評審團制度優先，而改善方式包括放寬評審委員嘅遴聘範圍，邀請學者、樂評、媒體記者、廣播主持等擔任評審，擴大評審團規模，同埋喺評判過程入面加入多項防弊措施。


金曲獎嘅獎項劃分幾次調整，其中流行音樂類獎項嘅劃分成日引發各界討論，特別係對於獎項按照演唱歌曲嘅語言劃分嘅方式存在意見唔同。金曲獎獲獎者林生祥表示獎項應按音樂類型劃分而唔應該跟語言劃分，同埋喺第18屆金曲獎頒獎典禮上2次拒領獎座以表示訴求。


不過都存在持保留少數語言獎項嘅意見，主辦方就採取漸進方式，朝以按音樂類型劃分嘅目標邁進。行政院新聞局喺2010年舉辦金音創作獎，按音樂類型設立搖滾、民謠、嘻哈同電音4類獎項，之後增設爵士同其他特定音樂類型嘅獎項以鼓勵臺灣音樂創作。


至於之前喺金曲獎增設特定音樂類型獎項嘅建議，例如增設舞曲唱跳歌手獎項嘅建議，曾擔任多次金曲獎評審嘅丁曉雯表示該獎項很難定義，同金曲獎評審標準重未排拒特定音樂風格嘅歌手，例如以演唱舞曲為主嘅歌手蔡依林就曾多次入圍同獲獎。


布拉姆斯作咗好多鋼琴曲、室內樂、交響樂同合唱曲。布拉姆斯本身係鋼琴家，首演過好多自己嘅作品。布拉姆斯都同嗰陣不少好叻嘅音樂家一齊合作，包括鋼琴演奏家克拉拉同小提琴演奏家姚阿幸。布拉姆斯嘅好多作品已經做咗依家音樂會主要嘅歌曲之一。


半田悦子係日本足球員，踢中場，曾經喺1981～1996年間為日本女子足球代表隊出場75次，入咗19球。佢代表日本參加過1991年FIFA女子世界盃、1995年FIFA女子世界盃同1996年夏季奧林匹克運動會。


眭固，字白兔，東漢末年嘅人。原本喺黑山賊，後尾攻打東郡，但喺畀曹操做低，之後成為張楊部下。張揚部下楊醜殺咗張楊之後，諗住帶張楊嘅士兵去投靠曹操，但楊醜又畀張楊嘅手下眭固殺咗。眭固帶住張楊嘅士兵喺射犬屯軍，諗住投靠河北嘅袁紹。


度，華夏天文嘅量天單位，以經緯度星位。古人計算，日在天行一日一度，一周即一年，一共三百六十五度又四分度之一。然而留意，今西度圓一周為三百六十度唔同。喺西洋天文來華之前，天文都係三百六十五度四分度之一咁計。


西度實質出自巴比倫後尾創造嘅理想天文曆法，一年有十二月，一月卅日，咁有三百六十日，周天三百六十度，一日一度。同華夏諗法差唔多。此曆法不過天文學家嘅理想，唔用喺生活，巴比倫人用陰陽曆。古希臘喺紀元前二世紀，借用於幾何。


淮南子天文咁分配度數，「星分度、角十二、亢九、氐十五、房五、心五、尾十八、箕十一四分一、斗二十六、牽牛八、須女十二、虛十、危十七、營室十六、東壁九、奎十六、婁十二、胃十四、昴十一、畢十六、觜嶲二、參九、東井三十三、輿鬼四、柳十五、星七、張、翼各十八、軫十七、凡二十八宿也。


《屍中罪》係一部2009年嘅超自然電影，由彼得積遜執導，改編Alice Sebold嘅2002年英文同名小說《The Lovely Bones》。主演係麥克華堡、麗素慧絲、蘇珊莎朗頓、Stanley Tucci、Michael Imperioli、茜爾莎羅倫。


太原奇案係發生喺清末太原一單案，話說喺太原個有錢佬叫張百萬，本來佢個二女玉珠要嫁畀曹文璜，但由於曹文璜家道中落，張百萬就睇唔起佢，於是將個二女許配畀一個姓姚嘅有錢人家，但係玉珠鍾意曹文璜唔鍾意錢，於是同曹文璜私奔，走咗去投靠交城縣令嘅一個舊老友陳砥節，途中去咗間豆腐鋪，豆腐鋪老闆莫老漢同情佢哋，於是就借咗隻毛驢畀佢哋走。


張百萬發現唔見咗個二女，就以為佢去咗大女金珠嗰度，去到金珠屋企，諗住玉珠喱咗喺個衣櫃入面，於是將個衣櫃抬走，但估唔到個衣櫃入面有個和尚，個和尚焗暈咗，張百萬擺烏龍，以為個和尚死咗，於是幫個和尚換咗佢二女啲衫，話係佢個二女病死咗，之後將個和尚放入靈堂。


個和尚後尾醒返，偷偷地走咗，佢又去咗莫老漢間豆腐鋪度，佢喺嗰度換返啲普通衫。原來呢個和尚係個咸濕佬，佢後尾見到靚女於是走去撩，點知個靚女有個老公同佢一齊，佢老公吳屠戶就一時火起將個和尚殺死咗，然後將條屍掟咗落個井入面。


張百萬靈堂走屍，加上和尚命案，一時間傳到人人都知，變到好大件事。陽曲縣令楊重民於是開堂公審，聽到有人話和尚著住件衫原本係豆腐鋪個莫老漢，因為單嘢好轟動，楊重民因為心急結案，求其審一審就話莫老漢係凶手，仲屈打成招，上報咗去刑部就結案。


加布里勒明特  係德國表現主義女畫家，版畫呢個領域佢都有涉及到。佢係Neue Künstlervereinigung München同藍騎士集團嘅成員，重係Wassily Kandinsky嘅愛人。加布里勒明特嘅有強烈嘅色彩同受民間藝術影響嘅好有表現力嘅線條，佢啲靜物畫、人物畫同風景畫都有唔同嘅代表性。


Albert Bloch ·  David Burliuk ·  Heinrich Campendonk ·  Lyonel Feininger ·  Natalia Goncharova ·  Alexej von Jawlensky ·  Paul Klee ·  August Macke ·  加布里勒明特 ·  Arnold Schoenberg


音樂上，二分音符就係長度係全音符一半嘅音符，音符時值 亦都係四分音符嘅兩倍。響四拍四樂譜上，佢就佔兩拍。二分音符個樣係空心卵形，加一支柄。如果響中間綫以上，條柄向下，如果響正中間綫或者以下，條柄就向上。


香港板球中心，原名醉酒灣堆填區臨時板球場，係香港一個木球場，喺葵涌醉酒灣堆填區葵涌公園北面，佔地4.48公傾，2018年11月25號開張，由香港板球總會管理。中心有3個球場，其中2個畀成年隊用，其餘1個畀青年隊用。


文雪兒，原名張惠英，係香港電視演員，無綫電視旗下藝人。佢喺香港出世，三家姐係武打演員元秋。早年加入邵氏電影，1975年加入佳藝電視，1978年佳藝電視執笠後轉投麗的電視，1990年再轉投無綫電視，1991年息影，但之後喺2013年同2017年復出後客串演出無綫電視劇集，文雪兒離過幾次婚，之後創立自己嘅連鎖美甲生意。


2016年，電影《梅艷芳》開始選角試鏡，王丹妮被邀請參與，最後喺2017年11月由安樂影片老闆江志強同導演梁樂民落實揀王丹妮。因為王丹妮未做過演員，電影開拍前佢要接受6個月訓練。《梅艷芳》喺2021年11月上映。


早年就讀潔心小學同潔心林炳炎中學。2000年嘅暑假，葉蘊妍跟住男同學去桌球室打波而開始接觸桌球。商科畢業之後，佢為咗爭取更多練習嘅機會，就去球會做駐場主任，時時要幫球會「戥腳」，輸球就要畀「波鐘錢」，所以時時都要貼錢打工，直至到2009年，佢成為咗香港精英運動員之後，就享有固定津貼，同實報實銷練習嘅場租。


2019年，岑子杰領導民陣推動反送中逆權運動，因而開始出名，同時參選第6屆香港區議會選舉嘅沙田瀝源選區。同年10月，佢喺旺角畀一班南亞裔人襲擊頭同手，即使受傷，但最後亦都能夠擊敗公民力量黃宇翰，成功當選。


岑子杰自細就畀人話係「人妖」。佢讀高中嗰時，佢一位同性戀老師因為性取向而畀週刊偷拍，搞到嗰位老師情緒變差，瘦咗好多。岑子杰見到之後深受影響，因此佢鼓起勇氣，響同學面前「出櫃」，仲同同學解譯同性戀人士實際嘅生活並唔係好似大家咁諗，另外佢仲寫信畀嗰位同性戀老師鼓勵佢。


岑子杰參加街頭政治活動嘅歷史，最早係2008年嘅「七一大遊行」，當時佢唔係幾出名。響2009年，佢曾經上過香港民間電台，響西洋菜街一帶做FM廣播，宣揚街頭抗爭，因而被差佬告違反《電訊條例》，畀差佬拉咗。


響2019年3月31號，岑子杰分別有份搞第一次反《逃犯條例》、第二次反《逃犯條例》大遊行同埋幫手組織2019年6月9日號「守護香港反送中」大遊行。同年6月1號，佢夾埋其他民主派人士呼籲香港市民罷市、罷課同包圍立法會，去迫行政長官林鄭月娥撤回《逃犯條例》。


同月10號，岑子杰第三次搞反《逃犯條例》大遊行，另外重搞埋譴責鎮壓撤回惡法大遊行，批評差人以暴力對待示威者。響7月1號，佢有份搞嘅2019年七一遊行正式開始，主題係「撤回惡法，林鄭落台」，另外副題係「重啟政改，釋放政治犯，撤銷暴動定性，徹查612」，呼籲香港人上街遊行抗爭。


響2019年10月10號，岑子杰宣佈參選2019年區議會選舉瀝源選區，代替因為畀人判坐監而唔可以參選嘅黨友黃浩銘。不過響同月16號，佢響旺角畀一班南亞裔人襲擊，頭同手都大量流血，畀送到廣華醫院治療。而黨友、民陣副召集人陳皓桓證實咗岑子杰係去民陣大會途中畀人打，佢同時強烈譴責呢班南亞裔人嘅行為。


響2020年7月22號，岑子杰宣佈參選2020年香港立法會選舉，代表民陣出選九龍西選區，呢次係佢第一次參選立法會。而呢次提名係根據響2020年香港立法會選舉民主派初選入面佢攞到嘅票數而定。最後，岑子杰響呢次初選總共攞到25670票，以得票率第一名嘅身份獲得民主派提名出選九龍西選區，同岑子杰一齊獲得民主派提名出選嘅仲有張崑陽、何啟明同埋毛孟靜。


響2020年8月14號，岑子杰接受立場新聞訪問期間透露，話自己由6月開始就已經畀人跟蹤，而嗰班跟蹤人士成日將架車泊響岑子杰屋企樓下，就連岑子杰同人去燒嘢食都畀嗰班人跟蹤。另外，岑子杰嘅黨友陳皓桓都同時畀人跟蹤。


響2019年7月，立法會議員蔣麗芸響Facebook上面發佈咗一條片，當中有言論係攻擊跟岑子杰嘅同性戀身分，仲話佢特登隱瞞，但係岑子杰一早已經「出櫃」，後嚟佢響社交網站回應，話蔣麗芸嘅言論「無力」，仲表示會同其他同性戀人士一齊繼續同行。


何建宗，一國兩制青年論壇創辦人兼主席，係少數活躍喺中國內地、香港、澳門研究領域嘅香港人。佢擁有廣泛嘅學術網絡，係北京大學港澳研究中心特邀研究員、清華大學法學院訪問學者、深圳大學港澳基本法研究中心兼職研究員等。


何建宗曾經擔任香港特區政府發展局局長政治助理、中央政策組非全職顧問同全職研究員、香港政策研究所助理研究總監。現任全國港澳研究會理事、香港特區政府基本法推廣督導委員會委員、香港專業及資深行政人員協會副會長，香港樂施會籌款及傳訊委員會委員。


近衛文麿，係日本政治人，曾經做過第34、38同39任日本首相、國務大臣、外務大臣同埋司法大臣，勳位係從二位勳一等公爵，仲係攝家近衛家第二十九任當主。佢做首相期間發動二戰、成立日本史上第一個一黨專政嘅大政翼贊會、成立軸心國同大東亞共榮圈，仲係第一個支持法西斯嘅日本人。


早年入讀泰明尋常小學，之後升讀學習院中等科。跟據慣例，當時日本貴族仔女應該要升上學習院高等科，但係文麿受到第一高等學校時任校長新渡戶稻造嘅影響，選擇投考一高。1912年由一高畢業之後，升上東京帝國大學哲學部，後嚟受到共產主義經濟學家河上肇影響，轉校到京都帝國大學法科大學部。


響京都大學同河上肇交流期間，佢由河上身上學到社會主義，令到文麿好有共鳴。1913年，佢響電車上識咗毛利高範二女千代子，同年結婚，之後佢同前首相西園寺公望見面。西園寺公望同老豆篤麿係出嗮名嘅政敵，但係西園寺唔單止冇岐視文麿，反而出錢幫佢還債，令到文麿好感動，之後佢由老豆身上接觸嘅亞洲主義，變成信咗西園寺嘅歐美主義。


1927年，佢同木戶幸一、德川家達組成火曜會，成為貴族院一個新勢力，勢力慢慢開始同西園寺公望嘅立憲政友黨睇齊。同時之間，因為文麿生得高，又係五攝家嘅時任當主，學歷又高，加上佢提出嘅「反對英美協調外交，解除現況」呢個主張，響當時得到唔少市民支持，所以佢畀人睇好會做首相。


就任之後，文麿提出要「國內嘅人要共融」，主張特赦響二二六事件入面嘅皇道派軍官，啲人聽到之後全部嚇親。其實呢個諗法一早就由前文部大臣荒木貞夫提出，但係響西園寺公望反對下就泡咗湯，而近衛呢次都係響西園寺反對下而不了了之。


一個月之後，爆發七七事變，同月9號響駐中國陸軍司令官香月清司指示下，軍隊決定唔搞大件事，另外響軍人今井武夫調解下，北平特務機關長松井太久郎同第二十九軍副軍長秦德純決定簽停戰協議。但係響呢個時候，文麿向軍隊要求派四個師團打中國。


之後佢向內閣會議要求畀軍費，初初就好少嘅，但係後嚟竟然追加到四億，陸軍參謀本部作戰部長石原莞爾聽到之後曾經勸過文麿，話咁樣做會同滑鐵盧之役一樣下場，提議文麿親自去南京同蔣中正搞談判。本身文麿係同意嘅，但最後又唔去。


同月9號，上海爆發虹橋機場事件，中日交惡。4日之後，同一個地方爆發八一三事變，文麿批准追加兩個師團，兩日之後決定向南京發起渡洋爆擊，響8月17號正式放棄由香月清司指示嘅「唔搞大件事」主張，之後更加宣佈將「北支事變」嘅官方名改叫「支那事變」，同時又打壓當初勸佢同南京政府談判嘅石原。


響1938年，陸軍參諜本部同政府開會，傾下點樣處理同中國嘅戰爭，後嚟自納粹德國嘅小組都加入。參諜本部同納粹德國小組都支持停戰談判，但係文麿響1月16號發表第一次近衛聲明，話唔會再同蔣中正接觸，並且要求繼續打中國。


同年2月，有六百個防共護國人士偷襲咗立憲政友黨總部，文麿見到之後就搞咗成上千條修正，兩個月後推出國家總動員法電力國家管理法，形式上模彷咗蘇聯嘅第一個五年計劃，5月又由外國引入戰時體制，令到日本越嚟越偏向國家社會主義。


1939年1月，文麿話自己唔想再做軍方嘅「傀儡」，同月5號就唔撈，由平沼騏一郎接任。但係冇耐，平沼因為簽訂德蘇互不侵犯條約而辭職。同年6月，近衛發表「新體制聲明」，一個月後就有成6個黨因為呢個聲明而解散。


1939年，米內光政組成內閣，用返上一任陸軍大臣畑俊六，但係畑俊六響三國同盟條約上同米內意見分岐，所以就唔撈，搞到成個內閣都要辭職。而西園寺公望再一次提名近衛文麿出任下屆首相，獲得大部分人接納，所以佢就響1940年上台。


1940年7月，近衛成功搞點內閣。幾日後，佢提出要成立大東亞共榮圈，決定展開新體制活動，放棄當初由大正天皇提出嘅「大正民主」，再次解散其他支持民主嘅黨，令到大政翼贊會一黨專政。同年9月，日軍入侵法屬印度支那，四日後佢又同德國、意大利簽咗三國同盟條約，形成二戰軸心國


1941年7月18號，響第二次內閣辭職同一日，佢即日上任做第三次首相，搞成咗第三次近衛內閣，除咗外務大臣由「南進論派」嘅豐田貞次郎接任之外，其他全部留任。同時，美國對日本入侵法屬印度支那不滿，就唔畀對日本運石油，令日本陷入困境。


9月，佢頒佈咗帝國國策遂行要領，要求美英兩方響交涉期之前應承日美話事人會談，當晚仲見咗美國駐日大使約瑟夫格爾。但係美國最後決定唔接受呢個提議。之後，陸軍方面覺得日美已經唔會傾得成，要求內閣響10月15號之前畀回應。


迫於現實，近衛文麿響限期前三日響荻外莊同陸相、海相、企畫院總裁、外相五個人傾點算好，最後文麿因為對呢場仗冇信心，而且陸相東條英機嘅「強硬派講法」獲得支持，所以近衛響第二日提出要辭職，10月18號正式總辭。


1943年，經過前一年同英美外交失敗之後，近衛文麿開始察覺到日本好有可能會打輸仗，由強硬派轉為主和派。心腹佐藤賢了係第一個發現佢呢個變化嘅人，試過變返近衛做強硬派，但係嗰時嘅近衛一早已經開始參加和平工作。


1944年，塞班島畀美軍成功攞返，開始有好多人要求東條英機落台，但一直唔鍾意東條嘅近衛突然唔出聲，佢話要東條為二戰負上最大責任，如果佢繼續做就錯得多。之後佢曾經話日本可能戰敗，到時天皇就要退位，所以佢就同仁和寺嘅和尚傾點數，響投降之後天皇就出家到仁和寺。


雖然佢做咗特使，但佢響飛去莫斯科之後一樣畀人趕返嚟，連見都冇見面。所以佢轉為同其他人商討交涉案，案件入面要求日本放棄琉球、小笠原群島同埋北千島，但係呢個提議畀日軍用為暫時性，所以近衛開始要求同英美直接見面傾。


1945年8月15號，日本無條件投降，由東久邇宮稔彥王接任首相，近衛獲任命為內閣副總理。同年10月4號，近衛同駐日盟軍總司令德格拉斯麥克阿瑟見面，麥克阿瑟指出要保留天皇嘅權力，但就要改造日本政府，近衛就話「我會接受你嘅所有意見。


10月8號，近衛同GHQ顧問佐治艾奇遜見面，傾下點樣可以改憲法。之後佢又帶埋松本重治、牛場友彥同佐佐木惣一一齊傾。10月23號，朝日新聞發佈冇耐就要改皇室典範，時任首相幣原喜重郎反對，近衛第二日即刻就同佢傾。


佢對於呢次嘅行動覺得好開心，佢認為自己好有可能會攞到新嘅政治地位，仲覺得自己已經抵消咗響二戰犯嘅「罪行」，唔會畀遠東國際軍事法庭拉。另一方面，紐約時報批評近衛唔應該改皇室典範，話「如果近衛文麿畀人睇成戰犯，冇人會覺得出奇」。


盟軍總司令響11月話因為稔彥王嘅辭職，已經完美咁解決咗問題，所以近衛提出嘅改皇室典範係冇用嘅。呢個消息大大咁打擊咗近衛，同時盟軍總司令都開始追究佢嘅戰爭責任。11月5號，情報部調査分析課長羅曼赫伯正式起訴佢。


另外，近衛嘅婚姻生活過得好好，係日本少有可以同正室關係咁好嘅政治人。1913年，當時仲係學生嘅佢，對響架電車上識嘅靚女、第一高等學校女學生千代子一見鍾情，之後努力追佢，最後兩個人響同年年尾結婚。呢次亦都畀人叫做「學生結婚」，近衛對呢個稱號覺得好威水。


現代人多數將東條英機視為二戰最大負責人，其實開戰嘅人係近衛，軸心國又係由近衛一手搞成，所以唔少人覺得佢先至係二戰最大責任人。因此，近衛由初初嘅畀人睇好，後尾民望跌到落谷底，有學者仲將佢講成「響大正、昭和、平成三個年代，近衛係民望最低嘅。


而佢響日本投降後，未審判前就自殺，更惹嚟好多人抨擊，批評佢冇用同埋唔負責任，為咗逃避畀遠東國際軍事法庭審判，將二戰嘅責任淨係要由有畀軍事法庭審判嘅人承擔，同埋攞埋大日本帝國海軍同陸軍做「擋箭牌」，但自己都好似唔關事。


對於佢響1941年打後突然轉軚，變成主和派，有人認為近衛係響度「贖罪」，透過大力支持同做和平工作嚟彌補返佢當初發動二戰所對日本造成嘅傷害，令到自己個名冇咁臭。但都有人認為，佢係想透過和平工作，一洗二戰發動者呢個臭名，從而攞到新嘅政治地位，所以佢響做東久邇宮內閣期間先至咁願意幫盟軍總司令改憲法。


中央綫係倫敦地下鐵營運嘅地下鐵路綫，主綫由北厄頓站去到萊頓斯通站。另外有里士廉支綫由西里士廉站去到漢格里站，伊靈支綫由伊靈大道站去到西厄頓站，艾諾環綫由旺斯特德站去到羅丁谷站，艾坪支綫由斯尼亞斯布羅克站去到艾坪站。


因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。


颱風韋森特係2012年嘅一個強颱風。嚮7月18號，喺菲律賓東方海面低壓區92W升級為熱帶低氣壓。香港天文台嚮7月20號13點將低壓區升級為熱帶低氣壓。16點，聯合颱風警報中心發出熱帶氣旋形成警報，名為韋森特。


喺無綫電視節目《盛女愛作戰》播出期間，佢曾經被揭過去嘅荒唐生活，然後佢回應嘅時候，又聲稱有50個親密女友，曾經同時「腳踏五船」，引起社會唔少迴響。另外，佢喺節目入面提出嘅「45度角」理論亦被其他心理專家指出毫無科學依據。


之後，佢投身親中派陣營，同其他親中派人士開設YouTube頻道新潮民，又曾經同其他激進親中派人士一齊參與一啲遊行。例如，喺美國駐港澳總領事史墨客批評北京未經諮詢港人修改香港選舉制度嘅決定之後，佢就曾經同高松傑、曾榮輝等激進親中派人士一齊去美國駐港總領事館抗議。


HD 217107 b 係一粒系外行星，喺雙魚座入邊，距離地球大約65光年咁遠。佢圍住恆星HD 217107以七日為週期公轉，被分類為熱木星。因為佢稍為橢圓嘅軌跡，科學家成功揾到星系入面嘅另一粒行星，命名做HD 217107 c。


最初係因為發現恆星HD 217107嘅徑向速度有一個週期嘅變化，呢個變化係由行星對恆星嘅引力造成嘅。喺1998年對HD 217107嘅徑向速度變化顯示，佢有一個7.1日嘅週期變化，變化嘅週期同大細顯示粒恆星係有行星圍住佢轉嘅，而且粒行星起碼有木星咁重。


公轉週期短過十日嘅行星嘅軌跡通常都係好圓嘅，但係HD 217107 b嘅軌跡就比較橢圓，呢個發現暗示星系入邊可能有另一粒行星，而且個距離係喺幾個天文單位之內。2005年，科學家真係搵到另一粒行星，畀咗個名佢叫HD 217107 c。


易經分將六十四卦，分上下經記住。上經記三十卦，下經記卅四卦，卦卦都有一個名。此外重有個易記嘅名，方便記住個卦象，例如，【乾】就叫【乾為天】，【蒙】就叫【山水蒙】。就好似【山水蒙】咁，外卦係艮，艮即係山，內卦係坎，坎即係水，山水蒙就咁嘅意。


呢個節目安排得比較倉猝下。所屬時段原先係「日日去旅行」時段，到2020年2月中開始改播特備節目《全球戰疫》，播完廿集之後，一度恢復返原先嘅「日日去旅行」時段，但復播短短一個禮拜之後，又再改為播呢個節目。


宏茂橋新市鎮响1973年開始開發，係星加坡第7個新起嘅市鎮。宏茂橋最初發展嗰窟响1979年前起好，楊厝港嗰窟响1981年完成。家下佔地29公頃嘅市鎮中心起喺一條幼長山谷之上，舊時係棚戶區。市鎮中心有寫字樓、文化同社區設施，可為廿萬居民提供服務。


大麻籽奶，又稱為火麻奶、火麻仁茶，係一種由大麻籽製成嘅植物奶。將大麻種子浸水，研磨，溶解喺水度，形成口感類似牛奶嘅嘢飲。呢種飲料含有富營營養。喺歐洲、美國同中國等地方，係一種合法嘅嘢飲，有各種唔同嘅品牌同口味出售。


舊底江高一帶啲村民出埠賺錢，好多都係去紐西蘭，後尾因涉足過太平天國運動，過後畀清廷追殺，大班人就走佬到紐西蘭掘金。紐西蘭長老會教士亞力山大牧師，喺嗰陣時好關心啲移民嘅生活，為咗幫佢哋送錢同家信返江高，喺1896年去咗廣州，經過咗一年考察，立心返紐西蘭組織啲教士去中國傳教。


共和國後大概1950年尾，普惠醫院護士學校畀華南軍醫防空司令部接收咗，改名做防空醫院及護校。1951年教會人士被逼走人，醫院先後改成中國人民解放軍第109醫院同第一七七醫院、第一軍醫大學江村醫院等。普惠醫院原主樓喺1996年畀人拆咗，得護士學校原樓保存到宜家。


叶音，又寫做協音，亦都叫啱音，係有啲聲調語言塡詞時嘅技巧，塡詞人要令歌詞嘅聲調走向同旋律嘅音高起伏一致。如果一種語言，聲調變化有較多，例如粵語，噉唔叶音嘅歌詞容易令聽嘅人冇辦法正確辨識詞義。協音嘅概念同填寫古詩詞所要求嘅平仄相符，或者粵曲填詞所講求嘅啱合尺相類似，不過「叶音」一詞指嘅係現代音樂嘅填詞合樂技巧。


官話雖然係聲調語言，有「陰平、陽平、上聲、去聲」呢四種聲調，但係喺叶音角度，官話只有兩種音級。因爲陰平、陽平、去聲嘅共通點，在於聲調值最高時一樣係5，所以佢哋都屬於同一個「高音」音級。換言之，官話只有「高」同「低」兩級，唔夠支持旋律嘅多種高低變化，構成唔到多層嘅完整音階。


陳湛銓，字青萍，廣東新會人，係香港著名國學專家。佢喺國立中山大學畢業。1949年大陸解放，佢避走到香港。係聯合書院中文系第一個系主任。令到聯合書院加入香港中文大學，之後佢離職。佢熱心推廣國學，嚮香港大專講學，又嚮學海書樓做特約講師。


飾藝風，講舊時時款趨向，美術、產品、木土都偏向表現機械，講求對稱、幾何綫條、平滑、流綫形，好用人工物料。出自法文Arts Décoratifs，西文短稱Art Deco甚至Deco，得自一九二五年，巴黎現代裝飾美術及産業美術國際博覧會 。


飾藝一字原於一八五八年法國。一八七五年， 匠人得到王家認可地位，傢俬、紡織、珠寶、玻璃等都受惠。甚至飾藝甚至變為王家學院名。一九〇一年成立飾藝人學會。嗰陣德國出口平價傢私，遇着法國民族主義，飾藝復興。


2018年7月，薩曼喺清萊府美塞縣嘅睡美人洞參與營救被困嘅少年足球隊。5號晚8點37分，佢出發送氧氣入山窿。7月6號大約凌晨1點，佢返緊出洞嗰陣，半路冇晒氧氣，暈咗喺水度，救援人員同佢做心外壓急救。薩曼古南上士送院後不治犧牲，終年僅38歲。


三號碼頭花園，香港公園之一，遊樂場之一，喺中環民光街，三號碼頭天台，英文叫Pier 3 Garden。行政上歸中西區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。


劉欣宜，綽號E Cup Baby，係香港模特兒。佢喺香港出世，沙田培英中學中五畢業同埋香港專業教育學院沙田分校設計系文憑畢業，本嚟投身設計行業，2006年開始參加香港動漫節做cosplay，2009年參加TVB《美女廚房》美少女廚神而開始出名。


《Eurovision – Australia Decides》係一個由澳洲特別廣播服務公司同埋製作夥伴Blink TV共同舉辦嘅年度歌曲比賽。呢個比賽決定澳洲嘅代表參加歐洲歌唱大賽，時間範圍係2019至2022年。


宮崎有香係日本足球員，踢後衞，曾經喺2001～2009年間為日本女子足球代表隊出場18次，入咗2球。佢代表日本參加過2003年FIFA女子世界盃、2004年夏季奧林匹克運動會、2007年FIFA女子世界盃同2008年夏季奧林匹克運動會。


貢榜，又叫貢榜王朝，係緬甸末代王朝，由雍笈牙創立，所以又叫做雍笈牙王朝。貢榜王朝喺1752年立，佢唔單止統一全緬甸，重對外四處用兵擴張領土，喺1758年左右擊敗暹羅大城王朝同中南半島各國，曾雄霸東南亞，重同清國打過幾場仗。


乙武洋匡喺1976年4月6號喺日本東京出世，佢天生屬海豚人，出行時全程靠電動輪椅，寫字都係靠嘴咬住支筆嚟寫。細個嗰時讀過世田谷區立用賀小學校同東京都立戶山高等學校，中學畢業後開始喺早稻田大學嘅政治經濟學畢業後而到明星大學揀通信教育課程人文學部讀學士課程。


佢喺讀緊早稻田大學嗰時參加過社區活動，由於嗰個活動係由NHK主辦，所以電視台發現咗呢個海豚人參加呢個組織時好快引起關注。期間佢出咗本《五體不滿足》嘅書，寫到「雖然有行動不便，但冇唔好彩嘅嘢。」而令銷售量火爆。


喺2000年2月攞咗東京都民文化榮譽章。大學畢業之後亦參加過騎行嘅體育運動，2005年開始喺新宿區參加兼職，同年亦免試攞咗喺小學教書嘅資格，亦入咗明星大學讀人文系。2007年2月亦同樣免試攞咗喺小學教書嘅資格。


2016年3月31號，日本嘅《週刊新潮》雜誌揭發乙武懷疑喺2015年底同5位女仔產生婚外情。嗰時嘅自民黨喺東京搞緊選舉投票環節，但因為爆出單醜聞後而馬上向媒體道歉並介入調查，震驚成個日本政壇。最後喺同年9月14號同佢老婆宣佈離婚。


第一架猛獅ND243F喺2006年裝好單門版東蘭開夏Kinetec+車身，並喺同年11月嘅Euro Bus Expo 2006巴士展覽會亮相，巴士隨後喺2007年加入Reading Transport。


猛獅原本打算喺2007年整一架配倫敦雙門版東蘭開夏Kinetec+車身嘅ND243F，但卒之都係冇下文。後來，猛獅決定唔再向英國市場出雙層巴士底盤，改為出引擎畀亞歷山大丹尼士同埋Optare嘅雙層巴士。


Forvo係一個畀用戶搜尋、收聽以學習唔同字詞喺唔同地區、唔同語言中嘅讀音嘅網上發音辭書。網站目前已收錄逾三百種語言、上百萬個詞彙同發音。所有聲音資料都由用戶錄製、註冊用戶可以對啲發音進行投票，獲勝票最多嘅發音會被優先排列到版面嘅頭位，以令用戶更容易聽到優質嘅發音。


Forvo.com 係喺2008年1月正式上線。總部設喺西班牙嘅San Sebastián市。網站表示，佢哋嘅目標係「To have all the words that exist in the world pronounced and recorded, including names.


大洋傳媒係澳洲一個華語媒體集團，1994年成立，總部位於墨爾本，旗下有《大洋時報》、《太陽日報》、《大洋地產》、《分類郵報》、澳洲網，大澳網等多個媒體。佢哋旗下嘅報紙被指定為中國大陸多間航空公司喺中澳航線上嘅唯一澳洲本土刊物。


喺2020年12月，澳洲SBS同《布里斯本時報》就報道，澳洲情報部門分析咗一啲中文傳媒網站同熱門微信公眾號，發現好多都係完全受北京控制同審查，部份更加係由中共直接管理。報道提及嘅中文傳媒或者微信平台公眾號，包括大洋傳媒同埋東南網澳大利亞站、南海傳媒、微悉尼，今日悉尼等。


另外，澳洲策略政策研究所喺2020年12月17號亦都發表報告，揭露澳洲中文傳媒受到中國共產黨嘅影響去審查內容，其中點名提及澳洲大洋傳媒同埋佢旗下嘅《大洋時報》，喺澳洲為中國宣傳同埋對澳洲本土作出政治干預。


洪興邦阿爸被將軍趙通殺死，興邦發誓報仇。興邦同師弟玄雲遇到女扮男裝嘅鳳美郡主，原來佢暗中查探趙通密謀造反嘅嘢。興邦班人得到趙通契妹陸彩蓮幫佢哋潛入趙府，經過一場惡鬥，成功制服咗趙通。後來興邦知道鳳美原來係郡主，兩個人終成眷屬。


一九五六年，喺「百家爭鳴，百花齊放」嘅精神鼓舞之下，北京大學嘅學生，爆發激情，張元勳同沈澤宜寫詩歌《是時候了》，是為導火綫，學生們日夜咁貼大字報，爭論、質疑、擁護。當時主戰場喺大飯廳嘅民主牆上，居其西南向嘅三角地，因場地太細，只係配角。


一九八〇年，中華人民共和國中央政府，實驗基層民主改革，畀各高等學府學生，自由競選海淀區人民代表大學嘅代表。幾十年間，歷經政治風雲嘅三角地，議政熱情重新沸騰起來。當時，候選人各自在三角地前，發表競選宣言、改革綱要，擁有競選團隊，還召開選民答辯會，做民意調查。


二十世紀九十年代，越來越多商業海報，同社團爭三角地嘅地盤。各種考研信息、GRE與TOEFL培訓班，鋪天蓋地。北京大學社團離政治越行越遠。好多人重新審視自己理想，出國成為浪潮，北京大學都唔例外。呢股潮流綿延至今。


艾莎富豪B55嘅底盤佈局同以前一隻唔掂嘅佳牌Wulfrunian類似，都係前軸移後咗，令車門可以擺喺前輪跨上面，同埋副引擎都係擺喺前輪跨上面。不過引擎係細隻嘅富豪TD70C/TD70E/TD70H渦輪增壓引擎，容量得6.


1980年B55第三型推出，佢以富豪貨車驅動軸去取代麻煩嘅Hamworthy驅動軸，而且可以揀氣墊懸掛。1981年出現咗三軸版B55第三型，佢嘅中軸係驅動軸，而尾軸可以反方向輔助轉彎，但只係出咗3架。


艾莎富豪B55喺蘇格蘭受到歡迎，Scottish Bus Group、Tayside同埋Strathclyde PTE都買咗一定數量。而喺英格蘭嘅West Midlands PTE同埋South Yorkshire PTE都買咗唔少。


香港嘅中華巴士喺1975年買咗一架艾莎富豪B55第一型，其後喺1976年買一架加長版艾莎富豪B55第一型，再喺1978年買多6架加長版艾莎富豪B55第二型。不過呢6架B55第二型喺1989年或之前全部燒晒。


博弈論上講嘅消耗戰係一種博弈，博弈者手上嘅資源會隨時間消逝，不過佢哋可以揀喺咩時間點暫停場博弈，頂唔順放棄先嗰位博弈者就咩都冇，而成功撐到最後嗰位博弈者就贏。即係話啲博弈者要有技巧噉選擇喺咩時候暫停，以求令對手資源耗盡先。


非黑即白係一種邏輯謬論，即係假定一樣嘢唔係啱就實係錯，所以又叫「排中」，因為排除咗中間嘅可能性，例如我話你係錯，咁所以我啱。但其實有可能兩個都錯，因為我話你係錯，所以唔理點都好我就係啱，咁就叫非黑即白。


2007年，李國寶身為間公司嘅董事，知道好快有重要收購交易，佢有意或無意噉通知朋友梁家安等，令梁唔尋常噉大手買入道瓊斯股票。收購新聞一出，公司股價急升，梁家安等大有斬獲。之後，李國寶等受美國證券交易委員會調查，李國寶肯畀罰款庭外和解，但就向外界唔認又唔否認呢單自己有罪。


喺傳統嘅Looney Tunes動畫，例如《阿寶與翠兒的懸疑劇場》中，翠兒係好聰明嘅。佢喺老婆婆面前扮得好可愛，但係對天敵「阿寶」就好殘忍，令到佢避開咗好多畀人食嘅危險。而喺最新版嘅Looney Tunes卡通《The Looney Tunes Show》入面，喺老婆婆嘅回憶中提及二次大戰時，翠兒曾經幫助當時身為女特務嘅老婆婆阻止德軍偷走羅浮宮嘅藝術品同艾菲爾鐵塔，間接講明翠兒同自己相識嘅經歷。


翠兒喺1942年由卜·克蘭佩特執導嘅《兩隻小貓的故事》 中首次露面，但係直到五年後先同「阿寶」配對。1947年卡通片「Tweetie Pie」係佢哋之間第一次相互對峙。呢部卡通片曾經攞過奧斯卡金像獎，之後仲有好多唔同嘅卡通片。


翠兒喺鮑勃·克蘭佩特嘅卡通首次露面時，佢係一個好鬥嘅角色，成日整古同挫敗阿寶，甚至喺阿寶跌緊落地嗰時踢佢。翠兒最引人注目嘅惡意行為係《Birdy and the Beast》漫畫。阿寶追住翠兒直到阿寶記得佢唔識飛，最尾搞到阿寶跌咗落地。


翠兒嘅最初設計係根據Bob Clampett嘅孲𤘅子相。喺「兩隻小貓的故事」入面，翠兒講嘅嘢好奇怪，佢誤讀咗好多字，例如「pussy cat」翠兒讀咗做「puddy tat」。翠兒最初個名叫Orson，但係好快就改咗做翠兒，因為佢嘅第二個漫畫《Birdy and the Beast》已經用咗佢依家個名。


張福元喺香港跑馬地養和醫院出世，祖籍天津。由於響香港練馬世家出世，所以細個嗰陣陪住佢成長嘅都係馬圈中人。1976年佢喺香港大學畢業，再響1983年攞到文科碩士，主修歷史同政治，畢業後響香港政府做過嘢，亦響商業機構做行政人員同雜誌編輯。


分靈體，大陸版譯做魂器，係哈利波特系列入面嘅一種魔法物品，係黑巫師追求永生嘅一種方法。想製造分靈體一定要謀殺一個人，然後再用咒語將自己嘅靈魂一分為二，一份留喺自己身體入面，另一份流入選定嘅物品。喺故事入面，佛地魔係其中一個擁有分靈體嘅巫師。


圓谷浩，本名圓谷寬，日本東京都世田谷區出生的男性演員。所屬公司是圓谷製作公司藝能事務所。他曾拍攝過幾部特攝片，例如宇宙刑事Shaider以及日本超人系列。2001年7月24號，他因肝臟病發而過身，享年37歲。


鄧宏業係香港單車手，曾經係香港單車代表隊成員同職業單車隊成員。2007年贏得環南中國海國際單車大賽總冠軍。2009年贏得香港東亞運動會單車比賽男子個人公路賽金牌同男子團體計時賽銅牌。2010年贏得香港單車錦標賽公路賽冠軍。


米高布朗槍殺案，喺2014年8月9號美國密蘇里州聖路易斯費格遜發生。事發時，18歲黑人美國大學生米高布朗冇帶武器，俾28歲嘅白人警員達倫威爾遜射死。布朗冇帶武器，亦冇犯罪記錄，射殺之前同警員接觸唔到三分鐘。


當鳥羽伏見之戰開始之後，薩摩藩嘅軍艦春日丸、同埋另外兩艘運送船翔凰丸、平運丸停響兵庫港，準備返去鹿兒島。同時之間，榎本武揚帶住幕府海軍嘅軍艦開陽丸停響大阪灣，為鳥羽伏見之戰留返個後門，等幕府軍士兵有個照應。


1868年1月28號，平運丸向明石海峽行，而春日丸同翔凰丸就行去紀淡海峽。呢個情況畀開陽丸見到，於是佢就開空炮要求停止航行，但係冇人理佢，所以佢就進入打仗狀態。佢開始對春日丸同翔凰丸追擊，開陽丸同埋春日丸分別互相開咗25同18發，不過就對兩方都冇乜影響。


因為春日丸嘅目標根本唔響打仗嗰到，加上佢又開得快，所以就成功走返鹿兒島。但係另一艘軍艦翔凰丸就冇咁好彩，響走嘅途中機關故障，因為艦長驚畀幕府軍捉咗而燒咗架軍艦，船員就全部成功上岸。榎本武揚知道後，就好欣賞佢。


徐展堂喺1950年跟屋企人去香港，1954年阿爸肺病過身，佢同阿媽、細佬妹相依為命。少年時代做過銀行信差、餐館雜工等。1957年創業，經營食肆、油漆、廣告招牌製作、裝修等。1970年代初，香港經濟蕭條，徐展堂冒險大手買入股票、房地產而致富。


1980年代初，中英關於九七問題談判，香港地產低潮，徐展堂又再出擊，兩次成功，奠定佢經濟基礎。之後收購香港老字號中華製漆廠、香港城巴集團同埋英國倫敦首都城巴、北海集團，成為跨越香港、星加坡、中國大陸等國度嘅企業家集團。


M16發射5.56 × 45 毫米北約彈，標準供彈具係30 飛嘅STANAG彈匣，佢有多種改型，亦係史上第一款大量裝備軍隊嘅小口徑步槍。M16喺1960年代越戰嗰陣俾美軍選咗做制式步槍，去取代唔適合樹林環境嘅M14自動步槍。


海珠石係舊時廣州地區，珠江嗰邊嘅其中一嚿巨型白堊紀礁石。佢第個名係海珠島或者走珠石同海珠洲。呢嚿石同浮邱石、海印石喺埋一齊，嗌成羊城三石。佢係嚿紅色嘅砂礫岩，有差唔多100米長，50米闊。而家呢嚿石喺沿江中路同僑光東路嘅路口嗰度，而家佢係陸地嘅一部分。


之前有個波斯嘅商人得知廣州入面有粒鎮國之寶――陽燧寶珠，就想出10萬重金嚟買佢，最後經過咗幾次交涉之後買低咗。喺運返去第啲國家嗰陣，商人就好開心就攞咗嚿寶放喺手心嗰度，見到佢發好光嘅嘢就更加好鍾意佢喇。


1905年，廣州市開始成立水警。嗰時清政府喺珠江水上整咗個水巡總局。到咗1912年嘅中華民國成立咗之後，之前廣東省城員警廳嘅水巡總局改咗名嗌員警第12區署同第1、2、3、4、5分署。而員警第12區署就喺海珠島嗰邊。


到咗1931年嘅市政府搞新填地政策嗰陣就將海珠石埋咗喺地底，變成係新堤嘅一部分，而家嘅新堤一橫路同二橫路以東嘅地區就係之前嘅海珠公園。而公園入面原先有嘅程璧光像就搬咗去永安堂嘅東面，喺填海之前，海珠公園嘅東邊係永安碼頭。


到咗20世紀90年代初，嗰時做緊廣州市長嘅黎子流命令話「大拆廣州城，起廣州地鐵」。就係噉，當局又諗住將之前海珠公園入面冚唪唥嘅建築都拆嗮，但之後唔好彩，因為開發唔成就變咗爛尾。之前有棟圍牆就封咗呢啲殘桓斷壁成好多年，一直到2006年為止。


喺2000年嘅長堤下水道改造工程入面就意外發現咗埋喺地底成70年嘅海珠石。嗰時市政府就想保護部分出咗30至60米嘅海珠石，就喺佢嘅遺址上面用透明鋼化玻璃嚟整條觀光道，將海珠石重出江湖。不過呢份計劃冇實現，而舊時海珠公園已經發展成愛群薈景灣嘅高樓住宅，而大部分嘅海珠石就喺地底度，剩低嗰啲就繼續埋喺沿江西路嗰邊。


後嚟廣州市有關部門就採取咗折衷嘅辦法將凈低嘅海珠石挖出嚟，分散擺喺之前海珠石嘅附近嚟既保護咗文物嘅同時，又加咗個新景區。不過景牌入面啲字寫得太過將簡就簡，凈係講咗海珠石嘅古仔，冇話點解海珠石喺呢度出嚟，甚至重有啲人話呢嚿石係點嚟嘅。


呢個站最先喺1997年嘅《廣州市城市快速軌道交通線網規劃研究》出現，嗰時講嘅係7號綫嘅中途站，但位置稍微偏西到龍眼洞牌坊附近。直到2003年轉成而家嘅6號綫車站，位置亦移到漁沙坦東南角嘅鳳凰山賓館隔籬。


呢個站附近主要係啲城中村同鄉下地區，喺龍眼洞或漁沙坦入面住啲居民通常揀呢個站上落。所以除咗上落班高峰期之外，其他時間比較冷清。自從呢條線開通後一直以嚟，受到植物園站、柯木塱站重未開通嘅影響，有部分乘客喺週末或節假日間會揀呢個站上落跟住行路去華南植物園或火爐山。


正視音樂有限公司係電視廣播有限公司旗下一間全資附屬公司，2004年3月22號成立，業務包括發行TVB所有音樂產品、舉辦音樂會、以及負責管理旗下藝人嘅歌手合約。2013年11月15號，TVB旗下附屬唱片公司星夢娛樂成立，將為TVB代理旗下節目歌曲發行。


《電子世界爭霸戰》係一部1982年嘅美國科幻冒險電影，由Steven Lisberger執導。主演係謝夫布烈治、Bruce Boxleitner、David Warner、Cindy Morgan、Barnard Hughes。


砂煲罌罉係啲用嚟煮嘢食同煮湯嘅架生嘅統稱。常見嘅砂煲罌罉包括有鑊、平底鑊、煲等等。而砂煲罌罉入面「砂」即係「瓦」，例如瓦煲、砂煲、砂鑊噉，唔少煮中菜嗰陣都會用到。「煲」同而家嘅煲一樣，有好多種質地同形狀，適應唔同嘅煮嘢食方法，例子有飯煲同水煲。


2011年太平洋颱風季泛指喺2011年全年內任何時間，喺赤道以北及國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下本颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。


呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2011年太平洋颶風季。喺西太平洋產生嘅熱帶風暴係由日本東京颱風中心命名，國際編號為11xx，而美國聯合颱風警報中心會將嗰帶嘅熱帶低氣壓編上W字尾嘅編號。


以下各熱帶氣旋資訊以熱帶氣旋存在期間嘅最強形態為準。「熱帶氣旋」章節列出所有被命名嘅熱帶氣旋，「其他熱帶氣旋」章節就列出冇被命名嘅熱帶氣旋。呢篇文或者涉及聯合颱風警報中心對熱帶擾動發出嘅編號以及評級，自2011年6月1號起，以往嘅評級POOR、FAIR同GOOD會改為LOW、MEDIUM同HIGH，因此6月1號之前嘅熱帶擾動採用前者，之後就用後者。


奧地利重選第二輪總統選舉嗰日意大利亦都係舉行公投，雖然奧地利總統嘅角色主要係禮節性，但由於可能產生二戰後歐洲第一位極右國家元首，所以先咁多人關心。本來總統選舉，響今年5月已經舉行咗由范德貝倫贏出，但係極右自由黨候選人霍費爾差極少數選票就輸咗。


蓮舫係臺灣裔日本政治人，而家係參議院議員、同埋立憲民主黨參議院國會對策委員長。佢曾經係日本民進黨第2任代表、民進黨內派閥花齊會成員、同埋日本參議院「新綠風會」一員。佢喺2010至2012年間係日本內閣成員，其間做過行政革新特命擔當內閣府特命擔當大臣同埋食品安全暨消費者事務擔當內閣府特命擔當大臣。


叶韻古代又叫叶音，呢個稱呼出自南宋朱熹。宋代之前，學者冇「古韻」嘅概念，佢哋用自己嘅發音唸先秦韻文，就會發現唔押韻。有啲學者以爲古書傳抄有誤，就擅自改變用字。而其他大部份學者認爲，呢啲字唔押韻嘅原因，係因為發音唔同，所以必須改變讀音。


從本質上嚟講，叶韻係因為古人冇意識到語音會隨住時代嘅變遷而變化，今時唔押韻嘅字，用寫作時嘅音嚟讀，其實係押韻嘅。中古漢語離而家較近，語音變化較小，但仍然有部份韻部同今日唔同，導致唔押韻。所以今日唸唐詩，仍然有啲人使用叶韻方法嚟保證押韻。


寡婦韓麗萍同前男友范家寶再婚，同前夫生嘅女黎小蓮成日俾范家啲人蝦，小蓮受委屈但係又被麗萍怪責，對阿媽再嫁不滿，憤而離家出走，好彩有校長林秀華收留。家寶死咗之後，麗萍被趕出范家，小蓮又唔肯同阿媽相認。小蓮長大後，差啲墮入桃色陷阱，想跳海自殺，好彩被麗萍救翻，小蓮終於同麗萍和好團圓。


套片嘅DVD分別由中錄德加拉同埋博偉喺中國大陸同台灣發行。本片電影原聲帶已經由滾石喺台灣發行，目前喺中國大陸冇任何影音產品發行。VCD由中錄德加拉喺中國大陸發行。續集《神勇敢死隊》由迪士尼喺1990年推出。


鳳皇元年，佢阿叔步闡原本做緊西陵督，突然畀吳皇召去做繞帳督，佢阿叔以爲佢失職，驚畀人處罰，結果留喺西陵投降咗晉朝。步璣同佢細佬步璿亦跟住一齊降晉。據《三國志》，佢哋兩個畀阿叔派去洛陽做人質，而《建康實錄》話只有步璿一個。


鄭健樂，籍貫廣東潮陽，2005年參加香港先生選舉攞到「健力組」冠軍，但係喺最後嘅投票入便，鄭健樂因為得票率唔及「瀟灑組」冠軍高鈞賢而做唔成香港先生總冠軍。鄭健樂之後簽約成為無綫電視旗下藝員，後來喺2010年10月解咗約，2012年重返無綫電視。


侯賽因係伊斯蘭教什葉派第三代伊瑪目，佢係第四任哈里發亞里同法蒂瑪二仔，麥地那出世，因為拒絕效忠倭馬王朝而畀人殺死，因而成為什葉派精神支柱，佢死嗰日，即係伊斯蘭教曆元月十日，成為什葉派一個重要節日，而佢死嘅地方卡爾巴拉亦成為伊拉克嘅什葉派聖地。


原田淑人喺日本東京都出世，阿爸係著名嘅漢學家，佢細蚊仔時受漢學嘅深厚熏陶。1904年考入東京帝國大學文科大學史學科，喺度跟東洋史學嘅創始人白鳥庫吉等史學家學嘢，受到一連串正規同嚴格嘅史學教育。1908年攞到學士學位後，入東京帝國大學文科大學史學科東洋史學專修科深造，專攻中國嘅風俗史同服飾史。


喺大學院研究時期，由於學習用功過猛，眼生疾病，產生文獻研究困難，轉而從事考古學研究。攞到學位後做過東京帝國大學講師。1924年渠過朝鮮做考古調查同發掘。1925年後，喺中國參加「東亞考古學會」嘅活動，1930年做過北京大學教授。


段祺瑞掌握咗實權之後，應日本同英、美要求，對德國宣戰。日本就應承借錢畀中國，同埋幫中國訓練軍隊。另外，段祺瑞聲稱自己已「再造共和」，喺拒絕恢復臨時約法同國會之際，又另組由自己控制嘅參議會。當時孫中山反對中國向德國宣戰，德國大使下旗回國之前，就經過仲响上海做緊股票嘅蔣介石，暗中畀咗二百萬銀圓孫中山。


孫中山以維護約法為號召，賄賂响北京冇得撈嘅國會議員、同埋北洋政府唔出糧嘅海軍，聯合西南軍閥陸榮廷、唐繼堯等人，响廣州另外組織中華民國軍政府，對抗北京段祺瑞。孫中山自任為海陸軍大元帥，出師北伐，就係護法之役。


開城工業地區嘅位置喺南北韓非軍事區以北大約10公里。呢個經濟特區喺2002年規劃，2003年開業，有鐵路同公路連接大韓民國首都首爾，一個鐘車程就到。工業地區佔地65平方公里，設計最多可以容納70萬人喺度開工。


Crowdsourcing 呢個字係由 Wired 雜誌喺 2006年中整出嚟，係源於 Outsourcing，一般嘅外判係判出去畀一間公司做，「Crowdsourcing」就「判出去」畀一大班唔識嘅人去做，而呢啲人係唔收錢嘅。


鬚刨係用嚟剃鬚嘅架生，由剃鬚刀演變而來，個樣似刨。主要係一個有柄同包住刀片嘅頭，可以貼面咁用刀口刮斷鬚。今時今日鬚刨可以唔只一塊刀片，設計到無咁易刮損面。亦有用電嘅鬚刨，叫電鬚刨，刀頭亦設計成唔同形狀，剃得快啲乾淨啲。


《末路驕陽》係一部2002年嘅美國犯罪電影，由Sam Mendes做導演，套片改編Max Allan Collins嘅英文同名漫畫《Road to Perdition》。主演係湯漢斯、保羅紐曼、祖迪羅、丹尼爾基克。


疑母喺吳語分四種情況，第一種係保留疑母，對應嘅吳拼係ng，第二種係甩咗，變零聲母，第三種係轉日母，對應嘅吳拼係ny，第四種係喺白讀甩古音韻母，變成ng，而喺文讀加返韻母，變成ng聲母字，部分字如五，無咗ng聲母，變零聲母。


愛靜閣係加拿大多倫多士嘉堡北部一區，因為多亞裔人住，英文花名叫 ｢Asiancourt｣，據官方統計，2021年人口104,423，華裔44,450人，佔總人口 42%，南亞裔15,565，佔總人口 15%。


民間有唔同講法，原因可能係愛靜閣其實本來係一條村，但係條村從來都冇正式法人地位，以前條村嘅位置大概喺而今嘅雪柏大道夾 Midland 一帶，而今一般本地人會認為愛靜閣即係由南面嘅401公路、北面嘅士刁大道、西面 Victoria Park 同東面 McCowan 或者 Markham Road 左右包圍嘅地區。


通利琴行嚮1950年代創立，係德國、英國等鋼琴入口商，收尾得到組裝特許經營權，由外國入口樂器組裝配件，嚮香港搵地方搵技師組裝零件成為鋼琴等製成品，省成本益顧客，所以佢推動咗香港樂器產品大眾化，音樂藝術文化普及化。


同魯哈尼響同一日登記做候選人，五十六歲嘅強硬保守派萊希得到最大保守派政治勢力伊斯蘭革命力量聯盟支持。重同最高領袖哈梅內伊關係密切，2016年重攞到哈梅內伊任命做聖地監護人，又掌管伊朗財力最雄厚嘅宗教基金會，有力團結強硬保守派。


曾經響2005到2013年做過總統嘅艾哈邁迪內賈德，冇理到最高精神領袖哈梅內伊勸告，上個禮拜突然報名參選，轟動國內外。屬強硬派嘅艾哈邁迪內賈德響以色列問題上，質疑大屠殺規模，以及加強伊朗核計劃立場，備受爭議。


魯哈尼過去四年任內最大政績之一，係同死敵美國達成核協議。雖然佢對經濟問題束手無策，但唔少選民寧願支持佢，都唔想由教士出身嘅萊希當選。萊希響1988年伊朗政治犯大屠殺入面做法官，將數以千計異見人士判死刑。


根據報紙報導，香港社區研究中心嘅註冊地址喺元朗教育路寶城洋樓一單位，單位業主係新界社團聯會元朗地區委員會成員胡春月。有報紙報導，中心部份參加票站調查工作嘅人，包括「呂雪楠、陳雯薏、李觀洛、伍柏灝、吳芷明、張綺雯」，佢哋個名同天水圍香島中學嘅學生相同。


滑翔機一般嚟講都係冇動力、細細隻、好簡單嘅飛行工具。亦都有啲貴啲嘅滑翔機，有引擎，喺滑行高度唔夠高嗰陣點火飛高啲，熄火再滑過。啲引擎馬力同燃料方面係同飛機冇得比嘅。滑翔機主要係靠對翼嚟飛，所以翼好重要。


好耐以前啲人就識放紙鷂。查實滑翔機就係大紙鷂，不過唔使線。響飛機發明之前就經已有滑翔機。1809年英國人佐治·茄利試驗咗第一架滑翔機，不過飛唔高亦都飛唔遠，唔算真正意義飛起過。1847年佢先至成功用佢嘅滑翔機帶住個10歲細路飛到10米咁高。


1891年德國工程師奧拖·哩連他爾用竹同藤做架，蒙布做機翼，做咗第一架固定翼嘅滑翔機。成部機得4斤重，翼有7米咁長。佢自己吊響兩塊翼下便，喺15米高嘅山坡上便飆落嚟，扭轉身體控制飛行，滑咗90米按安全落地。


1903年懷特兄弟發明嘅飛機亦係滑翔機嘅先驅。飛機係由滑翔機嘅基礎上便改造出嚟嘅。第一次世界大戰完咗之後，德國同美國都有人做滑翔機嚟搞滑翔體育運動。1930年代體育用嘅滑翔機發展好快。性能改進，啲靚嘅滑翔機一日可以滑行幾百至到成千公里。


滑翔機嘅降落同飛機冇乜唔同。降落嗰陣時飛行員要好準確噉把握同控制好下降滑行嘅速度同姿態，因為冇動力，唔似飛機下降速度同姿態唔啱可以飛高再嚟，滑翔機得一次機會。噉就要求飛行員特別小心至得，一下唔覺意嘅話就弊傢伙。


梁小龍，原名梁財生，喺香港出世，祖籍廣東，早喺20世紀70年代，喺香港電影圈同李小龍、成龍、狄龍號稱「四龍」。1980年代喺香港麗的電視劇《大俠霍元甲》扮演劇中霍元甲大徒弟陳真。後尾退出香港娛樂圈，喺中國大陸做生意做咗幾年。


大雁山係中國廣東江門嘅山，喺鶴山市區東北偏東近西江位。座山喺1989年成立風景區，1991年開闢成公園，2002年被列入江門僑鄉新八景，叫雁影波光。2006年8月23號俾廣東省林業局通過而設立成森林公園。


梅利右手揸拍，3歲就接觸網球，2005年轉打職業賽。2012年，佢請咗前世界第一網球手蘭度做佢教練，成績有所進步，包括溫布頓網球公開賽只係僅僅輸畀瑞士籍嘅費達拿，及後重贏咗2012年夏季奧林匹克運動會網球男單金牌同埋美國網球公開賽冠軍。


加德滿都面對住空氣污染影響，除咗工業污染，城市交通擁擠問題嚴重，老舊嘅車排放大量超標廢氣之外，寺廟焚燒大量物品亦係造成空氣污染嘅一個重要原因。加德滿都座落喺盆地嘅谷底，四周嘅高山阻擋咗空氣流動，加劇污染程度。


將蛋白、檸檬汁、塔塔粉、鹽放入大碗度，用電動攪拌器，用最低速打到溶量增大，加入糖打發，改用中速，慢慢打到泡沫細緻光滑，然後將麵粉、玉米粉、香草粉過篩加入蛋白內，每次篩一層薄薄嘅麵粉喺蛋白上，用刮刀攪過之後，再重複加入麵粉再攪勻，直至所有麵粉攪入蛋白內。


淮南子係漢淮南王劉安所篇嘅書，其下食客集篇而成，係黃老經典，集當時治國思想之大成。淮南子係後稱，更古亦稱鴻烈，又有叫淮南鴻烈。本書獻畀武帝劉徹，一直收於府中。後漢許慎同高誘都有作註。高誘寫淮南鴻烈解，許慎寫淮南鴻烈間詁。


淮南子現存二十一篇，順序為原道、俶真、天文、地形、時則、覽冥、精神、本經、主術、繆稱、齊俗、道應、氾論、詮言、兵略、說山、說林、人間、脩務、泰族、以及要略。黃老為漢初治術，以道家為主，兼法家、墨家、名家、陰陽家、儒家。


何千錞，前名何洛沂，係香港模特兒。佢曾經報名選2015年香港小姐第二輪面試出局，有「硬膠芭比」嘅稱號。佢細個住公共屋邨，所以2016年佢推出嘅寫真集《屋邨美少女の日常》，就用咗公共屋邨嘅生活做主題。沉寂咗一段時間後，2019年1月佢改用新藝名何千錞再發展。


iPad 2係蘋果公司設計開發同賣嘅第二代iPad，主要可以視聽媒體，包括圖書、期刊、電影、音樂、遊戲同網絡內容嘅平台。大細同重量介乎市面上嘅智能手機同手提電腦之間。喺2011年3月2號上晝10點，蘋果公司喺歐巴布威啦藝術中心將iPad 2面世。


友個人99世界巡迴演唱會又被叫做99友個人演唱會喺1999年香港歌手張學友喺世界各地舉行嘅一次世界巡迴演唱會，共巡演67場，係張學友歷年演唱會中被樂評人同樂迷評價最高嘅演唱會表演之一。演唱會喺當年發行CD、VCD以及DVD。


張學友喺表演嘅過程入面拋棄咗過往華麗嘅服飾，以休閒服裝令自己更貼近自然，方便同觀眾打成一片。佢喺多場嘅表演當入面幾次用佢投入嘅唱法嚟演繹歌曲，演唱會入面嘅一啲歌都係令佢樂迷所津津樂道嘅經典表演，如《真情流露》、《馬路英雄》等。


作為統治華語樂壇一個時代嘅四大天王之一，張學友同埋其餘三大天王喺過往嘅演唱會表演無論舞臺效果或是服飾大多以華麗著稱，而呢次演唱會張學友拋棄過往元素，大膽開創出以音樂為主，令歌迷更加投入嘅單視覺模式，都算做係一種大膽嘅嘗試，同獲得成功。


喺2014年7月15號晚黑19點30分，一部由北向南行緊嘅301號巴士喺行到廣州大道南嘅墩和站嗰陣，有位犯罪嫌疑人喺落車之前，就㗳低條腰，用咗同火機差唔多嘅嘢，就喺巴士嘅後門對面座位度點着咗有80cm長，差唔多40cm闊嘅格仔花紋蛇皮編織袋，之後個袋上就飆出火星。


嗰個男仔喺個袋飆咗火星之後就即刻喺部巴士嘅後門走甩咗，重要係雞噉腳走得鬼咁快嘅。車入面啲乘客發現咗有火星之後就唔多妥，即刻爭先壅後走嗮落車嚟避難，而有啲乘客就嚟唔徹，結果巴士着火嗰陣重未落車。就係噉過咗5分鐘，成部巴士變咗個火球，甚至重波及到喺巴士月台嗰邊等緊車嘅乘客。


奧地利各政黨響投票日前盡最後努力拉票，受中東難民問題影響，總理克恩領導嘅中間偏左社會民主黨，選前民調只係排第三位。克恩響維也納嘅造勢活動，話要響公營部門創造二萬個新職位，重聲明如果輸咗就會成為反對派，唔會加入執政聯盟。


人民黨響選前民調就以超過三成支持率領先，人民黨主張近年由中間派逐漸向右轉。本身做外長嘅黨魁庫爾茨承諾阻止非法移民入境，亦批評歐盟近年對移民管理失控，反移民主張得到唔少後生選民支持，假如人民黨贏出選舉，三十一歲嘅庫爾茨，將會成為歐洲最年輕嘅領袖。


人民黨魁庫庫爾茨響票站調查話，佢會帶領人民黨贏出之後接受支持者祝賀。佢話今次係歷史性勝利，好多人對佢寄以厚望，佢會全力以赴，為奧地利帶來改變。佢亦話希望建立一個穩定政府，但如果同其他政黨籌組聯合政府失敗，佢亦唔排除成立少數政府執政。


歐洲響2015年爆發難民潮，唔少難民取道奧地利去歐洲各國，奧地利本身亦接收咗十萬難民，令難民同伊斯蘭議題成為今次選舉焦點，同埋今屆選舉，由於兩個主要政黨都提出反移民等保守政策，意味奧地利將會好大機會出現右翼新政府。


由於重未計埋郵寄選票，要16號先開始點票，數目超過八十萬張，佔總選票數目嘅六分之一，加上社會民主黨嘅得票只係落後極右自由黨唔夠百分之一，意味邊個政黨成為第二大黨重有變數，連帶影響組閣談判。但由於社會民主黨同人民黨唔啱牙，外界分析人民黨好可能同自由黨合作，出現右派政黨聯盟，呢兩個政黨響競選期間提出收緊移民、驅逐尋求庇護者同打擊極端伊斯蘭主義等政策，一旦兩黨合作，新政府將會向右傾。


喺耶穌嘅時代，喜宴嘅主人通常都會為客人預備清潔用嘅水，同埋婚宴嘅禮服。着上主人提供嘅禮服，象徵客人對主人嘅尊重同祝福。比喻中嗰個臨時夾硬請來嘅客人，佢入咗婚宴，但係唔肯着上主人供應嘅禮服，主人因此就好嬲。


上帝嘅恩典只有願意接受嘅人先會得到，上帝已經安排好邀請佢哋參加婚宴，享受為佢哋預備好嘅救恩。可惜佢哋搵藉口推辭，藐視耶穌嘅邀約，以致救恩臨到唔配得嘅外邦人，就係嗰啲貧窮嘅、殘廢嘅、盲嘅、跛腳嘅。禮服象徵順服、敬畏上帝嘅心，嗰啲唔配得嘅人一旦成為天國嘅子民，就要進入教會以謙卑順服嘅心事奉上帝，否則同藐視耶穌嘅猶太人冇乜分別。


PowerShell係微軟公司開發嘅任務自動化同埋組態管理架構，由.NET Framework同埋.NET Core構建嘅命令行界面殼層嗰類腳本語言組成，一開始只係Windows元件，之後喺2016年8月18號開放源代碼同埋跨平台支援。


Windows PowerShell係用.NET Framework技術做基礎，仲同依家有嘅WSH保持回溯相容，所以佢嘅腳本程式唔單止識存取.NET CLR，仲識依家嘅COM技術。同時都有埋幾隻系統管理工具、簡易一致嘅語法，提升管理者處理，常見好似登錄資料庫、WMI。


羅致光祖籍廣東佛山市三水，畢業於聖公會呂明才紀念小學同埋喺英皇書院完成預科，做過匯豐銀行程式編寫員，喺1981年至2017年期間任教喺香港大學社會工作系，期間識咗林鄭月娥，為佢後嚟嘅晉升有好大影響。佢喺1993年至1997年期間出任呢個學系嘅主任，喺加入政府前係呢個學系嘅副教授。


1990年，羅致光加入香港民主同盟，響1994年香港民主同盟同匯點合併成為民主黨，所以佢就做咗民主黨嘅元老。佢響民主黨期間，佢專門負責研究政府政策、長期幫手出選舉策略同埋分析民調，因而得到花名「白鴿黨大腦」。


響1995年至1997年期間，佢曾經出任立法局議員，並喺1998年至2004年期間出任立法會議員。佢亦曾經擔任多項公職，包括關愛基金專責委員會主席、扶貧委員會委員、策略發展委員會委員同統計諮詢委員會委員。


2017年，傳聞話香港行政長官林鄭月娥希望佢接任勞工及福利局局長，但係如果佢要做，就要退出民主黨。而民主黨表示，如果佢真係入政府，民主黨唔會挽留佢，但就相信唔會影響佢同民主黨嘅關係。6月，羅致申請退黨，民主黨第二日就批准咗。


品蔥係一個討論各種問題嘅網上中文平台，其中大多數係政治話題。平台嘅用户叫做葱友或者葱油。佢嘅伺服器架設喺美國。 佢喺中國大陸畀GFW封鎖。 由於品蔥可以討論知乎上面唔畀討論嘅政治同埋時事等敏感話題，畀一啲人叫佢做「牆外知乎」。


爲保證用戶嘅利益，伺服器唔會記錄用戶嘅IP地址，喺註冊時亦唔需要郵箱或手機。發帖同回覆可以設置延時發佈，預設搜尋引擎係DuckDuckGo。好多品蔥用戶認爲使用iPhone比使用Android嘅網上安全性更高。


整個話劇用戲中戲嘅形式去講故事，小鎮嘅故事其實係一個話劇演出嘅內容，主要角色就係舞台監督，佢由話劇開始嘅第一刻到落幕，貫穿整個演出為觀眾講解佢個劇團嘅演出，亦會介入小鎮嘅故事當中，同戲入面嘅角色作出互動。


香港專業進修學校，簡稱港專，係港專機構轄下一所慈善性質的教育機構。創辦於1947 年，港專前身為戰後工人夜校，一直堅持愛國愛港，致力職業專才教育75載。現時校址包括新界沙田馬鞍山鞍誠街及耀安邨、九龍何文田公主道等。


港專現時提供全日制及兼讀制學士學位、高級文憑、應用教育文憑、毅進文憑及文憑課程，範疇涵蓋社會工作、網絡安全、幼兒教育、網絡安全、資訊科技、設計及媒體製作、紀律部隊、運動管理、日韓語及文化、旅遊及酒店款待、商業及設計、美容等。


喺延續教育方面，港專自1992年起開辦僱員再培訓局課程，係首批法定培訓機構之一。秉承多年發展職業專才教育的先導者，港專擁有強大嘅僱主網絡，超過20,000間來自不同業界嘅僱主機構，包括零售、旅遊、飲食、物流、保健及美容、酒店等已加入港專嘅僱主網絡，其中逾500間更定期提供學生實習機會，以及課程上嘅支援。


港專提供不同範疇嘅文憑及高級文憑課程，學科範疇涵蓋社會工作、網絡安全、幼兒教育、資訊科技、設計及媒體製作、西式廚藝、紀律部隊運動、日韓語及文化、旅遊及酒店款待、商業及會計、美容等。高級文憑嘅修讀年期為兩年。


港專於2023學年開辦全日及兼讀制「應用教育文憑」，同時提供20個熱門選修群組、3個必修科目及5個補充科目，內容緊貼升學及職場需要。學員畢業後能獲取相當於香港中學文憑考試5科2級嘅資歷，合資格投考多個公務員職位，或銜接升讀副學位。


港專毅進文憑報讀人次超過51,000人，宜家開辦兼讀制毅進文憑課程多達14個選修群組，每年逢10月、1月、4月及7月開課。學員一般可於1年3個月至2年內完成所有科目。學員畢業後能獲取相當於香港中學文憑考試5科2級嘅資歷，合資格投考多個公務員職位，或銜接升讀副學位。


由2023/24學年起，4個全日制經本地評審自資高級文憑課程獲納入教育局嘅「指定專業/界別課程資助計劃」下指定嘅資助副學位課程，課程範疇包括電腦科學、創意工業、運動及康樂和旅遊及款待，資助額可達$22,480或$39,140，視乎課程而定。


港專與香港奧林匹克學院於2021年12月4日假馬鞍山港專賽馬會本科校園舉行「東京2020奧運會內地奧運健兒代表團訪港」與學生交流會，接待6位金牌運動員及教練，並安排他們與二百多位本港小學、中學及大專生互動交流，場面溫馨熱鬧。


交流會由國家體育總局、中央人民政府駐香港特別行政區聯絡辦公室、香港特別行政區政府主辦，香港奧林匹克學院，港專學院協辦，教育局局長楊潤雄先生、中央駐香港特別行政區聯絡辦公室宣傳文體部副部長王凱波先生、國家體育局處長魏新翼先生亦百忙抽空出席，參與見證盛事。


華潤旗下嘅Pacific Coffee和港專學院於2019年合作推出「『沖』出夢想─Pacific Coffee x港專@大灣區創業培訓計劃」，歡迎18至35歲有志到大灣區發展及創業嘅青年參加，勝出嘅隊伍可獲高達100萬元創業資本，實踐創業夢。


為此，港專校長暨全國政協委員陳卓禧於全國政協十三屆四次會議中提交名為「藍天通道」嘅提案，建議以疫情防控常態化為基礎，處理好兩地人員通關安排，為到粵港澳大灣區創業、就業和實習嘅香港青年建立「藍天通道」。


港專於2022年舉行「慶祝香港回歸25周年暨港專75周年校慶晚宴」，由主禮嘉賓全國人大常委、香港專業進修學校校董會榮譽主席譚耀宗先生、全國人大代表、行政會議非官守議員吳秋北先生、教育局局長蔡若蓮博士、勞工及福利局副局長何啟明先生、保安局副局長卓孝業先生，聯同港專代表主持儀式。


故仔主角Matthew Murdock，日頭係個盲人律師，夜晚就係超級英雄。佢細個嗰陣為咗救一個就嚟俾車撞嘅盲人，而俾車上嘅放射性液體飛中佢雙眼，自此就盲咗，但令佢有超強感官。佢之後向一個忍者大師學武術，其後就成為咗夜魔俠。


月華街係香港觀塘區一條馬路，嚮觀塘市中心東邊，協和街以東，觀塘道以北，翠屏道西邊，嘅一個山崗高地上面。當地住宅都係嚮1960年代起好，而家都50幾年樓齡，十幾層高，有𨋢，有看更同私家停車場，所以都可以當豪宅，不過而家接近60年，成日要夾錢做大廈維修，業主都係等有冇地產發展商收購重建多。


屯門足球會係香港一支帶有地區色彩嘅足球隊，2001年成立，曾經代表屯門區參加香港丙組足球聯賽，贏過2004/05年度香港丙組足球聯賽冠軍。後來，屯門區議會改以屯門體育會足球隊為代表，屯門足球會於是用獨立身份參加香港丙組足球聯賽。


曙光行動，係2019年11月14號由香港民間人士發起嘅一次反逃犯條例修訂抗議活動，延續返前三日嘅「黎明行動」、「破曉行動」同「晨曦行動」，繼續針對交通搞唔合作運動。嗰日香港多個地方都出現警民衝突。當中香港理工大學示威者成功長時間堵塞海底隧道紅磡出入口，夜晚對隧道設施大肆破壞，種下之後香港理工大學衝突升級嘅伏線。


活特亦因為複製咗發夢機器而出名，造夢機器係一種溫和刺激神經嘅燈具，曾經喺全球多間藝術博物館中展出。喺德國同尼泊爾，由於活特為文學期刊《朋友》撰稿而為人熟悉，其文章作品主題包括有關物種間嘅因果報應、植物自我意識同巴拉圭嘅殖民地新日耳曼尼亞。


喺2003年，活特當選加利福尼亞州洛杉磯郡杜松山嘅議員。任職議員期間，佢提議與巴拉圭嘅新日耳曼尼亞市結為姐妹城市。為咗推動呢個計劃，佢前往昔日素食主義者／女權主義者嘅烏托邦，會晤當地市政領導。初步接觸之後，佢選擇唔再推動促成呢個關係，但同時畀佢喺當地社區搵到為日後寫作嘅研究事物。


Lumière兄弟，即係亞哥Auguste Marie Louis Nicholas Lumière同細佬Louis Jean Lumière，係法國一對兄弟，喺歐洲整攝影感光板嘅家族度出世，係電影同電影放映機嘅先驅。


月孛，月環地球運行時，至遠地之處。月所行並非完美圓形，而係有輕微橢圓，故此有遠近之分，而至遠之處，按星體運動定律，會行得慢咗，阻慢而暗淡之故，稱為月孛。孛為不好星象。月孛由西域占星引入大唐，同春秋戰國時講孛無關。


占星來講，月孛都當做星，運行於天，虛星一種。印度占星有之外，唐宋演化做七政四餘。月孛同羅喉、計都、紫炁，都為七政四餘虛星。按，炁為道教之氣專寫。傳說為仙人張果老所創四餘，寫喺果老星宗。道教抬月孛而化神，叫月孛星君。


制置使凌公祠，堂號恢復，亦叫恢復祠，係廣東制置使凌震嘅祠堂，原先喺越秀區長塘街121號。清朝中後期起。2002年3月15號，拆前座。曾經係03年廣州市第四次文物普查線索。2010年拆埋中座、後座同後樓。


祠堂規模稍爲大，坐西朝東，裝飾古樸。三間三進加後樓，總面闊10米，總進深50米，原建築佔地500平方米。硬山頂，灰塑龍船脊，脊上飾灰塑圖案。碌灰筒瓦，素胎瓦當、滴水剪邊。中堂、後堂人字封火山牆。中堂面闊三間，進深三間夾埋十三架，仲有瓦脊。


負責監督《公民權利和政治權利國際公約》係咪要香港遵守2014年10月23日時，聯合國人權委員會專家呼籲保障香港普選，強調普選包括被選舉權同投票權，亦即需要無唔合理限制情況下有參選權。委員會認為開放選舉候選人唔會有審查過濾。


經歷2007年同2008年，2012年政治制度改革都係達唔到達到「真普選」目標。選舉委員會界別同席位劃分被認為冇乜民意，唔公平，能夠投票選舉該委員會只有少數派，任意性反映界別名額之劃分，傾向性則反映功能界別設置係親資本家。


由「佔領中環」倡議者所發起於2014年6月20日至29日一連十天舉辦6.22民間全民投票有792808人參與，真普聯「公民提名」方案獲得支持，88%投票者認為如政府方案無法讓選民有真正選擇，立法會應予否決。


「我要真普選」被喻為新獅子山精神。黃底黑字標語、紙條或塗鴉，隨著雨傘革命同10月23日「香港蜘蛛仔」活躍於獅子山岩上，並掛出誓爭真普選巨型直幡，由從街頭走進社區，香港隨處可見，由門窗、辦公室、私家車、大學建築、甚至寵物身上。


2014年11月16日，臺北市舉行東亞杯足球資格賽香港對臺灣，球評石明謹發起於香港佔中行動第50天「五百黃傘撐香港」活動，當球員進場時撐起數百把黃傘，一片黃色傘海中並一字排開展示「風雨中抱緊自由、自信可改變未來」斗大「雨傘橫額」，同時高唱搖滾樂團「Beyond」首《海闊天空》，高舉「我要真普選」布條支持雨傘革命，聲援香港不畏強權堅持到底。


中共指選舉制度被批評便於中央政府控制香港特別行政區行政長官人選，確保有關提名唔符合中央政府心意人選出現，因而被泛民稱為「假普選」。好多當地人期待普選，特別係年輕選民，感覺自己遭到愚弄，從而推動雨傘革命迅速形成具廣泛性之社會運動。


1960年「四一九革命」，1980年「光州事件」兩次流血抗爭後，上百萬韓國民眾响1987年6月在全國各地示威抗議，執政黨領袖、總統候選人盧泰愚卒之宣布「629民主化宣言」，確立咗沿用到而家嘅公民直接選舉總統制，每個政黨都可推薦一名候選人，無黨派人士只要集齊5,000至7,000名選民推薦就可參選。


韓國觀光公社係南韓政府為徂向其他國推廣佢嘅觀光旅遊業而設立嘅官方機構，隸屬於文化體育觀光部。佢嘅分社一般設有旅客諮詢中心，免費提供南韓各地嘅觀光情報，例如旅遊指南、地圖同埋關於當地買嘢同住宿嘅資料。現任社長鄭昌洙。


喺未出星加坡職業足球聯賽之前，佢嘅前身團隊就係星加坡國家聯賽最高級別聯賽嘅波隊。曾經攞過1978年、1981年同1986年嘅聯賽冠軍同時，甚至攞過1975年、1984年同1986年嘅星加坡總統盃冠軍。


佢喺2015年6月9號14點30分，喺北京朝陽區某個小區跌咗落樓死咗，終年32歲。後嚟朝陽區啲差佬查過呢單案，話大樓有人吸毒，喺屍檢報告發現，邊策嘅手頭有兩包冰毒同吸管，又喺血液度發現咗苯丙胺同甲基苯丙胺。


1936年，丁參加上海職業界救國會。第二年參加浙江流動劇團，宣傳抗日。1938年加入中國共產黨。1940年3月後任中共安徽省廣德縣委書記、縣長，郎溪縣委書記、縣長。1949年4月任郎溪縣軍事管制委員會主任。


1953年6月，丁赴蘇聯留學。1954年後任安徽省人民政府監察委員會、政治委員會委員，安徽省歷屆黨代表大會代表，歷屆省人民代表大會代表，中共安徽省委青年委員會書記、共青團安徽省委書記、安徽省青年聯合委員會主席。


菲永同朱佩響稅務同退休年齡等議題上政治理念差唔多，不過菲永響難民問題上立場較朱佩強硬。佢提出以公投嚟決定係唔係接受歐盟提出嘅難民配額，朱佩就主張尊重宗教自由。由於執政左翼社會黨響現任總統奧朗德領導下民望插水，估計總統寶座會由共和黨嘅總統候選人同極右國民陣線主席瑪麗勒龐嚟爭。


極右國民陣線主張反移民、反伊斯蘭同反建制。雖然數據話，政黨響之前大選票數唔高，顯示瑪麗勒龐贏出嘅機會唔大。但有分析認為，法國國內響恐襲陰霾下同反難民情緒升溫，加上英國脫歐公投同美國大選結果都反映民粹主義抬頭，呢啲反建制嘅票最終都可能會流向瑪麗勒龐。


雷聲喺1984年3月7號喺天津出世，3歲時跟阿爸到廣東廣州住。1994年底入咗體校參加劍擊運動。2000年時入選廣東劍擊隊而參加咗2001年嘅九運會。由於佢喺九運會表現比較出色，所以2002年11月入選國家隊。


2004年第一次出征，到保加利亞參加世界青年劍擊錦標，同隊友朱俊、黃良財喺花劍男團細項決賽攞咗冠軍。2005年嘅十運會凈攞咗亞軍。2006年2月同5月喺伊比利亞半島攞咗冠、亞軍，同年10月喺拖連奴辦嘅世界錦標攞咗季軍。


西漢巴郡隸屬益州，管轄江州、臨江、枳、閬中、墊江、朐忍、安漢、宕渠、魚復、充國、涪陵，夾埋11個縣。西漢末年統計，巴郡有158,643戶人家、708,148人。東漢巴郡管轄江州、宕渠、朐忍、閬中、魚復、臨江、枳、涪陵、墊江、安漢、平都、充國、宣漢、漢昌，夾埋14個縣。


晉朝泰始元年，巴郡改隸益州下越雋郡。永寧元年，李特佔據巴蜀作反，後來建立成漢政權。永和三年，桓溫平定巴蜀，巴郡隸屬梁州，管轄江州、墊江、臨江、枳，夾埋4個縣。南朝宋，巴郡隸益州。泰始五年喺巴郡置三巴校尉。


南齊建元二年置巴州，原來屬益州嘅巴郡改隸巴州，管轄巴東、建平、巴郡三個郡。永明元年，廢巴州，巴郡復隸益州。南梁太清四年，蕭紀喺巴郡置楚州。天正元年，西魏攻落楚州，改名叫巴州。北周閔帝元年，將巴州改返做楚州。


其實呢個站最先喺1997年嘅《廣州市城市快速軌道交通線網規劃研究》講嘅方案A入面嘅4號綫嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面，不過嗰時舊荔灣區近陳家祠一帶喺1997年受1號綫陳家祠站拆遷影響而令居民搬到同德圍一帶住而成聚集地。


其實呢條馬路喺清朝嗰陣時唔係嗌「百靈路」，而係嗌咗「百靈街」呢個名。因為嗰陣時，街入面有棟藥王廟，其中廟入面有位好紅嘅面、又幾好人、又好長嘅頭髮、重帶住方嘅巾同埋著住紅色嘅衫、而且儀態都比較犀利下嘅老坑公。


而明朝同埋清朝呢兩個朝代，「藥王廟」呢間嘢幾乎喺成個中國嘅城市同埋鄉下都有，響每年農曆四月廿八號嘅藥王誕嗰陣，啲人成日都嚟藥王廟拜祭嘅。搞到中醫同埋中成藥呢兩行都整得幾㷫下。結果搞咗好耐，呢位名醫就神化咗。


一講到話呢條路嘅「知用中學」，好多人都會醒起一個古仔喇。其實呢間學校就係張瑞權呢個人搞嘅。喺民國13年嘅暑假，知用學社就決定咗去辦教學任務嚟鞏固社會嘅基層，結果張瑞權同埋唐富言就借咗課室嚟整咗暑期課程班嚟賺錢去開辦間中學，佢就租咗民房嚟整咗校舍，重招咗兩個班嘅初中生。


賴明珠係臺灣苗栗縣出版界人，譯過好多村上春樹嘅作品，其中中篇小說《失落的彈珠玩具》係第一本引入臺灣嘅村上春樹小說。相對其他翻譯村上春樹嘅翻譯人，比如話中國大陸嘅林少華，賴明珠注重原著，保留好多日文嘅助語詞。


除咗太陽神、戰鬥嘅神之外，尼夫帝亦負責將昇天嘅靈魂引導去雅盧。身為蓮花嘅化身，尼夫帝亦同農耕、豐收嘅信仰有啲牽連，佢被稱為「食物嘅主人」，掌管作物、香料、香油嘅生產，相傳佢仲可以運用呢啲嘢嚟施展魔法，治療疾病。


由於武漢肺炎喺2020年1月12號喺中國湖北武漢開始大流行，帛琉政府喺同年月31號宣佈閂嗮冚唪唥出入境道路。喺同年3月3號發現疑似病例但證實虛驚一場後，3月9號開始禁嗮冚唪唥船隻靠近基里巴斯群島邊嘅淺灘，第二日亦禁嗮航班直達。


踏入2021年，帛琉一直重保持武漢肺炎零確診個案，雖然喺同年4月1號開放畀臺灣旅客入境，但係入境政策唔變，重係要求旅客必須要有醫學證明話自己冇呼吸病兼自行隔離14日先至畀入境，不過呢個「入境政策」實行一個月就取消咗。


直到2021年5月31號，帛琉終於出現第一單感染個案，不過帛琉官方因爲要尊重患者嘅個人私隱，拒絕透露確診患者喺邊度嚟、去過邊度及接觸過邊啲患者嘅細節兼話武漢肺炎「冇傳播風險」，同年6月11號確診咗第二單武漢肺炎感染個案。


2021年9月15號，帛琉又出現多三單感染武漢肺炎個案，而嗰三單隨後喺呢個月底好返嗮出院。到10月9號，又出多三單感染武漢肺炎個案，三個人喺10日後好返出院。到同年12月，又確診兩單感染個案，總感染數達到兩位數，甚至喺踏入2022年1月初去到15單感染個案。


當初之所以改成噉，係借鑒咗鬼佬國家按數字同方位做名而體現出簡潔同方便。但從2011年開始，由於當地民眾同喺嗰邊讀書嘅大學生話路名既冇突出大學城嘅功能，又未傳承到歷史同文化，甚至冇明確指明邊個方向及好難搵返啱條路呢四大理由而提出改名。


羅孚，原名羅承勳，先後係中國同香港編輯兼作家，喺《大公報》、《新晚報》、《文匯報》做事。佢戰後定居香港。佢係中國共產黨員，有份負責香港、澳門、臺灣等地統戰，廣交人物。一九八二年畀中國判間諜罪而軟禁十年，到一九九三年先放返。


一九四一年，當時中華民國同日本打仗。羅孚喺桂林讀完中學，做《大公報》，戰時輾轉到咗重慶《大公報》。日本戰敗後，到國共內戰。喺一九四八年，羅孚轉到香港《大公報》。自此喺香港做嘢。佢亦去過香港大公報之下嘅《新晚報》做嘢。


一九五四年，太極派掌門人吳公儀同白鶴派掌門人陳剋夫，二人喺報紙筆戰，難分勝負。一月十七號，二人簽下生死狀「各安天命」，相約到澳門比武。就喺呢日，《新晚報》新聞大字標題「兩拳師四點鐘交鋒香港客五千人觀戰」。


羅孚有兩位同事，都好武俠小說同圍棋，呢兩位查良鏞同陳文統。羅孚見大戰哄動，勸陳文統寫武俠小説。比武第二日，《新晚報》就預告刊登武俠小説，吸引同好武讀者。第三日，陳文統《龍虎鬥京華》開始連載。後尾，羅孚又請查良鏞參戰，於是，又有《書劍恩仇錄》。


賽馬場喺1993年1月3號起好，1993年1月8號正式開幕。喺開辦初期，規模同上座率同香港嘅沙田馬場差唔多，但排亞洲第二，因為嗰時每個禮拜二、四、日都有賽馬睇，而且分日頭賽同晚黑賽。入場門飛要￥10。


喺嗰時除咗乒乓波同籃球之外，其它體育運動要有設備同好多錢先至得，加上好少有人做喺文革期間話成資產階級嘅體育運動。有人提出係咪可以畀廣州搞賽馬運動嚟籌集福利資金，結果廣州成功辦咗一次賽馬，喺嗰時中國內地都未見過嘅。


賽馬場最葳蕤一次喺1994年，一場嘅投注額去到CNY￥1000幾萬，每個賽馬日都有成1~2萬人睇比賽。但到咗1996年，由於中共中央、廣東省同廣州市嘅人民政府猛咁出批文話唔畀有博彩性質嘅賽馬，但賽馬娛樂總公司嘅老細出嗮計仔，堅持重係搞博彩，先係將「投注博彩」改成「智力測試」，後嚟改成「門飛換實物獎」將帶有博彩性質嘅賽馬持續到1999年11月。


1999年11月，中共中央、廣東省同廣州市嘅人民政府開始頂唔順賽馬場一直死牛一邊頸喺度搞博彩性賽馬行為而勒令停止賽馬，原因係賽馬重未合法化，加上賽馬日期間因管理失敗而一直搞蝕本生意。到咗1999年12月12號，賽馬場跑完最後一次賽馬之後正式關閉，從1999年12月14號開始一直見唔到任何賽馬比賽舉行。


廣州賽馬停辦之後，由於賽馬娛樂總公司嘅老細黃啟桓利用公款，同香港人梁×駒、梁×榮做貪污受賄行為，結果喺2001年2月23號入咗法院。喺嗰年5月11號開二審，決定將黃啟桓掟入監倉19年重收繳咗10萬蚊嘅財產。


黃啟桓俾政府收監之後，2003年8月6號，廣州市政府宣佈對外出租21萬平方米嘅場地而改成汽車交易市場，嗰年12月13號變成三鷹汽車城。而規劃冇話將馬場入面嘅計分牌拆咗佢，而係做永久性紀念物。而馬場汽車城最後喺2014年2月28號停業，同年4月1號全面撤出。


1999年停辦賽馬後，廣州地區屬下嘅賽馬會一直到而家都未解散。其實佢哋等緊幾時恢復返賽馬，假設廣州可以重開賽馬，佢用8個月時間可以恢復返，但隨後一直未恢復。2007年4月18號，廣州地區有媒體報道話賽馬會重開嘅傳聞，但廣東體彩話未收到呢方面嘅消息。


2010年嘅兩會期間，廣州有政協委員都提過恢復廣州賽馬嘅講法，但一直冇聲氣。直到2016年1月26號，廣州市體育局召開咗一年一度嘅體育會議，話要除咗發展兼培養好本土嘅足球產業同打造廣州兩大球會攞到重好嘅成績之外，重做好萬達體育同香港賽馬會等體育企業服務工作同考慮喺2018年恢復賽馬。


曼絲因為老公汪繼昌爛賭，成日攞公司錢去輸，嬲得滯離家出走。咁啱曼珠同馮霞去澳門散心，家駒同好朋友丁江追去澳門箍煲。周處揾曼絲啲工人帶錯咗曼珠同馮霞翻屋低。家駒喺繼昌屋企撞到曼珠，但係誤會佢係曼絲。曼珠用曼絲身份去試探家駒，點知俾繼昌見到，誤會係自己老婆曼絲同家駒有路，剛好曼絲阿媽帶曼絲翻屋企，曼絲阿媽憑胎痣認出曼珠係曼絲嘅孿生細妹，於是誤會盡釋。


駿發花園前身係由霍英東起嘅公眾四方街唐樓群。塊地係1953年嗰陣，霍英東同嘉道理家族買嘅，呢個項目對日後香港嘅地產發展有好深遠嘅影響，佢係第一個項目有售樓書安排，又係第一個樓盤引入分期付款嘅制度，呢兩個模式後來畀好多發展商仿效，漸漸變成咗香港賣樓嘅規矩。


房協喺1970年代推出「市區改善計劃」，政府當時將油麻地利達街同祥瑞街嘅重建項目，交咗畀房協籌辦，同埋起樓。房協喺嗰度起咗駿發花園第一期嘅四座樓，即係第一同二座，喺1991年起好，係出售單位，同年第五座亦都起好，但係佢係出租單位。


聯合政府又叫做多黨政府，通常會出現響多黨制嘅國家，係指嗰個國家嘅內閣閣員係由兩個或以上嘅政黨黨員所組成，因為冇任何一個政黨可獲得國會過半數議席，令到無辦法單獨組閣，因此就必須由選舉中攞到最多票數嘅政黨聯合其他政黨，籌組聯合政府。


初名蘭若園，增秀和尚籌建。和尚俗姓黃，廣東開平人。廿二歲時，肇慶七星岩大覺寺剃度出家，之後北上求法，卅八歲到新界觀音山凌雲寺淨修。在港廣結善緣，識紳商名人。凌雲寺交通不便，善信擬另闢道場。凌雲寺住持妙參法師，其皈依弟子指引，大埔沿桃源洞一帶覓地建寺，最後馬窩山得現址，集資向政府買屋地萬呎，再獲批農地十餘萬呎。


一九三四年，蘭若園屋宇邊，建大雄寶殿，供奉釋迦牟尼、藥師佛同阿彌陀佛，化成當地佛教要地。一九六三年，蘭若園註冊為非牟利團體，改名定慧寺，寺院改成十方叢林，公開做四眾弟子修行辦道之所。定慧寺陸續增建，有三亭，左萬名鐘亭，中韋馱殿，右休憩亭。


二〇一二年十月，報章揭發定慧寺住持釋智定，出家後同兩名內地和尚結婚，以幫兩人取得香港永久居民身分證，兼擅自挪用寺廟捐款。十月十一號，定慧寺董事翁靜晶，召開定慧寺有限公司會員大會，一致通過成立接管委員會，由立法會議員梁耀忠擔任召集人，同時邀請衍陽法師成為臨時住持。


阪和線係大阪市區南部終點站天王寺向南嘅延伸，經大阪府南面嘅各個城市去和歌山嘅線。喺路線圖用橙色表示，揀呢隻色嘅理由係認為呢條線係前往陽光溢出大地嘅印象。阪和線除咗同南海電鐵有競爭之外，重同大阪市交通局嘅御堂筋線，谷町線同埋阪堺電車呢啲路線競爭。


喺1994年關西國際機場開咗之後，阪和線亦成為連接新機場嘅主要路線，空港特急經過京都線同大阪環狀線之後會入去阪和線。而阪和線自己嘅紀州路快速會同關空快速併結，紀州路快速會南下去到告歌山，關空快速喺日根野之後會經支線入去機埸。


喺鳳站去東羽衣站嘅支線一般會叫做羽衣線。重有一條喺杉本町站分支去到八尾站嘅線，2004年停駛，2009年正式廢止。呢條叫做「阪和貨物線」或者係「阪和聯絡線」，不過，呢條唔係阪和線嘅一部份，而係關西幹線支線。


特急車有同紀勢本線直通嘅特急黑潮號、「スーパーくろしお」號同埋海箭號。會用381系嚟行。另外有去機場嘅遙號。特急車喺天王寺去到日根野期間都好少會停車，而遙號喺天王寺開車之後，係唔會停，一直開到機場。而遙號有佢嘅專用車281系。


快速只係會停大站，會停天王寺、堺市、三國丘、鳳、和泉府中、東岸和田、熊取、日根野、和泉砂川、紀伊、六十谷同埋和歌山。紀州路快速同關空快速會係大阪環狀線嘅天王寺開出嚟，逆時針行一圈後喺天王寺入去阪和線。


普洱茶被國家質檢總局喺2008年5月13號以總局2008年第60號公告批准實施地理標誌產品保護，《地理標誌產品 普洱茶》國家標準亦由國家質檢總局、國家標準委喺2008年8月5號以中華人民共和國國家標準批准發布公告2008年第10號批准發布，於2008年12月1日正式實施。


鱷魚係變溫動物，需要爬上岸邊曬太陽嚟調節體溫。鱷魚個心臟有左、右心房同埋左、右心室，係喺脊椎動物首次出現完全分隔嘅左右心室。鱷魚同恐龍有共同嘅祖先，分開兩種唔同形態演化，恐龍一早已經死晒，鱷魚就留到而家，而且同以前個樣差唔多，所以又叫活化石。


鱷魚係喺濕地嘅食物鏈入面位於最高嗰級嘅捕獵者同分解者。因為鱷魚喺唔同年紀會食唔同種類嘅動物，而佢哋亦會食動物屍體嚟維持濕地嘅食水衞生同生態平衡。水災嗰陣鱷魚用嚟攤唞嘅地方，可以為差唔多浸死嘅動物提供避難所。


喺嶺南到海南一帶，試過有馬來鱷、灣鱷等鱷魚生活著，啲古文係有過記載嘅。唐代陣，由韓江、梅江、西江到珠三角同東江，鱷魚分佈都係好多。樂史《太平寰宇記》記載咗，東江惠州歸善縣有「鱷魚池，池中多鱷魚，因以為名」。


早幾千年前，古埃及年代嘅皇族已經開始養鱷魚，用嚟做展覽，保護財物同做祭品。喺工業革命之後，美國同歐洲紛紛開設動物園，亦陸陸續續養鱷魚，但都只係養單一品種。位於佛羅里達州嘅聖奧古斯丁鱷魚農場可能係史上第一個以養多種鱷魚為主嘅動物園。


公元前138年，羅馬人發現呢座叫 Valentia 嘅城市。喺拉丁文中 Valentia，意思係「力」、「活力」。喺摩爾人佔領嗰陣叫做 Balansiya。經過變音，華倫西亞語和西班牙話中分別變成 València  同 Valencia  。


華倫西亞市距離地中海得3公里，橫跨圖尼亞河，係歐洲最富饒嘅區域之一。市內運河交織咁穿越陸地，稱為水田，周圍都係適宜耕作嘅平原，盛產橙同檸檬。摩爾人當華倫西亞係人間天堂。回教徒統治呢塊土地成500年咁耐，爾座城靚到吸引咗西班牙英雄熙德注目。


公元1094年，熙德征服咗華倫西亞城，但佢死後，華倫西亞又再落入摩爾人手中。公元1238年，華倫西亞被海梅一世攻陷，仲納入阿拉貢王國版圖中。15世紀嘅華倫西亞盛極一時嘅黃金時期，當時華倫西亞超越巴薩隆拿做咗地中海嘅金融中心，除咗農業財富同新興港口，製陶業同絲織業都急速成長，重喺1474年成立全國第一間印刷所。


華倫西亞的繁榮一直持續到1609年，菲臘三世將摩爾人逐出西班牙，咁樣令到華倫西亞嚴重受創，冇一個城市好似華倫西亞咁流失咗三分之一人口，而且流失嘅大部分人口都係農工。受到嚴重傷害嘅華倫西亞喺十八世紀初淪為馬德里嘅一個附屬省份。


1936年，西班牙內戰爆發，國民軍嘅裝備係共和軍嘅十倍有多，共和軍喺馬德里嘅控制權好快被打倒，被迫遷都華倫西亞，華倫西亞成為共和軍最後最重要嘅要塞，就係因為咁受到裝備精良的國民軍猛烈轟炸，遭受到極嚴重嘅破壞。


傳說喺13世紀，為咗驅趕入侵嘅摩爾人，阿拉貢國王海梅一世率大軍東征，想收復華倫西亞城。喺一場戰役，一支敵箭射向集中緊指揮場仗嘅海梅一世，啱啱嗰時一隻蝙蝠飛過，幫佢擋咗呢支攞命箭。華倫西亞城光復後，為咗多謝蝙蝠嘅庇護，封佢做保護神，重被排入城徽。


Amiga E，通常簡稱做 E，係 Wouter van Oortmerssen 喺 Amiga 度整嘅一種編程語言。之後，佢開始幫新嘅 AmigaDE 平台開發 SHEEP 編程語言，仲喺開發電腦遊戲孤島驚魂期間使用嘅 CryScript 語言。


袁沅玉先後讀過樂善堂楊仲明學校、中華基督教會基智中學、美國 Yorkville High School同仁濟醫院羅陳楚思中學，大學讀香港浸會大學廣播新聞系。2017年夏季佢喺香港有線電視新聞部做過實習記者同港聞組記者，2018年8月正式加入無綫電視新聞部直至2023年5月23日。


Thurgood Marshall係美國法學家及首位美國最高法院黑人大法官。做法官前，佢做過Brown v. Board of Education嘅原告律師，最後贏咗，令到美國嘅種族隔離制度廢除。1967由Lyndon Johnson提名做大法官。


主演係華堅馮力士，佢扮演小丑，其他演員有羅拔迪尼路、Zazie Beetz、Frances Conroy、Brett Cullen、Marc Maron、Bill Camp、Shea Whigham、Glenn Fleshler、Douglas Hodge、Brian Tyree Henry。


赤道，天球上分隔南北各一半嘅綫，圍成一圈，實情係地球赤道投射上天球。由於同地球赤道有所分別，亦有人叫天球赤道。實情古時假定地平為多，天上面嘅赤道，早發現過地球上嘅赤道，倒轉頭地球赤道，借用咗天球赤道而名。


而唐人傳統，赤經則將分為三百六十五度又四分度之一，但一般以二十八宿距星起計度數，稱為入宿幾多度。赤緯由天球北極定為零度，稱為去極幾多度，赤道就喺九十一度又十六分度之五，南極喺一百八十二度又八分度之五。


1970年11月12號，一條長14公尺，重 8 噸嘅抹香鯨喺奧勒崗州佛羅倫斯海岸擱淺，死咗發出勁臭，俄勒岡州公路局決定用炸藥炸散佢，大安指意以為細細嚿嘅鯨魚碎片等啲海鷗嚟「清理」。結果係炸到啲鯨脂四圍飛，遠到半里遠嘅車畀啲鯨脂摘爛咗，圍觀嘅人一樣走唔甩。


藍移，指物體移近自己，光譜移向藍色一端。佢相反係紅移，物體遠離自己。可見光係電磁波來，一端紅，一端藍，紅低頻，藍高頻，紅波長，藍波短。按都卜勒效應，物體移近時，物體有嘅光，會偏咗藍色一邊，波長變細，頻率變高。


宮間綾係日本足球員，踢中場，曾經喺2003～2016年間為日本女子足球代表隊出場162次，入咗38球。佢代表日本參加過2003年FIFA女子世界盃、2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。


棉花堡係喺土耳其西南代尼茲利省境入面嘅世界遺產，因為嗰度好似一座座白色棉花堆埋一齊嘅城堡所以叫「棉花堡」。棉花堡高160米，長2700米，有好多溫泉同埋石灰岩窿，泉水喺有碳酸鹽礦物嘅梯田度流。棉花堡嘅山頂坐落咗好出名嘅希拉波利斯古城。


黃子揚曾經同動作女星惠英紅發展姐弟戀，1991年由惠英紅主動提出分手，有傳係因為性感女星陳寶蓮介入。惠英紅曾經用「劫財劫色」形容黃子揚，重話爾段情係佢最大嘅污點。後來黃子揚又同女歌手蔡立拍拖，最後同一名外籍女人結婚。


《沉默的赤龍》係一部2002年心理恐懼電影，由Brett Ratner做導演，改編Thomas Harris嘅英文同名小說。呢套戲係《沉默的羔羊》同埋《沉默的殺機》嘅前傳，原著小說曾經拍過做電影《孽慾殺人夜》。


鄧亮洪喺大選前曾經好多次畀星架坡傳媒話佢「反基督教、危險、大漢沙文主義」等等，亦都曾經收過死亡恐嚇信，所以就向差館報案，但係差人唔理有關指控，鄧亮洪於是離開星架坡去馬來西亞柔佛州新山留咗一陣。大選過咗之後畀內閣資政李光耀、總理吳作棟等11個人告佢誹謗。


鄧亮洪寫嘅《鄧亮洪回憶錄》寫咗人民行動黨點樣用行政同司法手段限制反對黨，同埋操控選舉制度同規則去令到反對黨無辦法同人民行動黨挑戰，呢啲手段包括操控選舉時間、減少新聞採訪反對黨、減少撥畀反對黨贏咗嘅選區嘅公共經費、重新劃過選區等等，去說明星架坡選舉長期唔公平嘅制度。


另外，喺車站北邊有組存車線嚟停備用列車。喺工作日早高峰時段開短綫時專門停向南行啲車，專門等晚高峰時段開出。若果喺同和站以北路段出現冬瓜豆腐，列車亦會攞呢度做臨時總站，屆時去白雲機場、106國道周邊同埋嘉禾、望崗一帶啲乘客需要出站轉搭其他交通工具直達。


萬勝圍站嘅北站廳免費區入面有麵包檔、糕餅檔同洗衫檔、時裝舖，另外重有自動櫃員機、自助影相機同埋自動販賣機，重有可以充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品嘅服務。


呢個站周邊都係啲城中村同住宅小區，加上呢個站以北亦有以南湖周邊為主嘅遊樂區。所以唔理係平時上落班定節假日、雙休日期間，車站客流都好多。尤其喺上落班高峰期，喺車站嘅站廳、月台同埋出入口幾乎係人山人海、出入站要打嗮蛇餅咁滯。


《雪花高離奇命案》係一部1996年英美合拍嘅黑色幽默犯罪電影，由高安兄弟執導、監製、編劇、剪接。主演係法蘭絲麥杜雯、William H. Macy、史提夫布斯美、Peter Stormare、Harve Presnell。


毒馬案係香港賽馬史上最轟動一件事，案件發生响1969年至1970年間，當時廉政公署重未成立，騎師彭利來連同馬伕、騎馬人等五名同馬會相關嘅人，先後向餵最少六匹賽駒食砒霜，以影響馬匹作賽表現，馬會獸醫响賽後檢查時發現馬匹呈腹瀉嘅徵狀，至揭發案件。


1971年2月10號香港警方拉咗彭利來等五人。毒馬案响同年3月22號開審。案中五名被告被控串謀向馬匹落毒同埋詐騙投注者，五個被告全部罪名成立，其中主謀彭利來判刑兩年。之後提出上訴，分別獲減刑，彭利來減刑至十八個月，但服刑三個月後，1972年10月以健康理由獲釋，1973年5月中彭利來因胃癌响加拿大多倫多病死。


維珍尼亞理工大學校園槍擊案係響2007年4月16號喺美國維珍尼亞理工學院暨州立大學發生嘅兩單槍擊事件，連同疑兇在內，總共有 33 個人死咗，並且造成最少24人受傷。哩單係美國史上死得人最多嘅校園槍擊案，亦都係美國史上最嚴重針對平民嘅槍擊案。


西緬支派喺以色列嘅早期歷史中扮演咗一啲重要嘅角色。根據聖經記載，佢哋同猶大支派一齊參與咗對迦南地嘅征服。西緬支派喺聖經中並冇好似其他支派噉樣被特別強調或詳細描述。喺以色列嘅歷史中，佢哋嘅地位相對較低，並且喺一啲時期中同其他支派一齊面臨困難同挑戰。


武漢肺炎疫情期間，政府不時突然封區，禁止居民外出配合政府嘅檢疫工作。而家住西營盤均益大廈嘅中西區區議員葉錦龍，喺2021年3月31號，就要往隔離酒店檢疫。但當佢同其他居民登上往隔離營嘅巴士嗰陣，民建聯楊學明就喺旁邊大笑，叫葉錦龍「入到去要生生性性做人」，而劉天正亦喺旁邊大聲譏笑，又話「有病毒傳染他人就唔好」。


三田村繁，捜査一課長，為片山義太郎老頭拍擋。片山義太郎老頭死，三田村繁就睇住片山兩兄妹。村繁，有友人森崎智雄，任職羽衣女子大學文學系主任。智雄知有女學生組織賣春，求村繁協助調查，義太郎到大學做臥底。而三色貓乸福爾摩斯，係智雄隻貓，中意大學周圍走。


Channel C係由5名前香港《蘋果日報》員工開設主打影片製作嘅新聞媒體，喺2021年創立。Channel C嘅「C」代表 City, Crime及Culture，主打即時熱話、突發奇聞、文化生活。


2021年6月，香港警察引用中國共產黨喺全國人大常委會未經諮詢或香港人同意，繞過立法會強行訂立嘅《港版國安法》，拉咗《蘋果日報》5個管理層，令到壹傳媒旗下嘅香港媒體全部被逼停刊，大量員工失業。有5個任職香港《蘋果日報》嘅蘋果動新聞記者、剪輯師、《九點半蘋果新聞報道》主播同埋港聞記者就喺7月12號開辦咗Channel C。


2021年8月劇組同一眾演員到香港拍攝，嗰時仍然有疫情相關管控政策，但主角妮歌潔曼被揭發獲豁免檢疫，引起公眾非議，擔心散播病毒。當時香港政府嘅商務及經濟發展局回應話，妮歌潔曼喺香港執行指定專業工作相關活動，按規例獲豁免隔離檢疫。


發現美洲，又叫發現新大陸，係指近代歐亞大陸人發現美洲大陸存在嘅過程。主流史學家曾經認為1492年歐洲航海家哥倫布最先發現美洲新大陸，不過隨著新證據嘅出現，越來越多史學家接受維京人早喺10到14世紀就已經發現同殖民北美洲東北部爾個結論。


廣州錦漢展覽中心係中國廣東廣州入面一間冇咗嘅展覽中心，喺越秀區流花路同解放北路嘅交界西北邊嗰度。呢間嘢喺2002年10月9號開業，2012年11月8號執笠。而建築喺2013年1月，冚唪唥都拆嗮。而家呢度係廣州越秀國際會議中心。


喺2012年10月14號，有位越秀集團嘅代表就話錦漢展覽中心係臨時建築。就係因為2004年，越秀地產攞咗呢個專案嘅建設用地批准書先至交清嗮土地出租金嚟做商業金融用地。不過佢凈係起咗間臨時建築響度。而按規劃嚟講，臨時建築就一定拆。


本嚟話要喺2年內拆咗錦漢中心，但唔知點解拖咗10年都未拆。而越秀集團就話按租賃協議規定，佢整嘅臨時展覽館、錦漢展覽館都喺2012年11月8號先至結束經營，而錦漢大樓喺2012年12月10號就已經結束咗經營。


如果跟呢條法則行動嘅投資者數量有返咁上下多，件資產嘅價就會開始升，而且情況仲會因為羊群效應而加劇－喺一場噉嘅博傻泡沫當中，梗會有啲早期嘅參與者搵到大錢，而佢哋嘅故事傳咗出去，就會進一步吸引更多嘅人加入「做傻仔」。


竹林禪院係香港最大嘅佛寺之一，喺香港新界荃灣芙蓉山南麓，面積4公頃多。山上風光明媚，盡覽荃灣新市鎮，遠望藍巴勒海峽同青衣島。喺1995年被評為三級歷史建築，2009年12月18號改評為香港二級歷史建築。


1923年利希慎由怡和洋行買咗鵝頭山，本嚟想起鴉片煙廠，但最後起唔成，原址就發展做遊樂場，1925年開張。遊樂場入面有大戲戲院、魔術表演、雜耍表演同酒樓等設備，入場費三個仙，搶咗當時另外幾個遊樂場生意，而名園同太白樓兩個遊樂場過幾年就執咗。


李氏力場係香港網上、大眾傳媒流行，而未有科學根據嘅一種講法，話香港有錢人李嘉誠發明嘅一個可以阻擋熱帶氣旋吹襲香港嘅力場，令到近年香港好少受到颱風正面吹襲而搞到停工停課，即使有，都會喺周末或者放工後至返工前嘅時段出現，令股市唔受影響，市民又唔會因為颱風而得到額外假期。


喺駐軍較集中嘅城市度就會設立警司，負責呢個城市嘅警備區，同埋中共著城市嘅委員會同人民政府，管轄返駐地嘅警備部隊，仲指揮埋下轄區、縣嘅人民武裝部。警司係指揮著警備區，負責所在城市嘅部隊紀律糾察、警衛、守備仲有民兵、兵役、動員等。


除咗解放軍嘅警司，中共駐當地嘅市委、市人民政府亦有權領導著警備區。警司嘅一哥一般係由所在嘅省級軍區或軍分區嘅副司令去做，而同一區嘅副參謀長就做警司嘅參謀長。日常嘅辦公機構就設有軍務處、科或軍務動員處，科入邊就會設埋警備辦公室，而所轄編制嘅部隊，係有專職或臨時兼職警備嘅糾察連。


1949年10月中國解放軍進駐咗廣州市，為咗清剿殘餘嘅國民黨廣東省屬保安團同埋縣區部分嘅武裝勢力，對付附近一帶嘅各色人士等，10月16號奉中共中央軍事委員會命令，成立咗廣州警備司令部，早過廣州軍事管制委員會嘅成立。


而喺朱光到埠接任人民政府嘅副市長後，同警司嘅指揮官研究咗當地啲社團活動，經回報過中共中央華南分局，決定喺警司本部開一個成立招待會，以誘捕啲唔明身份嘅各路社團骨幹。嗰時嘅警司參謀長黃忠誠就負責警備部隊嘅布控，防範警司嘅現場有反抗情況。


10月18號就發咗請柬，「邀請」各組織嘅主要領導人到警備司令部開會「商討工作」。21號晚黑收到請柬嘅人進入咗會場度，喺重兵駐防下，由警司嘅政委吳富善公開宣讀咗警司發出嘅勸降通告，跟著就收押咗到場嘅所有人。


後尾先有固定咗嘅廣州警司，係源自1960年10月組建嘅廣州軍分區先。嗰時係根據中國人民解放軍總參謀部嘅批示，合併咗廣州市人民武裝部同廣東省軍區步兵第三團團部而成。接受著廣東省軍區同中共廣州市委嘅雙重領導下，係主管返廣州市民兵、兵役同警備嘅任務。


1949年12月喺南寧市軍管會下組成南寧市警備司令部、政治部，管轄軍區警衛團、第一五二師四五五團仲有工人糾察總隊 ，到咗1953年6月撤銷。喺1967年4月再重建咗南寧警備司令部、政治部，開始固定咗警備部隊嘅建制。


《無法無天》係一部2012年嘅美國犯罪電影，由約翰希爾覺特執導，改編Matt Bondurant嘅2008年歷史小說《The Wettest County in the World》。主演係沙拉保夫、湯赫迪、加利奧文、謝茜嘉謝西婷、佳皮雅斯。


其實呢尐以前唔係條馬路嚟嘅，喺南宋嗰陣，呢尐係一笪汪洋大海嚟嘅。喺嗰陣時，西澳重係宋朝嘅外貿碼頭，係宋景德年入面，有位叫高紳嘅經略使就響碼頭嘅附近起咗條果橋，而呢尐就係六脈渠嘅總出口喇。喺橋嘅上面重有間共樂樓，呢間樓就有五丈噉高，上到樓頂向下面睇就望到個大海同埋個羊城係幾靚嘅。


後嚟到咗南宋嗰陣，喺天成路嗰尐就已經出現咗陸地喇，後嚟經過元朝同埋明朝呢兩個朝代嘅開發，就變成咗一條好集中嘅街市，喺嗰陣時呢尐係條天平街。有唔少喺順德、南海同埋番禺嘅人成日嚟到呢尐開整紙檔嘅，雖然話最初凈係得兩家噉少，但係後嚟發展得鬼咁多間，甚至蔓延到詩書街同埋紙行街嗰尐，出咗好多間又大又細嘅土紙行同埋色紙行。


到咗1932年，廣州市政府就整闊咗條天平街起咗條天成路。到咗1938年10月份嘅抗日戰爭嗰陣，由於日本仔殺到廣州，搞到天成路入面啲人嚇到雞飛狗走，一窩蜂咁走嗮。而嗰陣時廣州重喺度打緊仗，搞到天成路嘅紙張生意就一落千丈噉滯。


到咗20世紀90年代之後，天成路嘅紙張、油墨、印刷市場開始死灰復燃，雖然話開始鬼咁冷清，但係過咗冇耐就做到越嚟越有咁滯。而家天成路入面已經超過咗400間鋪頭係做緊印刷包裝嗰啲嘢，佢重係中國同埋國際油墨印刷器材嘅專業街添。


喺大清嘅乾隆、嘉慶年間，呢條街嘅西邊係廣州嘅金融商業中心。有好多商人喺呢度開會館，而且各會館前都整咗戲臺嚟畀梨園去表演。由於嗰時啲會館後邊都係條濠，所以冇辦法整大。結果各會館都喺條濠對面嘅華德里南邊起咗樓閣或自己整條跨濠嘅木橋，繼續搞成曲闌水榭、朱閣玉樓嘅風格。


但到咗清末，由於玉帶濠出現嚴重嘅污染同河流淤塞嘅情況，加上長堤一帶又話搞開發同整咗條馬路而逐漸衰落，演變成個商品仔作坊。民國初期，濠畔街啲皮料從呢度生產，之後經香港而轉賣到全球各地，逐步恢復返南粵比較出名嘅商業街。


1950年代以後，玉帶濠改成暗渠。雖然變咗條街巷，但條街重嗌住「玉帶濠」嘅名。1980年代開始，珠江三角洲鄉鎮嘅皮鞋廠、皮具廠、手袋廠開始陸續出現，由於要好多料嚟整鞋，所以帶旺咗濠畔皮革五金鞋料街而發展成以濠畔街為主體，包括小新街、玉帶濠同大新路嘅「三街一路」出現皮革同五金、鞋料嘅市場。


陳宮原本係兗州牧曹操嘅手下，由於對曹操因為私仇而殺害邊讓感到不滿，於是喺曹操攻打徐州時說服陳留太守張邈發動叛變，迎接呂布為新嘅兗州牧。但呂布最後都係打唔贏曹操，被曹操趕出兗州。建安三年，曹操喺下邳圍攻呂布，呂布手下侯成、魏續同埋宋憲發動叛變，將陳宮捉咗畀曹操，陳宮同呂布、高順一齊被曹操處死。


偶非歐拉商數可能比某一質數多一，但絕不可能少一，因為所有小於某一質數嘅數，依定義，必定同呢個質數互質。寫成方程式，即係φ = p − 1 。此外，普洛尼克數 p 亦絕對唔會係非歐拉商數，因為φ = p 。


澳洲第一次參加喺奧地利維也納舉行嘅2015年歐洲歌唱大賽，喺決賽中以196分嘅成績排第五。最初安排係澳洲只係一次性參賽，如果贏咗比賽，下一年仲可以參加。2016年澳洲又被允許參賽。澳洲係大洋洲第一個參加歐洲歌唱比賽嘅國家，亦係繼摩洛哥喺1980年參賽之後第二個喺歐亞大陸之外嘅參賽國家，不過到而家為止仲未贏過冠軍同埋未有舉辦過任何比賽。


《突破少年》係由香港青少年團體突破機構發行嘅一本雜誌，喺1979年1月1號創刊，2000年11月停刊，讀者對象正係針對當年達五十萬名年齡介乎10至14歲嘅少年，創刊號發行量達三萬本，21年嚟合共出版263期。


聖路加校園亦都係兒童健康與運動研究中心既所在地，嗰個中心隸屬於體育與健康科學學院，因為佢哋喺兒科生理學方面既傑出成就而獲得高等教育女王周年獎。呢個亦都係運動科學研究領域第一個獲得CHEREC 獎既學術機構。


十九世紀下半葉，學院建築同場地有極大既發展，喺1863年增建了小教堂，成立咗一間「實踐學校」，學生可以喺嗰度做助理老師實習佢哋既教學技能。其他發展包括起咗演講廳、娛樂室、科學實驗室，甚至係菜園同養豬場。


聖路加校園喺第二次世界大戰期間，係德軍對雅息特既轟炸期間，遭受直接襲擊，摧毀咗大部分既建築既。嗰度既石雕作品已經重建咗，由於磚既顏色唔同咗，所以石雕作品清晰可見。戰後聖路加學院改咗名叫聖路加訓練學院。


《中華人民共和國國家通用語言文字法》係中華人民共和國嘅第一部關於語言文字嘅專門法律。呢部法律係為咗推動中華人民共和國國內嘅通用語言文字規範化、標準化同埋其健康發展，可以令到中國國內用嘅通用語言文字喺社會生活中有比較好嘅發揮作用。


不過自從呢部法律出咗嚟之後，雖然話呢部法律上係禁止咗二簡字嘅不正當應用。但由於受到民眾嘅習慣影響，部份媒體喺語言文字嘅規範使用方面，成日出現咗使用不規範漢字嘅問題。到2014年為止，有四川嘅代表團將建議修改國家通用語言文字法將「普通話」改稱爲「國家標準語」嘅議案提交到全國人大。


仲有就係第十三條第二句「普通話」呢條規定，搞到喺中國大陸出現咗保衛語言事件。因為有啲撈鬆喺嚟廣東之前本身唔了解廣東語言文化，先至搞出咗要全國玩同化嘅問題。仲有臺灣網民整過《簡體字之歌》來鬧家陣嘅簡體字。


間廟落成之時雖已無從考證，但根據間古廟嘅四嚿古碑記載，最早嗰嚿喺道光八年出現，最遲嗰嚿喺光緒二年出現，重有嚿喺道光十七年同埋咸豐七年做過重修工作。2002年9月俾廣州市人民政府公佈為登記文物。2007年11月26號，黃埔區人民政府出20萬蚊嚟修繕間古廟，直到2009年5月11號重新開放，同時恢復返停咗個幾世紀嘅金花誕。


劉盛蘭係中國大陸嘅一位慈善家兼孤寡人物，山東煙台招遠市人。佢從1996年開始執爛嘢，直到2014年為止一共捐咗10萬幾蚊幫咗100幾位學生贊助學費。2014年2月10號入選咗中國中央電視台感動中國2013年度人物，當日重攞埋第四屆山東省道德模範提名獎。


2021年嘅喀布爾淪陷，係指2021年伊斯蘭武裝組織塔利班攻佔阿富汗首都喀布爾嘅軍事行動。塔利班自2021年5月起對阿富汗政府發動攻勢，並且喺8月15號下晝攻佔阿富汗首都喀布爾，重新成立阿富汗伊斯蘭酋長國。


8月15號下晝，塔利班攻入首都喀布爾，控制喀布爾大學，並同阿富汗政府談判，要求後者和平投降。美國駐喀布爾嘅核心團隊成員工作地點轉到喀布爾機場，而留喺喀布爾嘅美國大使館人員少過50人。而其他國家駐喀布爾大使館就「以有限人力喺合適地點運作」。


而俄羅斯衛星通訊社引述當地人士話美軍為咗維持秩序而向人群開槍，導致幾個人死亡。由新華社前線記者提供嘅影片顯示，現場槍聲四起，仲有機關槍開火嘅聲音。喺機場入面，現場有阿富汗人試圖搭美軍軍機逃離而堵塞跑道。


由於冇辦法控制失控人群，有美軍駕駛武裝直升機衝向人群為運輸機開路，民眾四散逃命。當日下晝，塔利班官方正式宣布將會建立「阿富汗伊斯蘭酋長國」，並向所有人保證，唔會有外交機構或者相關建築物成為攻擊目標，新政權將為公民同外交使團提供安全保障。


中共黨員名單曝光事件，係指喺2020年12月，對華政策跨國議會聯盟取得一張195萬中共黨員名單，當中發現有唔少中共黨員滲透大型跨國企業及駐中國嘅外國使領館，包括澳洲、美國、英國、德國、瑞士、印度、新西蘭、意大利同埋南非等等國家都有呢個情況。


呢張195萬中共黨員嘅名單，係由中國境內嘅異議人士喺上海一個伺服器攞到，後來交畀由全球多國150名議員組成嘅對華政策跨國議會聯盟，再由聯盟轉發畀其他傳媒。黨員名單內大約 195 萬中共黨員任職嘅跨國機構，包括藥廠輝瑞、阿斯特捷利康、航空企業波音、福士車廠，澳新銀行、匯豐銀行、勞斯萊斯等。


外洩名單顯示，喺澳洲駐上海大使館，至少十個中共黨員係嗰度做。另外，澳新銀行，新南威爾士大學，甚至係一啲同澳洲政府簽署咗敏感國防合約嘅企業，亦有黨員喺嗰度做。有外交事務專家警告，有啲中共黨員喺領事館做咗成十六年，可能係國家資助間諜網嘅一部分，操作違反規定，仲危及國家安全。


事件引發澳洲政府對協助招聘嘅中國資助僱傭機構嘅調查，多個國會議員都關注，例如參議員帕特里克就話，外長派恩要解釋點解澳洲外交部要透過一間僱傭機構嚟聘用中共黨員喺領事館入面做嘢，又要求派恩必須確保中共黨員唔可以接觸到敏感或者機密嘅資訊。


英國《星期日郵報》分析後發現，有幾個中共黨員喺英國領事館任職，例如一個曾就讀聖安德魯大學嘅中共黨員，就喺包括英國以內，多個外國駐上海嘅領事館工作過。星期日郵報同時指出，中共黨員亦有進去英國大學，參與航太工程，化學等可能涉及機密領域嘅研究。


事件引起英國震驚。英國外交部回應事件嘅時候，堅稱擁有健全嘅程序，去保護資料安全性同埋審查外館人員。不過，前保守黨黨魁史密斯就喺星期日郵報上撰文表示，呢次事件證實中共黨員已經散播全球，英國政府必須即刻採取動作，將英國駐中國領事館內嘅所有中共黨員驅離或者免職。


英國前外交官兼中國專家亨德森就形容，事件進一步證明中國點樣滲透英國機構，推翻民主制度，形容英國政府喺度「與狼共舞」。英國倫敦亨利積遜協會外交政策智囊團嘅岩士壯就話，事件令人深感不安，呢件事說明咗中共喺全球嘅入侵，大家唔能夠視而不見。


浪漫芭蕾舞係 19 世紀早期嘅法國起源嘅一套芭蕾舞，到咗今日都仲有發展緊。喺技巧上，呢個時期嘅芭蕾舞最大嘅特徵係開始咗使用腳尖企，腳尖企指個舞蹈員腳踭離地，淨係用腳尖支撐全身，腳尖企主要係女舞蹈員做嘅，用意係造出輕盈嘅美感。


除此，浪漫芭蕾舞受到當代盛行嘅浪漫主義影響，鍾意用帶強烈情感嘅主題做佢嘅美學基礎，啲故仔好多時都圍繞住女性靈異生物點整蠱人類嘅男人。例如係成日俾人攞嚟代表浪漫芭蕾舞嘅《芝莎》噉，就有一幕係男主角意外害死咗女主角之後，俾一班生前俾男人呃過嘅女鬼纏繞。


直到2013年，海珠區人民政府話呢條橋嘅結構出現唔同程度生鏽，加上承載能力好多時超負荷運轉而搞出嚴重嘅安全隱患。當年1月8號，海珠區人民政府將呢條橋臨時封閉咗23日嚟搞全面評估，話條橋好崖广，要拆咗佢先得。


2013年7月7號，喺大學城嘅華師、華農同廣工讀書啲學生同騎行發燒友喺條橋附近搞行為藝術嚟抗議，話反對拆小洲便橋。由於建設部門考慮到原嚟嘅規劃冇講到海珠區東南角嘅小洲到大學城西南地區搞條橋出嚟，加上整條橋會影響航道，聽咗大學城啲街坊同讀書啲學生意見之後，决定喺小洲便橋隔籬起條新橋，但最後一直冇下文。


韋爾喬係中華人民共和國畫家，正行係心臟內科醫生。佢係哈爾濱人，喺佳木斯醫學院畢業，分配喺哈爾濱工業大學醫院做嘢。佢工餘喺啲處方紙度畫畫。雖然佢冇受過美術訓練，但係佢啲畫好受歡迎。佢幫好多書、雜誌畫咗好多插畫，亦有自己出版。


陳勇係香港傳統親中陣營嘅一員，2020年5月尾，佢曾經有份參與一份由文化演藝界聯署，支持北京未經諮詢或香港人同意而強行訂立，兼且惹起泛民主派一致負評嘅《香港國家安全法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就喺2019年瓜老襯。


草暖公園係中國廣東省廣州市嘅一間比較出名嘅公園，喺越秀區環市西路差唔多解放北路嗰頭，先賢清真寺同廣州蘭圃北門嘅對面，廣州火車站嘅東邊隔籬。呢間公園喺1987年春天起好，佢重係廣州有史以嚟，第一間有歐陸風格嘅自然園林公園。


呢間公園嘅佔地面積係13400㎡，全開放式佈局。入面將花園嘅風貌結合咗城市嘅區街，配合咗園林草地、樹木、花叢同埋建築、噴泉，重結合咗燈光同植物而組成咗幅靚嘅色彩、流暢嘅線條、節奏比較梭符嘅園林式靚景。


柏楊，原名郭定生，後來佢老豆為咗方便轉校而改名做郭立邦，之後自己又改名做郭衣洞，係台灣作家，有台灣魯迅之稱 。「柏楊」係佢筆名，靈感嚟自中橫公路隧道附近台灣原住民部落嘅原名諧音「古柏楊」。佢重有另一個筆名鄧克保。


岩清水梓係日本足球員，踢後衞，曾經喺2006～2016年間為日本女子足球代表隊出場122次，入咗11球。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。


吳桂苓係中國大陸嘅男演員兼表演藝術家，北京人，1958年出道，初期表演過舞臺劇，1976年開始從事拍劇集，之後陸陸續續拍咗70幾部劇集，其中1986年同1994年分别拍過《西遊記》同《三國演義》而廣為人知。


亦都有啲人提出比較中庸嘅觀點，認為現實嘅情況係複雜嘅，「創意限制對創意有利定有害」視乎情況－創意限制喺某啲情況下對創意有利，喺另一啲情況下對創意有害。到咗 2020 年代，學界同商界都仲係喺度研究緊呢條問題，未有一致嘅共識。


快富街係香港旺角嘅一條行車道，東西走向，街頭嚮廣東道，街尾嚮洗衣街，中途經過新填地街、上海街、砵蘭街、彌敦道、旺角中心、西洋菜南街、通菜街、花園街等。嚮快富街東段起咗有一條大型石屎行人天橋，可以通到去旺角東站行人平台。


佢喺1950年代作為中國青年優秀足球運動員而被派到匈牙利學習，返到中國後喺北京隊效力過。成為中國足壇公認嘅第一代國腳。退役後，1979～1985年期間，做過中國足協副主席，重喺中國國家體委足球處做過負責人好長時間。


廣東話嘅「小掩位」淨係指人類嘅身體位置，但係好多語言嘅對應概念可以用埋同一個詞嚟講其他哺乳類動物，例如英文 Loin 可以解豬、牛嘅對應部位。西冷牛扒個「西冷」出自英文 Sirloin，即係「小掩上部」。


佛德烈馬殊係美國男演員 。佢係全球唯一一位連續兩次攞咗奧斯卡最佳男主角獎同拖尼獎最佳男主角獎嘅演員。喺1930至1940年代，佢係其中一位最得人鍾意同最有才華嘅演員。佢之前拍過一部嗌《The Great Adventure》嘅冇聲電影，直到1926年先至去咗百老匯度做主演。


新左營車站，係臺灣鐵路管理局縱貫線嘅一個車站，位於臺灣高雄市左營區半屏山東南側，同台灣高鐵左營站、高雄捷運左營/高鐵站緊鄰，並且同前者共用一棟汽車停車大樓。經由該大樓4樓嘅匝道，可通往國道10號、國道一號。


猛獅A51，對外稱為猛獅18.310HOCL、猛獅18.320HOCL、猛獅18.350HOCL、猛獅18.360HOCL、猛獅18.370HOCL、猛獅18.400HOCL、猛獅18.410HOCL、猛獅18.


最初光之美少女系列主要嘅觀眾係4到6歲嘅細路女，不過而家佢哋都已經由幼稚園畢業升學。為咗畀原有觀眾同廣泛嘅年齡層享受同樣故事性，製作組設計咗「第四名光之美少女」同秘密裝置「無限記憶體」等等嘅設定、重加入咗少女關心嘅跳舞、流行、戀愛元素等，人物設定都變得更加成熟、故事亦比起之前更貼近現實。


朝日放送嘅製片人吉田健一郎亦都話「希望之前有睇過光之美少女嘅少女Fans同大人一齊收睇嘅節目作為目標」。新嘅敵人設定都從以往「怪物」變成「人」、描寫為好純粹嘅「惡」，重塑造敵人形象同態度探討影響，再同今次呢套嘅主題「幸福」結合。


平行世界國家之一嘅「迷宮」，總統梅比斯為咗要策劃征服全部平行世界同埋要得到無限容量嘅「無限記憶體」，將三位幹部送去四葉鎮，目的係藉住三位幹部喺人類身上所收集嘅不幸同悲傷，嚟注滿「不幸計」。當不幸計儲滿之後，「無限記憶體」就垂手可得。


喺四葉鎮，性格爽朗、讀緊中學二年級嘅少女桃園LOVE係人氣舞團「Trinity」嘅Fans，因為俾隊長美雪嘅精彩舞蹈感動到，而有「我都要好似咁樣跳舞！」嘅念頭。但係喺某場表演途中，「迷宮」幹部創造嘅怪物「納克美克」走去襲擊現場觀眾，令會場陷入大騷動。


「好想保護憧憬嘅人，好想再睇多次三人組嘅表演！」因為受呢種嘅心情驅使之下，桃園LOVE靠住啱啱抵達四葉鎮嘅「Pickrun」寄身而化成既「變身手機」，變身成為Cure Peach。同嚟自「甜蜜王國」嘅塔多同埋希風，陸續變身成光之美少女嘅好朋友蒼乃美希、山吹祈里一齊，為咗打碎「迷宮」嘅野心，同埋要守護大家嘅笑容，以充滿愛、希望同埋祈願嘅心，同「迷宮」展開戰鬥。


光之美少女四人喺48集同埋Cure Peach係電影版入面嘅終極形態。被稱為「超越傳說，係奇蹟嘅光之美少女」。四人背後都有可伸縮嘅翼可以飛行，衫嘅顏色全部變淺，心口嘅四葉草標示加咗一塊白色嘅葉而變成五塊葉。


曹公潭戶外康樂中心，香港度假營之一，宿營營地，喺荃灣北面曹公潭，荃錦公路一〇五號，就近曹公潭而名，可觀自然教育中心暨天文館側，英文叫Tso Kung Tam Outdoor Recreation Centre。


馬來人至上係一種種族主義，認為馬來人係馬來西亞或者馬來亞嘅主人或者係特權者。馬來西亞華人同馬來西亞籍印度人構成馬來西亞嘅重要少數種族，被認為係受過馬來人嘅恩惠，通過承認馬來西亞憲法第153條規定馬來人可以得到優待，而獲得公民權。


馬來人至上觀念喺1940年代開始受到注目，馬來人組織因將剝削馬來統治者嘅政治權力而抗議馬來亞聯邦成立，之後又為爭取馬來亞獨立而戰。1963年至1965年參組馬來西亞嘅新加坡，喺人民行動黨領導之下亦挑戰呢一個觀念，引發1964年新加坡種族騷亂。


1969年5月13號嘅五一三事件之後，馬來西亞憲法中有關馬來人至上嘅部分得到確立，成為剛性條款，期間馬來極端民族主義亦有發展，佢哋宣揚建立一個由巫統一黨執政嘅政府，並強調只有馬來人先至係真正嘅馬來西亞人。


1970年代，馬來西亞政府開始推行只有利於馬來人嘅新經濟政策。國家文化政策亦強迫非馬來人融入到馬來族群。直至1990年代，時任馬來西亞首相馬哈迪開始推行馬來西亞民族政策，強調馬來西亞人並唔係馬來人嘅認同。


個村佔地約50畝，跟住成條雲門山嘅峽谷嚟搞，全長約3.4km。村落高差約130m，成個古村包括咗赴瑤坪、大塘寨、石牛寨、桂坑寨、雲瑤崗、龍王寨等六個特色村寨，入面專門搞長鼓舞、竹杠舞、敲鼓、頂杠、吹牛角、唱山歌同服飾風情表演。


何仙姑笑住多謝嗰七仙猛咁讚石人嶺啲靚景時重話嗰度距離何素女出世地先至得廿里路，以前佢成日一人嚟嗰邊玩。而家佢要跟埋仙家一齊去到蓬萊之後好難先至有機會返去而畀佢嚟多次石人嶺附近一帶玩。後嚟七仙為咗畀何仙姑猛咁玩而用咗仙法將上山嘅山門棧道封咗，唔畀出面啲人入……後嚟何仙姑玩完之後寫咗首《辭家诗》嚟紀念佢之前曾經成日去石人嶺嗰邊玩嘅事。


景區森林面積有1300ha咁大。入面種咗樟、松、紅楓、楊梅、紅苞木、桫欏、毛竹等好多種植物。景區嘅負離子含量去到11,238,000,000個/m³，唔理係山頂定山腳都有個大水庫響度。兩條水庫之間條水路屬漂流。


大豐門特色景區之一，喺山腳嘅觀景平臺附近，入面有好多亞洲地區好少見嘅石臼堆響度。嗰啲石臼數量繁多，而且清一色圓形，直徑從2dm～5m之間。有啲石臼入面重有魚仔同蝦仔喺水草附近四圍游。部分桶形深到可以儲水，似天然大水缸噉，但有啲「大水缸」嘅底受到長年嘅侵蝕而水落石出。


部分景區亦出現過有斷崖式嘅懸崖，有好明顯嘅棱角兼好少見到曲線。尤其係大瀑布嘅層級式斷崖，幾乎筆直咁滯。喺發大水嗰時，成日見到好多水花同彩虹出嚟。尤其喺夏天比較清爽，因為有好多地方成年好難見到陽光啲光線。


富豪海灣非凡情緣 ·  皆大歡喜 ·  奇幻潮 · 隨時候命 · 人生馬戲團 ·  法證先鋒 · 迎妻接福 ·  溏心風暴 · 我外母唔係人 · 金石良緣 · 法證先鋒II ·  溏心風暴之家好月圓 ·  搜神傳 · 珠光寶氣 · 老友狗狗 ·  蒲松齡 · 公主嫁到 ·  囧探查過界 · 點解阿Sir係阿Sir ·  九江十二坊 ·  荃加福祿壽探案 · 缺宅男女 ·  當旺爸爸 · 耀舞長安 ·  護花危情 · 幸福摩天輪 · 巨輪 ·  大藥坊 · 飛虎II · 華麗轉身 · 警犬巴打 · 巨輪II · 再創世紀


好彩海鮮酒家係間茶樓集團，嚮香港有十幾間茶樓，嚮黃大仙彩雲邨、旺角聯合廣場、尖東帝國中心、官塘道創紀之城、油麻地現時點商業、長沙灣麗新商業中心九龍城廣場、大角咀荃灣大會堂側、元朗站元朗中心、灣仔華潤大廈、上環急庇利街、西環卑路乍街、西營盤一洲國際廣場、太古坊德宏大廈、尖沙咀新港中心、荃灣如心廣場。


馬莎百貨係英國一間零售商，總公司喺倫敦，依家喺全世界超過30個國家設有大約760間分店。馬莎百貨係英國最具代表性嘅連鎖商店之一，至2007年3月為止，英國境內擁有520間分店，同時亦係英國最大嘅服裝零售商，而食品銷量亦佔咗好大比重。


喺1998年嗰時，馬莎百貨成為英國第一間稅前盈餘超過十億英鎊嘅零售商，但係之後短短幾年時間，開始陷入危機，直至依家仍未完全回復過去嘅水準。2007年，馬莎百貨嘅營業額又再次開始成長，獲利亦立即提升，但係依家馬莎百貨嘅營業額仍然去唔到Tesco嘅四分之一，Tesco係依家英國獲利最高嘅零售商。


以此為喻，人就好似日咁，身生得熱，就有陽氣。若人生唔夠熱，畀寒涼入侵，體溫不足，就會搞到種種病。若然陽氣䀆失，就會死人。此乃醫理基本。坊間講死人地方，就話陰氣重，實質無陽氣咁解。故此，生人只有陽氣，無陰氣。


奧德修斯同佢啲手下渡洋去到世界最西邊嘅港口。佢哋喺嗰度行召魂禮，見到先知泰里西亞斯嘅靈魂。泰里西亞斯開口，話奧德修斯可以返屋企，但係就警告佢哋，叫佢哋要忍口唔好捉太陽神希路斯嘅聖牛嚟食，如果佢哋忍唔住口，奧德修斯嘅船同手下都會消失。


老鼠仔個名由來，有種講法係肌肉嘅英文 'muscle' 係由拉丁文嘅 musculus 而嚟。嗰個拉丁文本身嘅意思係 little mouse。老鼠仔嘅叫法可能係咁樣嚟。不過，佢哋亦可能完全冇關係，只係開頭有人覺得谷衡咗嘅二頭肌似老鼠，所以先咁叫。


個村喺大元時期從南雄珠璣巷出發，經新會、鐘落潭、良田後，喺1275年到棠下開村。1949～1957年間搞出棠下鄉，1958年公社化後分出棠下一、棠下二、金水里三個大隊。1960年將棠下一二兩個隊合併，1966年因破四舊被批成牛鬼蛇神而三隊合併，變成「東風大隊」轄下20個大隊。


《杞人憂天》，寓言一則，寫喺《列子》天瑞篇。杞國有人擔心天地崩墜，有人開解同佢講解天地唔會就滿意。進而長廬子聽到就話萬物都有生有滅，天地至終都會崩墜。再進而列子結尾，將來天地會壞唔壞，唔知。如同將來生死，如同將來來去，都唔可以講實，擔心來都無用。


現今考古及查看史實，杞人憂天並非毫無道理。杞國本分封宋國之西，因受到攻打，春秋初時要東遷到邾國，後搬到稍北，今山東新泰一帶，魯國東北。魯莊公七年，魯杞之間有流星雨，隕石落地。考古新泰掘到大量古時隕石。


長廬子聞而笑之曰、虹蜺也、雲霧也、風雨也、四時也、此積氣之成乎天者也。山岳也、河海也、金石也、火木也、此積形之成乎地者也。知積氣也、知積塊也、奚謂不壞。夫天地、空中之一細物、有中之最巨者。難終難窮、此固然矣。


考古同史上記載，杞人憂天並非毫無道理。周國姬發滅商國，分封古國後人。商國人封喺宋國，舜後人分封陳國。夏國後人就封喺杞國，特登搵到東樓公，分封今杞縣一帶，祭禹。杞宋陳三國鄰近，杞喺宋國之西。春秋之初，周天子就控制唔到諸候，杞受宋攻打，無法立足。


錢鍾書管錐編第二册，有錄英文小說海外軒渠録，寫飛浮島國即，勒皮他。當地人「愁慮無寧晷」，一日到黑都驚「天體將生變故”」。如「惴惴恐日輪漸逼地球，行且吸而吞之，以是寢不安席，生趣全無」。錢氏認為呢段敘述，同杞人憂天異曲同工。


西方都有諗，古希臘亞里士多德，就有兩界說，天分兩界，月之下會跌落，其餘天同天體就唔會跌落來。牛頓就認為唔會有兩界，大家規則一樣，月唔跌落來因為有初始橫向速度，因而公轉唔跌落來。依個又涉及第一推動問題，由亞里士多德已有諗，亦喺物理學研究宇宙起初問題開端。


今下橋身，為平成年間重建，百間掘通整闊畀行人路，故此橋亦加長。而舊橋喺拆之前，曾經做過日本至舊嘅石屎橋。舊橋喺明治四十四年起。喺填平城濠百間掘同時起嘅。填平後就做咗馬路，叫百間掘通。再之前有土橋如堤。


東港線係一條由鎮安車站分歧、由臺灣鐵路管理局營運嘅傳統鐵路支線。喺1991年停止客運服務之後，仍然保留作為軍事運輸使用，幫助中華民國國軍運載各種重型軍事裝備，例如坦克、裝甲運兵車等，進出東港訓練中心，直到2002年正式廢止。


喺2017年，行政院將東港線嘅復駛計劃納入前瞻基礎建設計劃項目中，意味住政府計劃重新啟用呢條鐵路線。不過，到咗2018年底，交通部鐵道局提出延遲計劃嘅建議，並提倡將林園東港線延伸至鎮安車站作為替代方案。


電蚊拍係一種對付蚊同埋其他昆蟲嘅架生，貌似羽毛球拍，拍面係由一行嘅金屬枝排成。單雙行各自咁連去正極同負極。一撳低響拍柄度嘅掣，金屬支就會各自充上正負電荷。如果有蚊或其他昆蟲掂到金屬枝，兩條唔同電荷嘅鐵枝，佢哋嘅電荷就會穿過昆蟲放咗出來。


呢套片俾人話係史上最差嘅爛片，而Sestero同埋Tom Bissell就喺2013年出咗本回憶錄《The Disaster Artist》，講番《瘟室》嘅製作過程。占士法蘭高改編呢本書做同名電影《荷里活爛片王》，喺2017年12月1號上映。


機械廠停產之後，廣州紡織企業集團同深圳德業基集團一齊出錢搞嘅廣州新仕誠企業發展公司將呢個廠區改造成以服裝文化同時尚創意做主題嘅創意園，重按有幾舊整幾舊同加開新設施嘅樣嚟搞改造。直到2009年，園區正式對外開放。


瑞和街體育館，香港室內體育館之一，喺觀塘瑞和街九號，瑞和市政大廈八、九樓，英文叫Shui Wo Street Sports Centre。行政上歸觀塘區。設施有籃球場、排球場、羽毛球場、壁球場、乒乓球檯、活動室。


佢喺中國廣東省潮州市出世，17歲去香港搵食，喺紅磡大環山木屋區居住後改建為七層徙置樓住。1952年創立「廣發隆米行」同衫舖，工作交由大仔馬僑生打理。1960年代，通脹好高，馬亞木每次先用高息標頭會，囤積存貨，善價而沽。


1967年香港暴動，糧食短缺，賺到第一桶金。六七暴動後，港府籌報並為免大量喺九巴罷工期間停駛，造成以輕工業為支柱嘅香港經濟損失，將普通客車轉為黑白階磚仔客車繼續以載客為主營業，實行牌車分離，有牌嘅至可以換車，作為管制，手持嗰類牌照嘅，可自由轉讓，當時牌價約五千至八千港元，司機人工一二百港元，政府限制小巴發牌行動，造就馬亞木一帆風順嘅開始。


江蘇《江聲日報》經理兼主筆劉煜生雖然夠膽幫市民出聲登媒體，但佢支持車伕而罷工，組織人力車工會。又以記者身份，鬧鎮江縣政府點解逼農民交租同冇理由關押農民嘅事，最後農民通過劉煜生幫手而釋放咗。1931年「九一八事變」後重積極參加咗抗日救國運動。


由於《江聲日報》喺1932年7月被查封，加上劉煜生發佈啲嘢俾人話有宣傳共產黨啲嘢而收監。雖然有好多民眾反對，但國民政府重係維持原判，高官介入都無能為力。最後劉煜生喺1933年1月21號俾顧祝同落令槍斃咗。


劉煜生死咗幾日之後，上海《時事新報》記者王慰三喺南京中山門出面被暗殺。嗰時全中華民國都喺度猛咁講呢單嘢，甚至全國媒體犯眾憎。南京國民政府為咗緩解呢件事，喺1933年9月1號發布《保護新聞工作人員及維護輿論機關》命令，由內政部同軍政部向各省市政府、軍隊同軍事機關「保護」新聞從業人員。


1949年中華人民共和國成立後，嗰年12月23號，中華人民共和國政務院發佈《全國年節及紀念日放假辦法》，入面有講到「記者節」，但嗰時中華民國政府啱被趕到臺灣一帶，所以點解冇定到幾時係記者節，搞到好多喺中國大陸嘅新聞從業人員都唔知幾時係記者節。


直到1999年9月18號發佈嘅《全國年節及紀念日放假辦法》講清楚有「記者節」呢單嘢，2000年8月，國務院正式批准中國記協發佈嘅《關於確定「記者節」具體日期嘅請示》，定咗從2000年開始，每年11月8號係記者節。


安茹同加的士公爵阿方素，另有銜頭西班牙大公、波旁公爵，全名阿方素·凱瑂·馬西利奧·曼紐·域托·馬利亞·德·波旁ー達派維，係波旁王朝成員，西班牙王子凱瑂大仔、國王阿方素十三世嘅長子嫡孫。另外佢亦畀法國正統派擁立做佢哋嘅國王，稱號係「阿豐斯二世」。


本身王位繼承人係大伯阿方素。大伯自細身體唔好，患有血友病，所以一直好少代表王室公開同人民見面，但始終王儲就係佢。直至1933年，大伯因為要同平民結婚，所以放棄王位繼承權。老豆凱瑂作為國王二仔，本身係要繼承呢個位，但由於佢耳聾，所以被迫放棄自身同埋後人對西班牙王位嘅要求。


響西班牙內戰之後，長槍黨領袖佛朗哥坐上最高領導人個位。而佢響1947年宣佈恢復王室。1949年，凱瑂話自己對西班牙王位有繼承權，推翻自己響1935年嘅決定。由於佛朗哥同王位繼承人環王子關係一直都唔好，所以響1952年，凱瑂畀阿仔阿方素返西班牙讀書。


奧華馬斯1992年得到本地班霸阿積士垂青，1995年幫球會贏得當年歐洲聯賽冠軍盃，當年先22歲。1997年加盟英格蘭球會阿仙奴，效力第一年就贏到英格蘭超級足球聯賽冠軍同埋英格蘭足總盃。2000年再轉投巴塞隆拿足球會。


佢出身於名門望族，老豆係日本出名生意人鳥取滋治郎，太爺係日本華族子爵兼軍人曾我祐邦，而鳥取家族重係響香川縣三豐郡嘅有錢世家。響聖心女子學院初等科同埋中等科畢業之後，因為當時重係響三井物產打工嘅老豆畀人調職去英國，所以佢跟住老豆一齊去，佢重響劍橋大學格頓學院讀考古學、人類學同埋中國學，響1975年畢業，之後返嚟日本嘅翻譯社到打工。


響1984年，佢加拿大大使館搞嘅歡迎會上面見到細自己一歲嘅憲仁。同年五月，崇仁問佢「你對我個仔憲仁有冇好感？」。響同月二十號，憲仁用英文「Will you marry me?」向佢求婚，而佢就用返英文答「Yes」。


鍾嘉敏，1974年出生，香港傳統親中陣營民建聯黨員、註冊社工，灣仔區議會鵝頸選區前任議員，响2019年香港區議會選舉輸畀麥景星，連任失敗。雖然區選落敗，但都可以喺第二年7月分到個分區委員會委員嚟做。現為灣仔東分區委員會委員、北京市婦聯特邀代表、香港鍾氏宗親慈善基金會副秘書長、灣仔區大廈業主及立案法團委員聯席會議主席。


叻君係一個本性純良嘅青年，但加入咗黑社會，並且不斷被身邊嘅親戚朋友，同大佬出賣，後而趕盡殺絕。當叻君經過被出賣同迫害嘅黑暗人生後，佢發誓要做一個最壞嘅壞人，人格變得喪盡天良。但其實佢只不過係一個為世所迫嘅受害者。


法蘭森洛克同佢同父異母嘅大佬Ken Shamrock同樣都係混合格鬥界嘅高手，佢原本喺大佬搞嗰間拳館「獅子籠」旗下選手，後來自立門戶，喺San Jose開咗間Shamrock Martial Arts Academy。


Frank Shamrock比佢大佬Ken Shamrock更加好打，無論喺拳腳同地戰技術都一樣到家，係身兼五次終極格鬥冠軍中量級冠軍同日本Pancrase王者，其中兩次衛冕賽更加唔使一分鐘就解決對手。


Phenom係AMD採用K10微架構嘅處理器系列之一，有雙核同四核型號，而AMD Quad FX 平台嘅高端產品會以Phenom FX名義推出。大多數產品都係用Socket AM2+接口，只有部份高端FX型號會使用Socket F。


拿弗他利支派嘅歷史喺聖經中相對較少記載，拿弗他利支派喺迦南入侵期間同其他以色列支派一齊參與戰鬥，並喺許多戰役中發揮咗重要作用。拿弗他利支派嘅人口相對較少，但佢哋係勇敢同善於戰鬥嘅戰士。佢哋嘅領地臨近海岸同重要嘅貿易路線，令到佢哋喺貿易同交往方面有一定嘅優勢。


綠野僊館，香港遊樂場之一，喺大埔頭，九廣鐵路側，英文叫Green Ville Amusement Park。佢喺戰後開設，華僑商人鄧綽然，投資港幣幾十萬。一九四九年一月廿二號禮拜六開張。館有酒吧、酒家、旅舍、遊樂場、舞廳等設施。


國瑞路公園，香港公園之一，遊樂場之一，喺荃灣，大窩口國瑞路，英文叫Kwok Shui Road Park。行政上歸荃灣區。設施有硬地球場、排球場、滑板場、戶外乒乓球檯、籃球場，以及五人足球場、排球場、籃球場、更衣室且洗手間。


Dynamite係一首由韓國男子樂隊BTS錄製嘅歌曲，喺2020年8月21號通過Big Hit Entertainment同索尼音樂娛樂公司發行。呢首係樂隊第一首完全用英文錄製嘅歌曲。 呢首歌係由David Stewart同Jessica Agombar寫嘅,由Stewart製作,係一首帶有 funk, soul,同埋 bubblegum pop嘅元素嘅迪斯科流行歌曲,受1970年代音樂影響,其中包括敲打手掌,呼應合成,同埋慶祝嘅角。


'Dynamite'在全球獲得了巨大的商業成功;它在Billboard Hot 100排行榜上首次登上第一名,成為樂隊在美國的第一首排名第一的單曲,並使BTS成為第一位在Hot 100排名第一的所有韓國樂隊。


呢首歌喺第一週就售出265,000次下載,係自泰勒·斯威夫特嘅'Look What You Made Me Do'  以來最大嘅淨銷售週。 'Dynamite'總共保持了Hot 100的頂部三週。 在Spotify上,'Dynamite'以77.


78萬的流量首次亮相,標誌著2020年歌曲最大的開幕日。 另外,'Dynamite'在Billboard Global 200和Billboard World Excl上都達到了第一名。 美國排行榜,連續三週排名首。


'Dynamite'係少數歌曲之一,成員冇參與寫作或製作。 在接受多家媒體採訪時,作家David Stewart和Jessica Agombar解釋了這首歌的創作。 通過他們的出版商Tim Blacksmith at Stellar Songs,他們得知BTS正在尋找英文單曲。


BTS嘅聲樂範圍從B3到DX5。 樂器由Stewart提供,他演奏鼓,打擊,低音吉他,合成低音,合成低聲,合成器, pads,鋼琴,電吉他,編程的角和編程的弦,以及Johnny Thirkell,他演奏現場的角。


樂率嘅製作包括「跳」手掌、跳、跳同「傳染性」嘅拍打。 呢首歌曲嘅低音線伴隨著聲樂和聲,假塞托曲和一個'為舞臺製作'的迪斯科節奏。 它使用'層次的聲,回聲和合成,和慶祝之角'來重現'70s retro聲音。


合唱係'統一'嘅,隨著歌曲嘅發展,歌曲會變得更快。 Vulture嘅Craig Jenkins將合唱中的角與Neon Genesis Evangelion嘅主題歌曲'A Cruel Angel's Thesis'  相提並論,並將'Dynamite'描述為'一種明顯設計嘅車輛,旨在突破平流層',並指出其風格與當年早些在美國 Billboard Hot 100上達到第一名的其他迪斯科歌曲 .


Pitchfork嘅 Noah Yoo 喺音樂上將呢首歌同 Taio Cruz 喺2010年嘅同名歌曲進行了比喻。 呢首歌嘅最後兩節引入咗鍵嘅變化。 喺一次新聞發布會上談到呢首歌嘅意義時,Suga話'Dynamite'有'自信同幸福嘅訊息。


就好像你摔倒在地上,你試圖再次站起來。 呢首歌就好似咁。' 在接受Apple Music的Zane Lowe的採訪時,RM說這首歌'由正面的活力,能量,希望,愛,純潔,一切所做的'。 呢首歌喺歌詞上講述對生活有價值嘅小事嘅歡樂同欣賞。


歌詞亦包括幾種流行文化參考,包括,King Kong,The Rolling Stones和篮球明星LeBron James。 Elle嘅 Alyssa Bailey 解釋歌詞為「一個非常需要嘅歡樂和邀請加入佢哋,跳舞,成為一個光線,即使世界似乎有點黑暗」。


' 新聞發佈後一天,一個網站播放七次倒數開始播放,每次對應於單曲的新公告。 7月31號,樂隊為Spotify共享一個預備備連結。 喺8月2號,Big Hit透露,呢首歌嘅名會係'Dynamite'。 第二天,預訂為7英寸和磁帶版的歌曲,以及數位單曲及其樂器為美國客戶進行;實體版本在一小時內售出。


第二天,樂隊分享了一份推廣日程表,揭示了兩張音樂錄影帶發行,三次與美國網絡的訪問以及在2020年MTV視頻音樂獎上的一次表演。 EDM同聲學混音喺8月24號發行。 其他熱帶和泳池邊混音於8月28號發行。


呢首歌嘅四個新混音, 'Slow Jam', 'Midnight', 'Retro',同埋'Bedroom',喺9月18號同時發行。 呢首單曲嘅一個特別嘅'Holiday Remix'版本喺12月11號發行,作為對歌迷對支持同埋成就嘅感謝。


黃駿軒香港出世，係東方自家培訓嘅青年軍。2013年，黃駿軒被外借至香港甲組足球聯賽球隊晨曦。2014年5月11號，喺青衣運動場舉行嘅港甲聯賽煞科，由晨曦迎戰南區，黃駿軒喺開賽6分鐘攞到職業生涯嘅首個入球，最終晨曦以2–3不敵南區。


2014年8月，黃駿軒被外借至香港超級聯賽球隊黃大仙。2015年10月17號，灝天黃大仙主場迎戰勁旅南華，因黃駿軒於78分鐘解圍失誤，令南華外援艾華頂入空門奠勝，最終灝天黃大仙以1–2不敵南華。2016年4月11號，灝天黃大仙憑小將黃駿軒喺89分鐘混戰中把握機會為主隊頂入，為灝天黃大仙以3–3逼和標準流浪。


2016年8月，黃駿軒被外借至香港超級聯賽球隊理文流浪，於2017年6月5號以3–0擊敗R&F富力嘅聯賽取得咗加盟後嘅首個入球。球季完結後，黃駿軒再被外借到新成立嘅港超聯球會理文，並即喺9月30號對和富大埔嘅聯賽，攞到加盟後嘅首個入球，最終協助理文以2–2賽和對手。


佢喺2015年參選第5屆香港區議會選舉嘅長洲南選區，以837票輸畀經民聯鄺官穩，四年後參選第6屆香港區議會選舉嘅長洲選區，以5142票打贏民建聯郭慧文，成功報番四年前輸畀鄺官穩嘅一箭之仇，當選區議員。


林浩銘，香港教育大學教育政策與領導學系兼任講師，香港大學教育學院校友會專業統籌主任，一條龍直資中學高級管理委員會成員及文憑試課程統籌主任。過去，他曾經喺現代教育擔任經濟科補習名師，亦為賽馬會混合式學習校本策略委員會委員。


佢曾任教香港高級程度會考及香港中學會考。自2009年起，一直教授中學文憑考試通識科及經濟科。佢對設計創新教學校本課程、自主學習及經濟科教學有豐富經驗，曾多次應教育局、大學及多間中學邀請進行相關教師培訓及經驗分享，推動業界專業發展及知識交流。


林浩銘喺香港高級程度會考經濟科考取A級成績，為當年考生Top 3.4%。佢喺香港大學榮譽學士畢業，主修經濟學，之後喺香港中文大學攞學位教師教育文憑，主修通識教育，並喺副修經濟學及教學實習攞到甲等成績。


革命，原指社會政權或制度上得到「由下而上」嘅反對行動而有所改變、推翻現在，古代革命多同血腥、戰爭有關。近代革命，通常係指令政治制度有大改變嘅活動，出名嘅有法國大革命、辛亥革命、十月革命、「共產主義運動」，或者文革。


2016年香港電動方程式錦標賽，官方名2016國際汽聯香港電訊電動方程式賽車錦標賽，係2016－17年電動方程式錦標賽第一站賽事，2016年10月9號喺香港中環海濱賽道舉行，由香港電訊冠名贊助。呢場賽事係香港有史以嚟頭一場方程式賽車比賽。


羅國洲喺1972年9月1號，成為第一屆香港賽馬會騎師訓練班學生，當時14歲。1974年拜英國練馬師莊布朗做師父。從騎成績不錯，騎咗一共7年，一共贏咗68場頭馬，但因為體重嘅問題，喺1981年掛靴，做羅拔臣馬房嘅副練馬師，曾經跟隨過業餘時代嘅前騎師同練馬師鄭棣池學嘢。


1993年10月佢被發現喺屋企藏有大麻同可卡因，之後被法庭判罪名唔成立。1997年佢患上心絞痛，並且做咗心臟冠狀動脈擴張手術。2004年5月因為健康問題向馬會交還練馬師牌，並轉做馬會客戶主任，喺賽馬日為馬場嘅馬迷提供現場賽事形勢分析，並曾經喺電視賽馬節目中做客席主持。


羅國洲做咗練馬師18年，直到2004年5月為止，贏過共317場頭馬。佢旗下馬匹嘅「鑽中寶」，喺1987至1988年度嘅馬季成為香港馬王。1989至1990年度馬季喺羅國洲有史以來最好成績嘅一季，贏咗43場頭馬，喺排行榜第三名，僅喺簡炳墀同約翰摩亞之後。


溫哥華社區學院－克拉克站原計劃係要係2002年同千禧線一起投入服務嘅。但係由於車站嘅所在地係加拿大太平洋鐵路嘅調車場，而地權談判進展唔順利，所以好耐都動唔到土。起好之後又因為種種原因，直到2005年�尾先至開始試運營，2006年1月6號先至正式通車。


2017年8月25號朝早，佢喺車臣地區揸車返工時俾車臣武裝分子開槍射爆天靈蓋兼車禍死咗，終年61歲。事發後，車臣當地差人第一時間開始介入調查重拉咗參與呢單惡性治安事件班友。後嚟調查得知，呢單槍擊事件車臣當地嘅激進主義組織發動襲擊所為，同恐怖襲擊無關。


2020年5月尾，佢曾經參與一份文化演藝界聯署，支持北京未經諮詢或香港人同意而強行訂立，兼且引起泛民主派爭議嘅《香港國家安全法》，但有關聯署之後被踢爆做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年去世。


王攀元三歲死阿爸，七歲上私塾受教，阿媽告誡佢要勤奮向學，對佢影響深遠。阿媽喺佢十三歲時死，關係好啲嘅親戚一個個嫁去好遠，深刻感受人情冷暖，喺紛亂嘅大家族裏面逐漸養成隱忍嘅個性。小學畢業考到江蘇省立淮安中學，但家族對佢求學之事未積極資助，休學一年後經同情親友嘅協助，終於正式入學。


某次開學超過一星期，屋企始終毫無動靜，最後由煮飯工人朱媽發動佃農協助先至暫時緩解問題。1932年考到復旦大學法律系，因志趣唔啱又重考入咗海美專西畫科。1949年去到臺灣，人地生疏，生活艱困，幾經波折，終於1952年應羅東中學聘請做美術先生，從此定居宜蘭。


黃潔琪係馬來西亞籍華裔女藝人，吉隆坡出世同成長，主要喺馬來西亞做平面模特兒同展場Showgirl。佢被譽為「翻版林明禎」、「大馬郭雪芙」，個人YouTube頻道達12萬多訂閱，IG坐擁逾88萬用戶追蹤。


2018年佢喺香港出咗本寫真集，2019年又參與香港ViuTV喺馬來西亞拍嘅節目。2023年 第二本個人寫真集《Miko・琪幻日記》記錄自己由女孩成長為輕熟女生嘅過程，呢次寫真集走訪大馬、台灣同香港三地取景。


呢間公園嘅佔地面積係28公頃，入面主要係綠化景區，環境同格調方面都幾靚下。佢將豐富嘅植物群落同山體、溪澗、瀑布、湖泊、建築等5個景區嘅結合，突出咗東南亞同南亞嘅熱帶風情特色，入面各個區嘅植物按科屬分類配置。


喺整個調查過程中，被調查者遭到神秘人襲擊，廉署嘅臥底探員更係遭到毆打致昏迷，重傷不堪。就係呢個時候，銀行主席亦遭到綁架。然而，綁匪唔止高調將綁架片段放上網引起公眾關注，仲要求以造市案有關嘅蓋幣作支付工具。


黃嘉豪喺1985年加入賽馬傳媒行列，先後曾做過《新報》、《華僑日報》同《蘋果日報》，1997年起做咗香港賽馬會電視節目主持人，之後曾經去咗香港有線電視18台做主持，2002年嘅馬季，返去香港賽馬會做主持。


第一批144節Mk I 列車喺1983到1986年之間先後運到溫哥華，為1986年溫哥華世博做準備。同型嘅列車亦都喺大多倫多嘅士嘉堡捷運同美國嘅底特律捷運裡面服務。第二批16節同第三批20節Mk I列車就分別喺1991年同1994年投入服務，令Mark I車輛總數增加到150卡。


為徂應付千禧線通車之後增加嘅人流，運輸聯線喺千禧線工程期間，向龐巴迪訂購徂60部Mk II 列車。同型嘅列車亦都喺吉隆坡嘅巴生河流域輕快鐵系統、紐約嘅甘迺迪國際機場捷運同北京嘅機場快軌裡面服務。Mk II列車通常以一車兩節或者兩車4節車廂嘅形式運作。


同Mk I列車唔同嘅喺，Mk II列車嘅車身採用流線型設計，而乘客更加可以喺同一部列車嘅兩節車廂之間來回。每一節Mk II車廂有41個座位，連埋企位一共可以搭130個乘客，同Mk I列車一樣有空間停輪椅、單車或者嬰兒車。


第二代Mk II列車亦都加入閃燈路綫圖同更多扶手，每節車廂附設4個閉路電視鏡頭，塗裝亦都由白色改為黑色。第一批第二代Mk II列車喺2009年7月3號投入服務。運輸聯線其後再訂購徂14部第二代Mk II列車，以應付2010年溫哥華冬奧嘅人流。


由於加拿大線項目公私合營條款嘅限制，加拿大線用唔到龐巴迪嘅線性馬達列車，而係用韓國現代Rotem製造嘅電聯列車，因此加拿大線嘅列車行唔到博覽線同千禧線。加拿大線現時共有20部列車，每部列車有88個座位，連企位一共可以搭334個乘客。


架空列車原先係唔設出入口閘門嘅，乘客買票全靠自律。偶然亦都會有公交警察或者架空列車服務員查票，佢等有權要求無買票嘅乘客落車，或者開罰款單。運輸聯線聲稱逃票每年造成嘅損失達到400萬加元，過往亦都有加裝閘門嘅計劃，但係因為種種原因而未付諸實行。


2012年，運輸聯線借助推行預付費智能卡「康百世卡」嘅機會，開始喺各個車站安裝閘門。2013年，閘門基本安裝完畢，但係就喺運輸聯線準備大力推行康百世卡嘅時候，有人爆料話喺公交車上面買嘅車票過唔到閘門，祇有用康百世卡先至過到閘門，引發強烈不滿。


溫哥華同周邊地區從19世紀末期到20世紀早期，曾經有過兩條由卑詩電力鐵路運營嘅電車路線，一條來往溫哥華同列治文，另一條來往溫哥華同智利域，途經本拿比、新西敏、素里、蘭里同阿博斯福。但係到徂20世紀50年代，爾兩條線路先後停運，鐵軌亦都逐漸荒廢徂。


從1970年代開始，溫哥華市交通擠塞嘅問題越來越嚴重。1980年，溫哥華市政府申辦1986年世界通訊與運輸博覽會嘅時候，決定借爾個機會建造一條捷運線，作為世界博覽會嘅運輸工具同景觀之一。但係由於一個市嘅政府根本唔夠錢起捷運，於是溫哥華市政府爭取到卑詩省政府以至加拿大聯邦政府撥款支持。


千禧線喺2002年通車，而為徂方便區分，來往溫哥華同素里嘅線路正式得名「博覽線」。位於新西敏嘅薩珀頓站同布理德站首先投入服務，無幾耐之後由盧歇鎮中心站到商業道站嘅線路亦都投入服務。成段千禧線嘅建造開支低過預算5千萬，但係有輿論批評擴建架空列車純粹係做政治騷，對周邊嘅居民無乜益處。


千禧線通車初期，商業道站一帶祇有大片大片未發展嘅空地，不過溫哥華市政府希望喺嗰一帶發展高新技術產業，而高新技術產業的確開始慢慢起步發展。之後，由於同BNSF鐵路嘅路權談判遭遇困難，直到2006年，千禧線宜家嘅終點站溫哥華社區學院－克拉克站先至投入到服務，但係離原先計劃嘅格蘭維道終點站重有成5公里 。


1998年，溫哥華市政府計劃申辦2010年冬季奧運會，於是建造通往列治文同溫哥華國際機場嘅捷運重新進入議事日程。計劃出爐之後，溫哥華市政府再次爭取到卑詩省政府、加拿大聯邦政府嘅撥款，重爭取到溫哥華機場管理局嘅注資。


為徂興建加拿大線，運輸聯線同溫哥華市政府決定以公私合營嘅方式吸引資金。經過投標，最終以滿地可SNC Lavalin集團為首嘅Protrans BC財團贏得徂加拿大線嘅建造合約同35年嘅運營權，條件係Protrans BC要向運輸聯線保證客運量。


加拿大線喺2009年8月17號提前15個星期通車，通車第一日免費試搭。運輸聯線本來以為加拿大線客流量會增長得好慢，但係喺2010年5月，客流量就突破徂每工作日100000人次，2011年2月更加突破每工作日110000人次。


而喺早前嘅1月18號，天空之橋附近嘅帕圖洛橋發生火燭，結構受損，本來預計係要封閉四到六個星期先修得好嘅，後來運輸聯線發現加拿大線用剩嘅材料可以用來維修帕圖洛橋，最後帕圖洛橋祇用徂一個星期就修返好，重新通車。


呢位模特係由路易斯拿特喺1946年夏天嗰陣揀出嚟嘅，因為佢之前重未搵到個人最啱𠼻去著比堅尼嘅。點知佢咁啱喺巴黎賭場入面搵到個19歲嘅脫衣舞女仔嚟搞。而嗰時嘅比堅尼係一條194cm² 嘅 G字褲同一件用報紙整嘅面料，而呢份面料喺摩利他游水場入面公開噉介紹咗佢出嚟。